﻿UNIVERSITATEA BABEŞ-BOLYAI, CLUJ-NAPOCA Centrul de Formare Continuă şi Învăţământ la Distanţă Facultatea de Educaţie Fizică şi Sport Specializarea: Educaţie fizică şi sportivă Forma de învăţământ: IFR SUPORT DE CURS GIMNASTICĂ ÎN ŞCOALĂ ANUL III Semestrul 6 Cluj – Napoca 2010 2 I.Informaţii generale despre curs, seminar, lucrare practică sau laborator a)Informaţii despre curs: Titlul disciplinei: Gimnastică în şcoală Codul: YEF 0039 Numărul de credite: 5 Anul şi semestrul de desfăşurare a cursului: Anul III, semestrul 6 Tipul disciplinei: obligatoriu Pagina web a cursului: http://www.sport.sport.ro !!!!! b)Informaţii despre titularul de curs, seminar, lucrare practică sau laborator: Nume, titlu ştiinţific: Paşcan Ioan, prof.univ. doctor Informaţii de contact: - adresa de e-mail: ioanpascan@yahoo.com telefon: 0741/181455 sau 0264/420709 - vă rog să utilizaţi acest număr de telefon între orele 9.00 -15.00 Ore de consultaţii: Conform cu orarul afişat la sala 21, incinta FEFS c)Descrierea disciplinei: Obiectivele ·Dezvoltarea potenţialului creativ al studenţilor, ca viitori profesori, prin mijloacele gimnasticii. ·Consolidarea şi diversificarea sistemului de cunoştinţe, priceperi şi deprinderi specifice gimnasticii. ·Dezvoltarea capacităţii profesionale de predare şi de organizare a activităţilor specifice gimnasticii ·Înarmarea studenţilor cu o strategie adecvată predării elementelor acrobatice şi a săriturilor cu sprijin cuprinse în programele şcolare. Conţinutul disciplinei: Disciplina se axează pe expunerea următoarelor aspecte Locul şi rolul gimnasticii în educaţia fizică şcolară ca factor de bază în dezvoltarea fizică generelă a tineretului. Analiza obiectivelor de referinţă şi a conţinuturilor ramurilor gimnasticii în educaţia fizică şcolară cuprinse în programele şcolare pentru ciclul primar şi gimnazial. Studiererea obiectivelor de referinţă şi a conţinuturilor ramurilor gimnasticii în şcoală, pentru ciclul liceal. 3 Aprofundarea sistemului de metode aplicate în gimnastica şcolară: medode de instruire; metode de educaţie; metode de corectare a greşelilor de execuţie; metode de verificare, apreciere şi notare. Particularităţile procesului de învăţare în gimnastică. Etapele învăţării. Asigurarea şi ajutorul în procesul învăţării. Metodologia predării ginmasticii acrobatice şcolare. Metodologia săriturilor, cu sprijin, cuprinse în programele şcolare. Metododologia organizării, predării şi creării jocurilor, piramidelor şi parcursurilor specifice, în cadrul lecţiei, folosind mijloacele gimnasticii. Metodologia de utilizare şi aplicare a sistemului naţional şcolar de evaluare la gimnastică. Competenţele dobândite prin absolvirea disciplinei: oCunoaşterea obiectivelor de referinţă şi a conţinuturilor ramurilor gimnasticii, cuprinse în curriculele şcolare, la toate ciclurile de învăţământ. oCunoaşterea sistemului metodelor de instruire tradiţionale şi a celor acţionale, precum şi a modalităţiilor specifice de aplicare ale acestora în educaţia fizică şcolară, ţinând cont în acelaşi timp şi de vârsta, pregătirea motrică şi de baza didactică existentă. oCunoaşterea modalităţilor de organizare şi formelor de exersare cele mai adecvate, utilizate în lecţia de educaţie fizică cu teme din gimnastică. oCunoasterea strategiei predării şi aplicării deprinderilor organizatorice. oCunoaşterea strategiei predării exerciţiilor de dezvoltare fizică generală. oÎnarmarea studenţilor cu o strategie adecvată predării elementelor acrobatice şi a săriturilor cu sprijin cuprinse în programele şcolare. oCunoaşterea strategiei de organizare, deşfăşurare şi de conducere ale jocurilor şi traseelor aplicative specifice gimnasticii. d)Organizarea temelor în cadrul cursului (Studiu individual) Disciplina este structurată pe următoarele capitole (module): Locul şi rolul gimnaticii în educaţia fizică şcolară – scopul şi sarcinile gimnasticii în şcoală, prevederile programelor şcolare pentru ciclurile: primar, gimnazial şi liceal. Sistemul de metode aplicate în gimnastică şcolară: medode de instruire; metode de corectare a greşelilor de execuţie; metode de verificare, apreciere şi notare. Particularităţile procesului de învăţare în gimnastică. Etapele învăţării. Asigurarea şi ajutorul în procesul învăţării. Metodologia predării elementelor acrobatice statice şi dinamie cuprinse în programele şcolare. Metodologia săriturilor, cu sprijin, cuprinse în programele şcolare. Metododologia organizării, predării şi creării jocurilor, piramidelor şi parcursurilor specifice, în cadrul lecţiei, folosind mijloacele gimnasticii. Evaluarea în gimnastica şcolară. e)Formatul şi tipul activităţilor implicate de curs Parcurgerea acestei discipline va presupune muncă individuală. Studentul are libertatea de a-şi gestiona singur, fără constrângeri, modalitatea şi timpul de parcurgere a cursului. Este însă recomandată parcurgerea succesivă a modulelor prezentate în cadrul suportului de curs, în ordinea indicată şi rezolvarea sarcinilor sugerate la finalul fiecărui modul. 4 f)Materiale bibliografice obligatorii 1. Băiaşu, N.Gh., (1984), Gimnastica, Ed. Sport-Turism, Bucureşti. 2. Fekete, I., (1996), Gimnastica de bază, acrobatică şi sărituri, Ed. Librăriile Crican, Oradea 3. Grigore, V., (2001), Gimnastica artistică, Ed. Semne, Bucureşti. 4. Ionescu, M., (2000), Demersuri creative în predare şi învăţare, Ed. Presa Universitară Clujeană, Cluj-Napoca. 5.Nuţ, A.R, Negru,I.N., (2006), Săriturile din gimnastica şcolară, Caiet de lucrări practice, multiplicat la U.B.B. 6.Paşcan ,I., (2003), Gimnastica acrobatică în ciclul gimnazial, Ed. Casa Cărţii de Ştiinţă, Cluj-Napoca. 7.Paşcan, I., (2003), Dezvoltarea aptitudinilor psihomotrice în cadrul gimnasticii acrobatice, Ed. Casa Cărţii de Ştiinţă, Cluj-Napoca. 8.Paşcan, I., (2006), Gimnastica în şcoală, Ed. Napoca Star, Cluj-Napoca. 9.Paşcan, I., Nuţ, A.R., Negru, N. (2009), Metodica predării gimnasticii în şcoală, Ed. Casa Cărţii de Ştiinţă, Cluj-Napoca. 10.Rusu, I., Paşcan, I., Grosu, E.F., Cucu, B., (1988), Gimnastica, Ed. G.M.I., Cluj- Napoca. 12. Ministerul Educaţiei Naţionale, 1999, Programe şcolare pentru clasele a V-a -a VIII-a, Aria curriculară educaţie fizică şi sport, Bucureşti. 13. Ministerul Educaţiei şi Cercetării, 2001, Programe şcolare pentru , liceu Aria curriculară educaţie fizică şi sport, Bucureşti. 14. Ministerul Educaţiei Naţionale, 1999, Sistemul naţional şcolar de evaluare la disciplina educaţie fizică şi sport, Bucureşti. 15. Ministerul Educaţiei şi cercetării, 2001, Ghid metodologic de aplicare a programei de educaţie fizică şi sport, învăţământ primar, gimnazial şi liceal, Bucureşti g)Materiale şi instrumente necesare pentru curs În vederea parcurgerii la un nivel optim a cursului, este recomandat ca studenţii să aibă acces la următoarele resurse: -calculator conectat la internet (pentru a putea accesa conţinutul cursului şi pentru a putea participa interactiv pe parcursul derulării acestuia) -imprimantă (pentru printarea materialelor suport, a temelor redactate -acces la resursele bibliografice (abonament la Biblioteca Centrală Universitară şi biblioteca facultăţii) -acces la echipamente de fotocopiere h)Politica de evaluare şi notare Evaluarea studenţilor se va efectua conform detalierii de mai jos: - Examen scris în sesiunea de examene – 60 % din nota finală; - Teste pe parcursul semestrului ( evaluarea pregătirii prin probe de control) – 30% din nota finală; - Teme de control - 10% din nota finală; i)Elemente de deontologie academică Se vor avea în vedere următoarele detalii de natură organizatorică: -Prezenţa la ore de lucrări practice este obligatorie pentru toţi studenţii; 5 -Lucrările elaborate de către studenţi pe parcursul activităţilor vor avea în mod obligatoriu caracter de originalitate. Studenţii ale căror lucrări se dovedesc a fi plagiate nu vor fi primiţi în sesiunea de examene planificată; -Orice tentativă de fraudă sau fraudă depistată va fi sancţionată cu anularea sesiunii de examene pentru studentul în cauză; -Rezultatele finale vor fi puse la dispoziţia studenţilor prin afisarea notelor în sediul facultăţi şi on-line, prin utilizarea site-ului facultăţii; -Contestaţiile se vor soluţiona în maxim 24 de ore de la afişarea rezultatelor; j)Strategii de studiu recomandate Se recomandă parcurgerea sistematică a modulelor cuprinse în cadrul cursului, punându-se accent pe pregătirea individuală continuă a studentilor şi pe evaluările formative pe parcursul semestrului. Se recomandă cursanţilor alocarea unui număr de cel puţin 48 de ore pentru parcurgerea şi însuşirea cunoştinţelor necesare promovării cu succes a acestei discipline. Sunt necesare, de asemenea, aproximativ 12 de ore în vederea documentării şi elaborării temelor de control ce vor fi prezentate de către fiecare student. Observaţii: Prezentul material nu este suficient pentru promovarea examenului. Trebuie parcursă întreaga programă cu bibliografia corespunzătoare. II.Suportul de curs (Studiu individual) Modul 1 Locul şi rolul gimnaticii în educaţia fizică şcolară; scopul şi sarcinile gimnasticii în şcoală, prevederile programelor şcolare pentru ciclurile: primar, gimnazial şi liceal. a)Scopul şi obiectivele modulului Scopul acestui modul este familiarizarea cursantului cu locul şi importanţa ramurilor şi mijloacelor gimnasticii în educaţia fizică şcolară. Se vor atinge următoarele obiective: ·Scopul şi sarcinile gimnasticii în şcoală; ·Prevederile programei şcolare la ciclul primar; ·Prevederile programei şcolare la ciclul gimnazial; ·Prevederile programei şcolare la ciclul liceal; b)Schema logică a modulului Acest modul este compus din patru subcapitole: primul subcapitol are ca obiectiv evidenţierea scopului şi sarcinilor gimnasticii în şcoală. 6 Al doilea subcapitol are ca scop evidenţierea prevederilor programei şcolare pentru clasele I –IV, al treilea subcapitol prezintă conţinuturile gimnasticii pentru clasele V - VIII, în timp ce în al patrulea subcapitol sunt evidenţiate prevederile programei şcolare, privind gimnastica, în educaţia fizică din ciclul liceal. c) Conţinutul informaţional detaliat Locul şi rolul gimnasticii în educaţia fizică şcolară 1. Scopul şi sarcinile gimnasticii în şcoală Scopul principal îl constituie perfecţionarea dezvoltării fizice multilaterale şi armonioase a organismului uman. Dintre sarcinile cele mai importante ale gimnasticii şcolare, putem aminti: Optimizarea proceselor de creştere şi dezvoltare fizică; Întărirea sănătăţii elevilor şi creşterea capacităţii de muncă fizică şi intelectuală; Dezvoltarea calităţilor motrice de bază şi specifice gimnasticii; Dezvoltarea aptitudinilor psiho-motrice generale şi specifice; Formarea şi perfecţionarea la elevi a priceperilor şi deprinderilor motrice specifice gimnasticii; Formarea şi dezvoltarea ţinutei corecte şi a expresivităţii; Prevenirea şi corectarea unor deficienţe fizice şi motrice; Dezvoltarea capacităţii de relaxare a diferitelor grupe musculare sau a întregului organism pentru contracararea efectelor nocive ale activităţii intense şi stresului; Formarea obişnuinţei de practicare sistematică şi independentă, în timpul liber, a exerciţiilor fizice în vederea autoperfecţionării continue. 2. Prevederile programei şcolare, la gimnastică, pentru ciclul primar Curriculum-ul şcolar de Educaţie fizică pentru învăţământul primar reflectă concepţia care stă la baza reformei sistemului românesc de învăţământ, urmărind realizarea finalităţilor prezentate în Legea Învaţământului, referitoare la dezvoltarea complexă a personalităţii copiilor. Prin obiectivele specifice stabilite, sunt urmărite cu precădere: Întărirea stării de sănătate a copiilor; Dezvoltarea fizică armonioasă a elevilor; Dezvoltarea capacităţilor psiho-motrice; Educarea unor trăsături de comportament favorabile activităţilor desfăşurate în echipe. De asemenea, prin educaţie fizică se realizează echilibrarea solicitărilor de natură intelectuală cu cele psiho-motrice şi ludice, aspect deosebit de important pentru organizarea activităţilor didactice cu elevii cu vârste cuprinse între 6-10 ani. 2.1. Prevederile programei şcolare pentru clasa I; conţinuturile învăţării I. Elemente de organizare a activităţilor practice sportive Formaţii de adunare – în linie pe un rând şi pe două rânduri; Formaţii de deplasare în şir câte unul şi câte doi; Poziţiile drepţi şi pe loc repaus; 7 Întoarceri prin săritură, la stânga şi la dreapta. II. Elemente ale dezvoltării fizice armonioase Postura corectă; Poziţiile: stând, stând depărtat, pe genunchi, aşezat şi culcat; Mişcări: cunoaşterea miscărilor capului, braţelor, trunchiului şi picioarelor; Exerciţii de prelucrare selectivă a segmentelor corpului; Complexe de dezvoltare fizică cu exerciţii libere; Exerciţii corective pentru atitudini deficiente; principalele atitudini deficiente. III. Deprinderi motrice de bază Mers şi variante de mers: pe vârfuri, pe călcâie, ghemuit; Alergare şi variante de alergare: alergare şerpuită, cu ocolire de obstacole, peste obstacole; Săritură: săritură de pe loc şi cu deplasare, cu desprindere de pe ambele picioare; Aruncare şi prindere de pe loc: aruncări lansate, azvârlite, la ţintă, la partener, la distanţă; prinderi cu două mâini; IV. Deprinderi motrice utilitar-aplicative Echilibrul - menţinerea poziţiilor: stând pe vârfuri, stând pe un genunchi, stând într-un picior pe sol şi pe suprafeţe îngustate şi înălţate; Căţărare: căţărare pe scara fixă, prin păşire şi apucări succesive; Escaladare: escaladare cu apucare, sprijin şi păşire pe/peste obstacol; Tracţiune-împingere: deplasarea propriului corp, prin împingeri realizate cu braţele şi cu picioarele; Târâre: pe palme şi pe genunchi, pe antebraţe şi genunchi; Transport de greutăţi: transport de obiecte uşoare, apucate cu una/ambele mâini, individual şi în perechi; Ştafete şi parcursuri aplicative. V. Deprinderi motrice sportive specifice gimnasticii Acrobatice: -podul de jos; -cumpănă pe un genunchi; -semisfoara; -rulări; -rostogolire înainte din ghemuit în ghemuit. Ritmice-sportive: -balansări de braţe; -variaţii de paşi; -întoarceri pe loc. Aerobice: -paşi aerobici de bază. 2.2. Prevederile programei şcolare pentru calasa a II-a; conţinuturile învăţării I. Elemente de organizare a activităţilor practice sportive 8 Formaţii de adunare: în linie pe unul şi pe două rânduri; Formaţii de deplasare: în şir câte unul şi câte doi; Alinierea în linie şi în şir; Poziţiile drepţi şi pe loc repaus; Întoarceri prin săritură, la stânga şi la dreapta; Pornire cu mers pe loc şi oprire; Pornire şi oprire din mers; Trecerea din linie pe un rând în formaţie de semicerc şi cerc; Trecerea din şir câte unul în formaţiile de semicerc şi cerc. II. Elemente ale dezvoltării fizice armonioase Postura corectă în poziţii şi acţiuni motrice variate; Poziţiile: stând, stând depărtat, pe genunchi, aşezat şi culcat; Mişcări specifice segmentelor corpului: cunoaşterea şi executarea miscărilor capului, braţelor, trunchiului şi picioarelor; Educarea actului respirator: inspiraţii profunde, expiraţii forţate, fazele actului respirator; Exerciţii de prelucrare selectivă a segmentelor corpului; Complexe de dezvoltare fizică cu: exerciţii libere, cu obiecte portative, cu/fără fond muzical; Exerciţii corective pentru atitudini deficiente; atitudinile deficiente ale coloanei vertebrale şi ale membrelor inferioare. III. Deprinderi motrice de bază Mers şi variante de mers: pe vârfuri, pe călcâie, ghemuit; Alergare şi variante de alergare: alergare şerpuită, cu ocolire de obstacole, peste obstacole; Săritură: săritură de pe loc şi cu deplasare, cu desprindere de pe ambele picioare, săritura la coardă; Aruncare şi prindere de pe loc: aruncări lansate, azvârlite, la ţintă, la partener, la distanţă, autoaruncări şi prinderi în sus, în podea, la perete; prinderi cu două mâini. IV. Deprinderi motrice utilitar-aplicative Echilibrul - menţinerea poziţiilor: stând pe vârfuri, stând pe un genunchi, stând într-un picior pe sol şi pe suprafeţe îngustate şi înălţate; Căţărare: căţărare pe scara fixă şi pe banca înclinată Escaladare: escaladare cu apucare, sprijin şi păşire peste obstacol; Tracţiune-împingere: deplasarea unui obiect sau partener, prin tracţiune şi împingere cu braţele, realizată individual şi în perechi; Târâre: pe palme şi pe genunchi, pe antebraţe şi genunchi, târâre joasă; Transport de greutăţi: transport de obiecte uşoare, apucate cu ambele mâini, sprijinite la piept, pe umăr, individual şi în perechi; Ştafete şi parcursuri aplicative. V. Deprinderi motrice sportive specifice gimnasticii Acrobatice: -podul de jos; -cumpănă pe un genunchi; 9 -semisfoara; -rulări; -rostogolire înainte din ghemuit în ghemuit; -rostogolire înainte din depărtat în ghemuit. Ritmice-sportive: -balansări de braţe; -variaţii de paşi; -întoarceri pe loc; -echilibru. Aerobice: - paşi aerobici de bază 2.3. Prevederile programei şcolare pentru calasa a III-a – conţinuturile învăţării I. Elemente de organizare a activităţilor practice sportive Formaţia de adunare în linie pe două rânduri; Alinierea în linie şi în coloană; Poziţiile drepţi şi pe loc repaus; Raportul; Întoarceri la stânga şi la dreapta de pe loc; Pornire şi oprire din mers; Formarea coloanei de gimnastică câte patru din mers. II. Elemente ale dezvoltării fizice armonioase Poziţiile fundamentale şi derivatele acestora; Exerciţii de influenţare analitică a aparatului locomotor; Complexe de dezvoltare fizică cu: exerciţii libere, cu obiecte portative, cu/fără fond muzical; Exerciţii compensatorii şi preventive instalării abaterilor de la atitudinea corporală corectă; Exerciţii pentru reglarea ritmului respirator în efort. III. Deprinderi motrice de bază Mers şi variante de mers: mers cu pas fandat, mers cu pas adăugat, *mers cu diferite poziţii ale braţelor; Alergare şi variante de alergare: alergare cu picioarele întinse înainte, alergare cu schimbare de direcţie, *alergare cu paşi încrucişaţi; Săritură: săritură cu desprindere de pe unul şi de pe ambele picioare, săritură cu trecere peste obstacole joase; Aruncare şi prindere: aruncări prin diferite procedee la ţintă fixă şi la distanţă, de pe loc; prinderi cu două mâini. IV. Deprinderi motrice utilitar-aplicative Echilibrul: deplasări în diferite variante, pe suprafeţe înguste şi înălţate progresiv, cu întoarcere de 90 şi 180 de grade ; Căţărare-coborâre: căţărare-coborâre pe banca de gimnastică înclinată; căţărare, deplasare laterală şi coborâre la scara fixă; 10 Escaladare: escaladare cu apucare şi sprijin pe şezută, *escaladare prin încălecare laterală; Tracţiune-împingere: tracţiune-împingere simultană şi alternativă cu braţele din culcat pe banca de gimnastică; Târâre: târâre joasă cu braţ şi picior opus, *târâre pe o latură; Transport de obiecte şi de aparate uşoare, individual şi în perechi; Ştafete şi parcursuri aplicative. V. Deprinderi motrice sportive specifice gimnasticii Acrobatice: -podul de jos; -cumpănă pe un picior; -sfoara; -stând pe omoplaţi; -rulări; -rostogolire înainte din ghemuit în ghemuit; -rostogolire înainte din depărtat în ghemuit; -rostogolire înapoi din ghemuit în depărtat; -legări de elemente acrobatice Ritmice-sportive: -balansări de braţe; -variaţii de paşi specifici; -întoarceri cu paşi succesivi; -elemente de echilibru-passé; -săritura dreaptă; -exerciţii cu obiecte portative; -paşi de dans clasic şi modern; -legări de elemente pe fond muzical. Aerobice: -paşi aerobici de bază şi de legătură; -structuri de paşi aerobici în 8 timpi pe fond muzical. 2.4. Prevederile programei şcolare pentru calasa a IV-a – conţinuturile învăţării I. Elemente de organizare a activităţilor practice sportive Formaţia de adunare în linie pe unul şi pe două rânduri; Alinierea în linie şi în şir (în adâncime); Poziţiile drepţi şi pe loc repaus; Poziţia depărtat – repaus; Întoarceri la stânga şi la dreapta de pe loc; Întoarceri la stânga împrejur; Pornire şi oprire din mers în doi timpi; Mers în cadenţă; Formarea coloanei de gimnastică câte patru din mers. II. Elemente ale dezvoltării fizice armonioase Poziţiile fundamentale şi derivatele acestora; Postura corectă în poziţii şi acţiuni motrice variate; 11 Mişcări specifice segmentelor corpului; Complexe de dezvoltare fizică cu: exerciţii libere, cu obiecte portative, cu/fără fond muzical; Complexe de dezvoltare fizică în perechi; Exerciţii corective pentru atitudini deficiente cu / fără obiecte de sprijin; Exerciţii pentru reglarea ritmului respirator în efort. III. Deprinderi motrice de bază Mers şi variante de mers: mers cu schimbarea direcţiei de deplasare, mers cu purtarea de obiecte; Alergare şi variante de alergare: alergare şerpuită, alergare laterală cu pas adăugat, alergare cu diferite sarcini: opriri, ocoliri, înroarceri, alergare cu accelerare, alergare cu transport de obiecte; Săritură: sărituri în adâncime de pe suprafeţe înălţate, cu desprindere de pe ambele picioare, săritura la coardă, săritura în lungime de pe loc, pasul săltat; Aruncare şi prindere de pe loc şi din deplasare: aruncări prin diferite procedee la ţintă fixă şi la distanţă, la partener şi prinderi de sus, în podea; prinderi cu două mâini. IV. Deprinderi motrice utilitar-aplicative Echilibrul: deplasări în diferite variante, pe suprafeţe înguste şi înălţate progresiv, cu purtare şi păşire peste obiecte ; Căţărare - coborâre: căţărare pe scara fixă şi pe banca de gimnastică înclinată – cu progresia înălţimii; deplasare laterală pe banca înclinată şi coborâre pe scara fixă; Escaladare: escaladare cu apucare, sprijin şi păşire peste obstacole; Tracţiune: deplasarea propriului corp pe banca de gimnastică prin tracţiune alternativă cu braţele; Împingere: împingerea unor obiecte, individual şi pe perechi, împingere reciprocă între parteneri, cu /fără obiecte, împingeri reciproce din aşezat spate în spate; Târâre: târâre joasă şi laterală, pe sub obstacole, cu /fără obiecte; Transport: transportul de obiecte şi aparate pe perechi şi în grup, transport în doi a unui coleg - scăunelul; Ştafete şi parcursuri aplicative. V. Deprinderi motrice sportive specifice gimnasticii Acrobatice: -podul de jos; -podul de sus cu sprijin (fete); -cumpănă pe un picior; -sfoara; -stând pe omoplaţi; -rulări; -rostogolire înainte din ghemuit în ghemuit; -rostogolire înapoi din ghemuit în ghemuit; -rostogolire înainte din depărtat în ghemuit; -rostogolire înapoi din ghemuit în depărtat; -legări de elemente acrobatice Ritmice-sportive: 12 -balansări de braţe; -variaţii de paşi specifici; -întoarceri cu paşi succesivi; -elemente de echilibru-passé; -săritura dreaptă; -exerciţii cu obiecte portative; -paşi de dans clasic şi modern; -legări de elemente pe fond muzical. Aerobice: -paşi aerobici de bază şi de legătură; -structuri de paşi aerobici în 8 timpi pe fond muzical. 3. Prevederile programei şcolare, la gimnastică, pentru ciclul gimnazial 3.1. Prevederile programei şcolare pentru clasa a V-a; conţinuturile învăţării I. Capacitatea de de organizare: Formaţii de adunare în linie pe unul şi pe două rânduri; Poziţiile drepţi şi pe loc repaus, Alinierea în linie şi în şir; Întoarceri de pe loc spre stânga, spre dreapta şi spre stânga împrejur; *Pornirea şi oprirea din mers; Formarea coloanei de gimnastică din deplasare; *Treceri dintr-o formaţie în alta. II. Dezvoltarea fizică armonioasă: Prelucrarea analitică a aparatului locomotor; Îmbunătăţirea mobilităţii articulare şi a elasticităţii musculare; Consolidarea reflexului de postură; *Prevenirea instalării atitudinilor deficiente; *Educarea actului respirator. III. Deprinderi motrice de bază Mersul: Pe vârfuri; Pe călcâie; Pe părţile laterale ale labei piciorului; Ghemuit; *Cu pas adăugat; *Cu pas încrucişat. Alergarea: Fazele alergării; Variante de alergare; Pe direcţii diferite, *Cu schimbări de direcţii; *Cu ocoliri de obstacole; 13 *Pe perechi Sărituri: Cu desprindere de pe unul şi ambele picioare; În lungime; În înălţime; În adâncime; *Sărituri peste obstacole joase; *Sărituri de pe obstacole. Aruncarea şi prinderea: Aruncări azvârlite la ţintă; Aruncări lansate cu două mâini de jos, la distanţă; Prinderea cu două mâini de pe loc. IV. Deprinderi aplicativ-utilitare Căţărare: La scara fixă, cu ajutorul braţelor şi al picioarelor; *Pe banca de gimnastică înclinată. Escaladarea: Prin apucare şi păşire pe aparat; *Prin apucare şi rulare pe partea anterioară acorpului. Tracţiuni: Pe banca de gimnastică; *Pe perechi, la baston. Împingeri: Din culcat dorsal pe banca de gimnastică; *Pe perechi, din aşezat spate în spate. Transport de obiecte: Individual; *Pe perechi. V. Gimnastică acrobatică Elemente statice: Cumpăna pe un genunchi; Cumpăna facială pe un picior; Semisfoara (fete); O variantă de sfoară (fete); Stând pe omoplaţi; Stând pe cap cu elan (băieţi); *Stând pe mâini cu sprijin (la scara fixă sau perete). Elemente dinamice: Rulări înapoi şi înainte, cu corpul grupat; Rulări laterale cu corpul întins; 14 Rostogolire înainte din ghemuit în ghemuit; Rostogolire înapoi din ghemuit în ghemuit; Rostogolire înapoi din ghemuit în depărtat; Rostogoliri laterale; *Răsturnare laterală; *Răsturnare lentă înainte (fete). Linii acrobatice diversificate (cuprinzând elementele însuşite). VI. Sărituri cu sprijin la aparate: Bazele metodice ale fazelor săriturilor cu sprijin 1.aterizarea; 2.elanul; 3.bătaia şi desprinderea de pe trambulină; 4.primul zbor; 5.sprijinul (bătaia din mâini); 6.zborul doi.  Săritură în sprijin depărtat peste capră;  *Săritură în sprijin ghemuit pe lada aşezată transversal urmată de o săritură în adâncime. 3.2. Prevederile programei şcolare pentru clasa aVI-a; conţinuturile învăţării I. Capacitatea de organizare: Formaţia de adunare în linie pe două rânduri; Întoarceri de pe loc; Opriri din mers; *Trecere din mers în alergare. II. Dezvoltarea fizică armonioasă: Prelucrarea analitică a aparatului locomotor; Mobilitate şi stabilitate articulară; Educarea actului respirator; *Prevenirea instalării atitudinilor deficiente. III. Deprinderi motrice de bază Mersul: Mers cu variante; Mers cu schimbări de direcţii; Mers în formaţii diferite (coloană de marş); Mers cu diferite poziţii de braţe; *Mers cu purtare de obiecte în diferite poziţii. Alergarea: Cu schimbări de direcţie; Pe perechi şi în grup; Cu variaţii de ritm; 15 *Cu purtări de obiecte; *Precedată şi urmată de alte deprinderi. Sărituri: Sărituri succesive, de pe loc şi cu deplasări; Sărituri peste obstacole; *Sărituri precedate şi urmate de alte deprinderi. Aruncarea şi prinderea: Aruncări lansate cu două mâini de jos, la distanţă şi la partener; Prinderi cu două mâini de pe loc şi din deplasare; Aruncări şi prinderi la perete sau cu partener, de pe loc şi din deplasare. IV. Deprinderi aplicativ-utilitar Escaladarea: Prin apucarea şi încălecarea obstacolului; *Prin apucare şi rulare pe piept şi abdomen. Tracţiuni: Pe banca de gimnastică orizontală şi înclinată; În grup, la frânghie. Împingeri: Din stând pe perechi, faţă în faţă; Din stând pe perechi, spate în spate; Din stând pe perechi, spate-faţă. Transport de obiecte, aparate şi partener: Individual; Pe perechi; *În grup. V. Gimnastică acrobatică Elemente statice: Cumpăna pe un picior; Podul de jos (băieţi); Podul de sus (fete); Stînd pe cap; Stând pe mâini cu elan. Elemente dinamice: Rostogolire înainte din ghemuit în depărtat; Rostogolire înapoi din ghemuit în depărtat; Rostogolire înainte din depărtat în ghemuit; Rostogolire înapoi din depărtat în ghemuit; Roata laterală; 16 Răsturnare lentă înainte (fete); Răsturnare lentă înapoi (fete); *Stând pe mâini şi rostogolire înainte grupat. VI. Sărituri cu sprijin la aparate: Săritură în sprijin ghemuit pe ladă aşezată transversal, urmată de săritură dreaptă; Săritură în sprijin depărtat peste capră cu întoarcere de 90˚. 3.3. Prevederile programei şcolare pentru clasa a VII-a – conţinuturile învăţării I. Capacitatea de organizare: Cunoaşterea celelor mai reprezentative formaţii de adunare; Rupere de rânduri şi regrupări în diferite formaţii în conformitate cu comanda dată; Treceri dintr-o formaţie în alta în timpul deplasării (mers şi alergare); Pornirea în mers şi în alergare; Trecerea din mers în alergare; Oprirea din mers şi din alergare; Schimbarea direcţiei de mers prin ocolire; Deplasări în figuri. II. Dezvoltarea fizică armonioasă: Prelucrarea analitică a aparatului locomotor; Îmbunătăţirea mobilităţii şi stabilităţii articulare; Atitudinea corporală corectă, globală şi segmentară; Respiraţie corectă în diferite tipuri de efort; *Solicitări cardio-vasculare la eforturi diferite. III. Deprinderi aplicativ-utilitare: Căţărare la banca înclinată; Căţărare la scara fixă; *Căţărare la frânghie/prăjină în trei timpi; Escaladare prin încălecare şi prin rulare; Transport de greutăţi, individual, pe perechi şi în grup; Tracţiuni şi împingeri individuale, pe perechi şi în grup; Parcursuri utilitar aplicative. IV. Gimnastica acrobatică Legări de 2-3 elemente acrobatice statice şi dinamice înşuşite în clasele anterioare: Elemente statice: Podul de sus (fete); Stând pe cap (băieţi); Stând pe mâini; Sfoară (fete). Elemente dinamice: Rostogolire înainte din ghemuit în depărtat; Rostogolire înapoi cu picioarele apropiate şi întinse; Roata laterală; 17 *Răsturnare lentă înainte – o variantă la alegere (fete); *Răsturnare lentă înapoi – o variantă la alegere (fete); *Răsturnare înainte prin stând pe mâini (băieţi). Crearea de linii acrobatice diversificate, cuprinzând elementele acrobatice însuşite. V. Sărituri cu sprijin la aparate specifice: Săritura în sprijin depărtat peste capră, cu întoarcere de 90˚; Săritură în sprijin depărtat pe lada de gimnastică, trecere în sprijin ghemuit, urmată de coborâre prin săritură dreaptă. 3.4. Prevederile programei şcolare pentru clasa a VIII-a; conţinuturile învăţării I. Capacitatea de organizare; Cunoaşterea formaţiilor de adunare - răspuns prin execuţii precise la comenzi; Cunoaşterea formaţiilor de deplasare - răspuns prin execuţii precise la comenzi; Cunoaşterea formaţiilor de lucru - răspuns prin execuţii precise la comenzi. II. Dezvoltarea fizică armonioasă: Prelucrarea selectivă a aparatului locomotor utilizând exerciţii libere, cu obiecte portative şi la aparate specifice; Mobilitate, stabilitate aticulară şi elasticitate musculară; Solicitări cardio-vasculare la eforturi variabile. III. Deprinderi aplicativ-utilitare: Acţiuni combinate de căţărare, escaladare, tracţiuni, împingere, transport de obiecte sub formă de întrecere; Parcursuri utilitar-aplicative. IV. Gimnastică acrobatică Consolidarea şi perfecţionarea elementelor acrobatice statice şi dinamice însuşite; Legări de 2-3 elemente cunoscute; Alcătuiri de linii acrobatice diversificate formate din 3-4 elemente; Exerciţiu liber ales la sol. V. Sărituri cu sprijin la aparate: Săritura cu rostogolire înainte pe ladă; *Săritura în sprijin ghemuit pe lada aşezată transversal, urmată de săritura dreaptă cu întoarcere de 180˚; *Săritură în sprijin ghemuit peste capră. 4. Competenţe specifice şi conţinuturile ramurilor gimnasticii în educaţia fizică din ciclul liceal Clasa a IX-a 18 I. Utilizarea adecvată a metodelor şi a mijloacelor specifice dezvoltării fizice Programe de influenţare analitică a segmentelor corpului; Complexe de dezvoltare fizică cuprinzând: -exerciţii libere; -exereciţii cu obiecte portative; -exerciţii pe fond muzical. Programe adaptate de: -culturism; -fitness; -sport aerobic (gimnastica aerobică); -stretching. II. Aplicarea cunoştinţelor şi a deprinderilor tehnico-tactice însuşite, în întreceri şi concursuri specifice disciplinelor sportive, respectând regulile de bază Gimnastica acrobatică Elemente acrobatice statice; Elemente acrobatice dinamice; Variante de legări de elemente; Alcătuiri de linii acrobatice; Crearea unor exerciţii liber alese, la sol Sărituri cu sprijin la aparate Programa şcolară prezintă următoarele sărituri pentru calasa a IX-a: Capra de gimnastică  Săritură în sprijin depărtat peste capră;  Săritură în sprijin ghemuit peste capră;  Săritură în sprijin depărtat peste capră cu întoarcere de 90 grade, în zborul II. Lada de gimnastică Săritură cu rostogolire pe ladă situată longitudinal; Săritiră cu sprijin ghemuit pe lada, situată transversal, urmată de săritură dreaptă; Săritiră cu sprijin depărtat pe lada, situată transversal, urmată de săritură dreaptă. Sărituri la cal Săritiră în sprijin ghemuit pe cal, situat transversal, urmată de săritură dreaptă; Săritură în sprijin ghemuit peste cal, situat transversal. Clasa a X-a I. Utilizarea categoriilor de mijloace şi a metodelor specifice dezvoltării fizice Exerciţii analitice libere; Exerciţii analitice cu obiecte portative; Complexe de exerciţii libere, cu obiecte şi la aparate specifice (banca, scara fixă); *Complexe de exerciţii pe fond muzical. II. Valorificarea cunoştinţelor şi deprinderilor tehnico-tactice însuşite , în rezolvarea în condiţii regulamentare a situaţiilor specifice ramurilor sportive Gimnastică acrobatică 19 Legări de elemente acrobatice dinamice şi statice pentru alcătuirea unor linii acrobatice cât mai diversificate; Alcătuiri de exerciţii liber alese, la sol, cuprinzând elementele însuşite (rostogoliri, răsturnări, stând pe cap, stând pe mâini, cumpăna, podul, sfoara etc.). Sărituri cu sprijin În funcţie de aparatele existente se va executa o săritură la alegere şi anume: Sprijin ghemuit peste capra de gimnastică – băieţi; Sprijin depărtat cu întoarcere 90 de grade, în zborul II, peste capră – fete; Sprijin depărtat peste lada, aşezată longitudinal – băieţi; Săritură cu rostogolire înainte pe ladă – fete; Săritură cu sprijin depărtat peste calul dispus longitudinal – băieţi; Săritură cu sprijin ghemuit pe cal urmată de săritură dreaptă – fete. Clasa a XI-a I. Valorificarea sistemului de mijloace şi metode specifice dezvoltării fizice, corespunzătoare posibilităţilor individuale Exerciţii analitice libere şi cu obiecte portative pentru creşterea troficităţii şi tonicităţii musculaturii: -memrelor superioare; -abdomenului; -spatelui; -şanţurilor intervertebrale; -membrelor inferioare. Complexe de dezvoltare fizică: -cu exerciţii libere; -cu obiecte portative; -cu exerciţii la aparate specifice; -pe fond muzical. II. Valorificarea cunoştinţelor şi deprinderilor tehnico-tactice însuşite, în rezolvarea eficientă a situaţiilor specifice ramurilor sportive Gimnastica acrobatică Legări de elemente statice şi dinamice; Exerciţiu liber ales la sol. Sărituri cu sprijin Programa şcolară nu specifică săriturile pe care ar trebui executate la clasa a XI-a, menţionează doar simplu cuvântul „ sărituri”. Clasa a XII-a I. Structurarea unui sistem propriu de acţionare asupra dezvoltării fizice Complexe variate de dezvoltare fizică; Programe de culturism; 20 Programe pentru corectarea atitudinilor deficiente II. Valorificarea cunoştinţelor şi deprinderilor tehnico-tactice însuşite, în rezolvarea eficientă a situaţiilor specifice ramurilor sportive, în regim organizat şi de autoorganizare Privind această competeţă şi analizând conţinuturile care le aparţin, la gimnastică, programa şcolară precizează, foarte succint, doar ramurile gimnasticii şi anume: Gimnastică aerobică (individual, ansamblu); Gimnastică ritmică sportivă (individual, ansamblu); Gimnastică artistică (sol, aparate, sărituri). Noi considerăm că programa ar trebui să fie mult mai explicită, pentru clasa a XII-a, deoarece foarte mulţi elevi aleg ca şi disciplină de examen, la bacalaureat, educaţia fizică, iar gimnastică acrobatică conţine o serie de elemente dinamice şi statice destul de dificile. d)Sumar În cadrul acestui modul s-au realizat obiectivelor menţionate anterior. e) Întrebări recapitulative şi teme de control 1.Analizaţi conţinuturile gimnasticii pentru fiecare ciclu de învaţământ şi faceţi o comparaţie între ele. 2.Studiaţi cu mare atenţie prevederile progranelor şcolare, privind deprinderile motrice de bază şi utilitar-aplicative . 3.Dati exemple de conţinuturi concrete, pentru fiecare ciclu, din diferite ramuri a gimnasticii 4.Analizaţi şi discutaţi prevederile programei şcolare, din ciclul, liceal privind săriturile cu sprijin. f) Bibliografie modul 1.Pascan,I., Nuţ, A.R., Negru , N.I., 2008, Metodica predării gimnasticii în şcoală, Ed. Casa Cărţii de Ştiinţă, Cluj-Napoca, pag. 17- 33. 2.X X X, (1999), Programe şcolare pentru clasele a V-a – a VIII-a, Aria curriculară Educaţie fizică şi sport, M.E.C.,Bucureşti. 3.X X X, (2001), Programe şcolare pentru liceu, Aria curriculară Educaţie fizică şi sport, M.E.C. Bucureşti. 4.X X X , (2003), Programe şcolare revizuite, Educaţie fizică, clasele I – II, M.E.C.T., Bucureşti. 5.X X X, (2004), Programe şcolare pentru clasa a III-a, Educaţie fizică, M.E.C., Bucureşti. 6.X X X, (2005), Programe şcolare pentru clasa a IV-a, Educaţie fizică, M.E.C., Bucureşti Modul 2 21 Sistemul de metode aplicate în gimnastică şcolară a) Scopul şi obiectivele modulului Scopul acestui modul constă în prezentarea celor mai importante metode aplicate în gimnastică şcolară. Ca obiective, se vor atinge următoarele: ·Prezentarea delimitărilor conceptuale privind: metodologia didactică, metodă, procedeu didactic, strategia didactică; ·Prezentarea detailată a metodelor de instruire şi a celor de corectare a greşelilor ·Prezentarea metodelor active aplicate în gimnastica şcolară; ·Prezentarea principalelor criterii (factori) care stau la baza alegerii sistemului de metode şi procedee metodice ·Direcţiile principale de modernizare a metodologiei didactice. b) Scurtă recapitulare a conceptelor prezentate anterior În cadrul primului modul au fost prezentate: scopul şi sarcinile gimnasticii în şcoală; prevederile programei şcolare la ciclul primar; prevederile programei şcolare la ciclul gimnazial; prevederile programei şcolare la ciclul liceal; c) Conţinutul informaţional detaliat Sistemul de metode aplicate în gimnastică şcolară Motto: „ Stăpânirea metodelor poate, într-o anumită măsură, să compenseze talentul” (Francis Bacon) 1. Delimitări conceptuale: metodologie didactică, metodă, procedeu didactic, strategia didactică Metodologia didactică. Acţiunea instructiv-educativă se desfăşoară în conformitate cu anumite finalităţi bine precizate, derivate din idealul educaţional şi din scopurile educaţionale. „Atingerea finalităţilor propuse, respectiv a obiectivelor instructiv-educative de natură formativă şi informativă, presupune proiectarea şi utilizarea unor strategii de instruire adecvate. Una din componentele strategiilor de instruire, cu importanţă specială datorită dinamismului şi operaţionalităţii sale este metodologia didactică” (Ionescu, M., 2000, p.158). După Cucoş C. (1996) metodologia didactică vizează ansamblul metodelor şi procedeelor didactice utilizate în procesul de învăţământ. În sens restrâns, precizează Ionescu, M., (2000), metodologia didactică este înţeleasă ca teorie şi practică a metodelor de învăţământ şi reprezintă ştiinţa care studiază definirea, statutul, funcţiile, clasificarea şi valorificarea metodelor şi procedeelor didactice, precum şi principiile şi cerinţele care stau la baza utilizării lor eficiente. Importanţa metodologiei didactice „este, în primul rând, praxiologică, întrucât ea se referă la un sistem de tehnici, metode şi procedee didactice de optimizare a activităţii de predare, învăţare şi evaluare, care se bazează pe concepţia coerentă asupra acestor activităţi, pe principiile care stau la baza lor” (Ionescu, M., 2000, p. 158). Metodă didactică 22 Termenul de metodă derivă etimologic din două cuvinte greceşti (odos – cale, drum; metha – către, spre). În didactică, metoda se referă la calea care e urmată, drumul ce conduce la atingerea obiectivelor educaţionale. Metodele didactice sunt „ modalităţi de acţiune, instrumente cu ajutorul cărora elevii, sub îndrumarea profesorului sau în mod independent îşi însuşesc cunoştinţe, îşi formează priceperi şi deprinderi, aptitudini, atitudini” (Ionescu, M., Radu, I., 1995, p. 142). Metoda are un caracter polifuncţional, în sensul că poate participa simultan sau succesiv la realizarea mai multor obiective instructiv-educative. Opţiunea profesorului pentru o anumită metodă de învăţământ constituie o decizie de mare complexitate. Alegere unei metode se face ţinând cont de finalităţile educaţiei, de conţinutul procesului instructiv, de particularităţile de vârstă şi de cele individuale ale elevilor, de psihosociologia grupurilor şcolare, de natura mijloacelor de învăţământ, de experienţa şi competenţa didactică a profesorului. Utilizarea metodelor de învătământ vizează o triplă finalitate (Ionescu, M., 2000, p. 160) : Atingerea unor scopuri de cunoaştere (stăpânirea metodelor de gândire şi a unor strategii cognitive de procesare a informaţiilor); Atingerea unor scopuri de instruire (asimilarea unor cunoştinţe, priceperi, deprinderi, a unor tehnici şi operaţii de lucru); Atingerea unor scopuri formative (formarea şi modelarea trăsăturilor de personalitate). Metodele didactice deţin mai multe funcţii (Dulamă, E.,M., 2006, p. 7): Funcţia cognitivă, deoarece constituie o cale de cercetare şi cunoaştere a realităţii sau a conţinutului ştiinţei; Funcţia formativă deoarece constituie o cale de formare şi exersare a capacităţilor intelectuale, motrice, afective; Funcţia operaţională, deoarece antrenează individul într-o tehnică de execuţie; Funcţia de optimizare a acţiunii, prin faptul că indică cum să se procedeze în predare, învăţare şi evaluare pentru a se obţine cele mai bune rezultate. Procedeul didactic Metoda se transpune (se aplică) practic printr-o suită de operaţii concrete numite procedee. Procedeul didactic este o secvenţă a metodei, un simplu detaliu, o tehnică mai limitată de acţiune, o componentă sau chiar o particularitate a metodei (Cucoş, C., 1996, p. 82). El constă într-un sistem de operaţii intelectuale şi/sau practice ale profesorului şi ale elevilor, operaţii care transpun în plan practic modalitatea de acţiune a metodelor, contribuind la valorificarea lor eficientă. În aplicarea unei metode se înlănţuie mai multe procedee considerate a fi cele mai adecvate situaţiei de învăţare.Eficienţa metodei didactice este condiţionată de calitatea, adecvarea şi congruenţa procedeelor constituente. Relaţia dintre procedeul didactic şi metoda pe care o sprijină este flexibilă şi dinamică. „În realitatea lecţiei, o metodă poate avea rol de procedeu în cadrul unei alte metode, iar în unele situaţii procedeul îşi poate aroga statutul de metodă” (Dulamă,M.,E., 2006, p.9). Funcţiile metodelor şi procedeelor didactice (conform Ionescu, M., Chiş, V., 2001, p.123) Funcţia formativ-educativă – de exersare şi dezvoltare a proceselor psihice şi motorii, de modelare a atitudinilor, sentimentelor, convingerilor etc. Funcţia motivaţională – de stimulare a curiozităţii, interesului, dorinţei de a afla şi de a acţiona. Funcţia cognitivă – de organizare şi dirijare a procesului de însuşire a cunoştinţelor şi formare a priceperilor şi deprinderilor intelectuale şi practice Funcţia operaţională/instrumentală – de intermediere între cel care învaţă şi materia de studiat, între obiectivele operaţionale şi rezultatele şcolare. 23 Funcţia normativă – de precizare a modului în care să se predea şi să se înveţe pentru a se obţine rezultate optime în condiţiile instruirii respective. Funcţia de impulsionare a dezvoltării celui care învaţă – de sprijinire a procesului de modelare a personalităţii sale. Strategia didactică Reprezintă un mod de combinare şi organizare a metodelor şi mijloacelor de învăţământ în raport cu obiectivele urmărite, conţinutul abordat, timpul disponibil, caracteristici ale profesorului şi ale elevilor, stadiul şcolar etc. (Creţu, D., Nicu, A., 2004, p. 146). După M. Ionescu strategiile de instruire/autoinstruire sunt sisteme de metode, procedee, mijloace şi forme de organizare a activităţii de instruire/autoinstruire, integrate în structuri operaţionale, care au la bază o viziune sistemică şi care sunt menite să asigure o învăţare activă şi creatoare a cunoştinţelor şi abilităţilor şi să relaţioneze procesul instruirii (2000, p. 129). Strategiile didactice au câteva caracteristici (Dulamă, M.E., 2006, p. 9): Caracter sistemic, deoarece între componente există conexiuni, interrelaţii şi interdependenţe; sunt alcătuite dintr-o suită de operaţii, etape, reguli de desfăşurare, reguli de decizie; Caracter dinamic, deoarece conţin o înlănţuire de situaţii de învăţare; Flexibilitate, deoarece nu au rigiditatea unor reguli sau a unor algoritmi, cu toate că au un oarecare caracter normativ; Caracter şcolar şi extraşcolar, deoarece vizează toate activităţile deşfăşurate de profesori şi elevi; Caracter probabilistic, deoarece nu garantează reuşita procesului de instruire din cauza numărului mare de variabile care intervin. Pentru o învăţare de bună calitate a cunoştinţelor se recomandă utilizarea unui palier variat de strategii, metode şi procedee metodice de instruire şi autoinstruire. Bazându-se pe argumentul că metodologiile cele mai bune sunt cele în care elevul este element activ, nu pasiv, se preferă acele informaţii care permit şi facilitează alegerea strategiilor activizante. „ Psihologii arată că, de obicei, reţinem 10% din ceea ce citim, 2% din ceea ce auzim, 30% din ceea ce vedem, 50% din ceea ce vedem şi auzim, 70% din ceea ce disutăm cu alţii, 80% din ceea ce experimentăm, 95% din ceea ce învăţăm pe alţii”(Wilim Glasser, conform Dulamă, M.E., 2006, p.10). 2. Analiza datelor literaturii de specialitate În educaţia fizică şi sportul şcolar s-a statornicit un sistem de metode, unele „clasice” şi altele „moderne”. Criteriile de clasificare a acestor metode vizează aspectele principale pe care le presupune procesul instructiv-educativ specific. În acest sistem conform Cârstea Gh. intră: Metodele de instruire; Metodele de educaţie; Metodele de corectare a greşelilior de execuţie; Metodele de refacere a capacităţii de efort; Metodele de verificare, apreciere şi notare. (2000, p.102) 2.1. Metodele de instruire se folosesc pentru îndeplinirea obiectivelor de instruire specifice cum sunt: Formarea deprinderilor şi priceperilor motrice; Dezvoltarea calităţilor motrice; 24 Influenţarea indicilor de dezvoltare fizică; Însuşirea unor cunoştinţe de specialitate; Formarea capacităţii de practicare independentă a exerciţiilor fizice. Alegera şi stabilirea metodelor şi procedeelor metodice, pentru învăţarea noilor structuri tehnice, depinde de o serie de factori şi anume (Grigore,V., 2001, p.121): -gradul de dificultate şi structură a mişcării; -nivelul de pregătire fizică şi tehnică, precum şi starea de moment a executantului; -sarcinile parţiale ale pregătirii (prelucrarea şi fixarea în întregime a deprinderilor, precizarea şi perfecţionarea detaliilor tehnice ale mişcării etc.); -nivelul de însuşire tehnică a mişcării (calitatea însuşirii, existenţa greşelii, ritmul învăţării etc.) În continuare, vom prezenta, succint doar o parte dintre metodele de instruire folosite în cadrul gimnasticii şcolare, aşa cum sunt ele prezentate în literatura de specialitate (Băiaşu, Gh., 1985; Cârstea, Gh., 2000; Farkas, Gy.,1998; Grigore, V., 2001; Luca, A., 1998; Paşcan, I., 2003; Rusu, I., 1998; Tuduşciuc, I., 1977 şi alţii). În componenţa metodelor de instruire în educaţie fizică şi sport intră, la interpretarea clasică, cel puţin următoarele trei categorii (Cârstea, Gh., 2000, p. 102): a.metodele verbale; b.metodele intuitive; c.metoda practică. a. Metodele verbale în educaţie fizică şi implicit în gimnastica şcolară sunt următoarele: a.1. Expunerea verbală - se realizează prin limbaj. Ea trebuie să fie accesibilă nivelului de înţelegere a colectivului cu care se lucrează. Această metodă se aplică în practică prin cel puţin următoarele trei procedee metodice, mult folosite în gimnastica şcolară. Povestirea, are eficienţă mai ales la elevii până la 8-9 ani. Acest procedeu metodic trebuie să fie „plastică”, sugestivă şi să se bazeze pe elemente cunoscute de subiecţi. Explicaţia, are cea mai mare frecvenţă de folosire la toate categoriile de subiecţi de peste 10 ani. Pentru a fi eficientă, explicaţia - la orice nivel – trebuie să îndeplinească cel puţin următoarele patru condiţii: -să fie clară; -să fie logică; -să fie concisă; -să fie oportună. În relaţia cu demonstraţia, explicatia poate avea urmotoarele situaţii: -să urmeze demonstraţiei; -să preceadă demonstraţia; -să se realizeze concomitent cu demonstraţia. În gimnastica şcolară, esenţa explicaţiei constă în accea că ea trebuie să asigure formarea unor cunoştinţe aprofundate, care capătă caracter de norme sau reguli călăuzitoare privind însuşirea deprinderilor şi priceperilor mortice, dezvoltarea calităţilor motrice sau influenţarea indicilor somatici/morfologici şi funcţionali/fiziologici ai organismului elevilor. 25 Prelegerea se foloseşte cu precădere în învăţământul universitar. Ea poate fi întâlnită şi la vârsta şcolară, în cazul claselor cu profil de educaţie fizică şi sport. La aceste clase informaţiile de specialitate pot fi transmise şi prin prelegeri. La baza orcărei prelegeri trebuie să stea o argumentare ştiinţifică a temelor abordate cu folosirea unei terminologii corespunnzătoare. a.2. Conversaţia – se realizează tot prin limbaj şi se referă la dialogul permanent care trebuie să aibă loc între cadrul didactic şi elevi. Ea trebuie axată numai pe probleme specifice instruirii, cum sunt: - problemele privind obiectivele instruirii; - criteriile de evaluare; - cauzele greşelilor de execuţie; - tehnica de execuţie a unor deprinderi motrice; - înţelegerea importanţei procedeelor metodice folosite în predare - posibilităţi de legări de elemente; - alcătuiri de linii acrobatice şi exerciţii liber alese la sol etc. b. Metodele intuitive - se adresează cu precădere, dar nu inclusiv; primului sistem de semnalizare. Ele ajută la formarea unei reprezentări corecte a sarcinii motrice aflate în învăţare şi precizează acţiunile principale. Sunt aplicate, în transmiterea informaţiilor, prin următoarele variante: b.1 Demonstraţia. Demonstraţia didactică constă „în prezentarea unor obiecte, fenomene, substituite ale acestora sau în executarea unor acţiuni de încorporat de către elevi, în scopul asigurării unui suport concret-senzorial, care va facilita cunoaşterea unor aspecte ale realităţii sau reproducerea unor acţiuni ce stau la baza unor comportamente de ordin practic, profesional etc.”(Cucoş, C., 1996, p.90). Este considerată cea mai eficientă metodă de instruire, dacă este realizată la nivel de „model”. După Cârstea Gh. (2000) sunt două procedee metodice prin care se concretizează această metodă: Demonstraţia nemijlocită – realizată de conducătorul procesului instructic-educativ; Demonstraţia mijlocită - realizată de un subiect sau mai mulţi subiecţi din grupul angrenat în procesul instructiv-educativ respectiv sau din afara grupului. Prin demonstraţii se pot sublinia detalii tehnice şi anumite greşeli de execuţie ce apar pe parcursul învăţării. Dintre procedeele care se încadrează aici amintim: -demonstrarea acţiunii motrice în întregime; -demonstrarea pe părţi sau numai a anumitor părţi; -demonstrarea în tempo lent. b.2. Folosirea unor mijloace didactice iconografice. Se recomandă, în gimnastică, în special atunci când demonstraţia nu poate fi realizată la nivel de „model”. De asemenea, se poate face apel la această metodă şi atunci când demonstraţia este realizată la un nivel optim, ca o cale suplimentară de întărire a efectelor demonstraţiei. Literatura de specialitate recomandă folosirea a două tipuri de materiale iconografice: clasice – planse, scheme, grafice – şi moderne - diapozitive, filme, casete video, C.D.-uri etc. b.3. Observarea execuţiei altor subiecţi. Această observare trebuie să fie întotdeauna dirijată de conducătorul procesului instructiv-educativ. În consecinţă, este o observare realizată pe bază de un „ghid de observare” sau de o „tematică de de observare” precis stabilite. Se pot observa, ln gimnastica şcolară, execuţia unui coleg, execuţiile unor colegi de clasă sau execuţiile altor subiecţi. Se pot urmări atât aspectele pozitive din execuţia actelor, 26sau acţiunilor motrice, cât şi aspectele negative. Prin comparare cu execuţiile proprii elevii pot conştientiza mai bine acţiunile principale, îşi pot corecta reprezentările şi astfel pot însuşi mai eficient mişcările respective. Această capacitate de observare este educabilă. „Sesizarea aspectelor pozitive, dar mai ales a celor negative, subliniază nivelul de participare conştientă şi activă la procesul instructiv-educativ” (Cârstea,Gh., 2000, p.105). c. Metoda practică – exersarea. Exersarea (pedagogii o numesc exerciţiul) presupune, pentru atingerea obiectivelor propuse, o repetare conştientă, sistematică şi continuă. Ea urmează – logic şi legic – după folosirea metodelor verbale şi intuitive. Exersarea aparţine în exclusivitate subiecţilor, dar se face sub îndrumarea şi controlul profesorului, mai ales în primele etape ale învăţării motrice. Această metodă are mai multe variante în domeniul educaţiei fizice, fiecare dintre ele fiind justificată de complexitatea obiectivelor proprii de instruire. Variantele exersării, specifice educaţiei fizice, sunt utilizate şi în domeniul gimnasticii şcolare, complexitatea obiectivelor de instruire la această ramură sportivă reclamând acest fapt. În timpul exersării, în metodica gimnasticii şcolare s-au statornicit o serie de procedee metodice menite să contribuie la obţinerea unei eficienţe maxime. Exersarea se poate realiza atât global, cât şi parţial, în funcţie de structura elementului propus spre învăţare. c.1. Exersarea parţială. Poate fi considerată ca fiind cea mai caracteristică gimnasticii artistice sportive. Necesitatea folosirii acestei variante are la bază creşterea posibilităţilor de învăţare a structurii tehnice, precum şi creşterea accesibilităţii structurii ce a fost programată spre învăţare. Luca A., (1997, p.84), recomandă acest procedeu în mod special în următoarele situaţii: În elementele compuse ale mişcării simultane, în care segmentele se deplasează pe direcţii diferite, în mod asimetric, cu o viteză, amplitudine şi ritm diferite; În anumite elemente acrobatice, care permit separarea pe faze fără a denatura mecanismul de bază al procedeului respectiv. (Exemplu: stând pe mâini, roată laterală, îndreptare de pe cap etc.); În legări, combinaţii şi exerciţii, în care fiecare element tehnic a fost însuşit separat şi apoi se leagă cu următorul. (Exemplu: legările şi combinaţiile prevăzute în sistemele de acţionare cu caracter acrobatic, parcursuri aplicative etc). Cerinţe pentru aplicarea exersării parţiale: Fragmentarea mişcării (structurii tehnice) să nu modifice structura ei; Fragmentele să cuprindă toate fazele; Alegerea părţilor controlabile, atât de către profesor, cît şi de către elevi; Gradul de fragmentare să depindă de complexitatea şi etapa de însuşire al mişcării; Mişcările parţiale să nu cuprindă informaţii motrice colaterale. Variante ale exersării parţiale: Exersarea parţială propriu-zisă – este legată de folosirea unor sarcini metodice mari, care corespund cu una sau mai multe faze ale mişcării respective. Exersarea prin folosirea unor sarcini motrice mai înguste – prin aplicarea ei putem distinge şi despărţii chiar şi caracteristicile dinamice şi motrice ale mişcării. Trebuie avut în vedere faptul că fixarea exagerată a învăţării separate, a unor părţi dintr-o structură tehnică, se poate manifesta negativ la execuţia integrală. „Din acest motiv, imediat ce se observă că executantul a înţeles mişcarea, se va trece la legarea părţilor” (Rusu, I., şi colab., 1998, p.313). 27 c.2. Exersarea globală. Se foloseşte mai ales atunci cînd structurile tehnice sunt simple şi uşoare, dar şi în însuşirea unor elemente de dificultate, cînd toate condiţiile premergătoare învăţării au fost îndeplinite. Ea se poate aplica cu succes atunci când avem suficiente mijloace de asigurare şi ajutor. Variante ale exersării globale: Exersarea globală propriu-zisă – adică folosirea directă a mişcării în întregime, în procesul de învăţare. Exersarea prin folosirea exerciţiilor pregătitoare – care are la bază alegerea unor mişcări din aceeaşi familie cu structură asemănătoare, dar pe măsura posibilităţilor elevilor la care se adresează. Procedee caracteristice acestei metode (Grigore, V., 2001, p.122): Execuţia independentă, realizată prin ajutorul profesorului, al colegilor şi utilizarea de mijloace didactice ajutătoare (saltele, calupuri de burete etc.). Execuţia mişcărilor cu ajutorul direcţional – este o execuţie uşurată şi mai ales în fazele principale ale mişcării. Folosirea conducerii lente prin mişcare – această conducere se poate realiza prin utilizarea forţei profesorului (sau al colegilor) şi a aparatelor special create în acest scop. Folosirea conducerii direcţionale rapide prin mişcare – procedeu care seamănă cu cel de la punctul anterior, deosebindu-se de acesta prin rolul hotărâtor al conducerii „din afară” a mişcării, se trece astfel de la o execuţie pasivă la una activă, a mişcării respective. În gimnastica şcolară, pentru a uşura învăţarea, se folosesc diferite procedee metodice specifice, cum sunt (Paşcan, I., 2003, p.28): Schimbarea poziţiei iniţiale sau finale; exemplu: rostogolirea înainte în depărtat la sol este mai uşor de executat din stând, decât din stând pe cap, sau se execută mai uşor din stând pe cap decât din stând pe mâini. Folosirea unui aparat sau a unei instalaţii speciale care să uşureze învăţarea; exemplu: rostogolirea înapoi din ghemuit în ghemuit, se învaţă mai uşor pe un plan înclinat, format din trambulină semielastică acoperită cu o saltea de gimnastică; îndreptarea de pe cap, element acrobatic, care se execută la sol, se poate învăţa cu ajutorul capacului de gimnastică sau cu două calupuri suprapuse. Combinarea aparatelor; de exemplu: folosirea băncii de gimnastică împreună cu capacul de la lada de sărituri (sau trambulină elastică) în învăţarea roţii laterale, a roţii întoarse (rondad) sau a răsturnării lente. Folosirea scării fixe împreună cu trambulină semielastică, formând un plan înclinat, pentru învăţarea răsturnării lente înapoi (lentă înapoi pe un picior) sau a răsturnării înapoi din săritură (flic-flac) şi altele. Ajutorul fizic direct – acordat de profesor sau de elevii săi, pregătiţi în acest scop cu variantele: ajutor, sprijin, asistenţă. Fiecare variantă este folosită în funcţie de etapa în care se află deprinderea motrică care se exersează, de dificultatea şi complexitatea lui. Ajutorul fizic direct contribuie la formarea senzaţiilor kinestezice pentru executarea elementului. Ajutorul poate fi total sau numai parţial, în anumite momente „cheie” ale execuţiei. Fără folosirea asigurării executanţilor, învăţarea în gimnastică „ ar fi foarte dificilă sau chiar imposibilă” (Luca, A., 1997, p.86). În paralel cu procedeele de asigurare, elevii trebuie învăţaţi să se autoasigure. Formarea simţului auto-controlului, în execuţie, are o mare importanţă în gimnastica şcolară. De aceea, în explicarea unui procedeu tehnic ce trebuie însuşit, profesorul va 28indica şi procedeele raţionale prin care se poate preveni un accident sau pericolul pe care îl prezintă acel procedeu, dacă nu sunt luate toate măsurile de asigurare. Se mai folosesc: Semnale auditive, date de profesor pentru a imprima ritmul sau tempoul corect al mişcării, prin rostirea unor cuvinte ca de exemplu: „şi”, „acum”, sau prin bătăi din palme şi alte semnale, menite să precizeze momentul esenţial de care depinde reuşita execuţiei. Semnale vizuale, folosite ca repere pentru orientarea în spaţiu. Aici putem exemplifica marcajele cu cretă pentru stând pe cap (aşezarea palmelor şi a părţii superioare a frunţii), aşezarea palmelor şi a picioarelor în cazul roţii laterale şi a roţii întoarse, sau trasarea unei linii drepte pe sol pentru a imprima o direcţie de execuţie corectă în cazul răsturnării laterale şi altele. Se mai folosesc, ca şi semnale vizuale, obiecte de diferite mărimi şi forme, cum sunt: mingi medicinale, corzi de sărit, bastoane de gimnastică şi altele. Procedeele metodice prezentate mai sus se pot aplica succesiv sau concomitent (o parte dintre ele) „ în funcţie de: procedeul tehnic aflat în învăţare, de executant (modul cum reacţionează la stimuli), de spaţiul de lucru, baza materială etc.” (Paşcan, I., 2003, p. 30). 3.2.2. Metode de corectare a greşelilor. Prin caracterul său practic gimnastica în şcoală este un domeniu în care procesul de instruire implică acţiunea de corectare imediată, efectuată de cele mai multe ori chiar pe parcursul execuţiei. Procesul de învăţare în gimnastică, ca în orce proces de învăţare, nu este scutit de apariţia unor greşeli mai mici sau mai mari. Greşala este definită ca o neconcordanţă a execuţiei cu modelul sau cu sarcina trasată. Constatarea diferenţelor, a greşelilor se realizează prin suprapunera execuţiei cu modelul. Apariţia unei greşeli poate avea mai multe cauze. La execuţia elementului tehnic se poate observa numai forma ei exterioară, cauza care determină apariţia greşelilor nu se vede. În procesul de corectare a greşelilor tocmai cauzele trebuie înlăturate şi nu efectele. Pentru mărirea eficienţei în corectarea mişcărilor se recomandă următoarele reguli metodice (Grigore, V., 2001, p.127): Înainte de a proceda la corectarea greşelilor şi la emiterea anumitor indicaţii, este necesară stabilirea cu exactitate de unde pleacă greşala principală, care determină apoi o serie de greşeli mai mici, secundare; Se începe cu corectarea greşelii fundamentale, în cazul apariţiei mai multor greşeli simultane; Nu trebuie să se încerce corectarea mai multor greşeli deodată, ci pe rând, mai ales când ele au caracter sau structuri diferite; În cazul apariţiei unei greşeli nu trebuie să amânăm corectarea ei, cât este posibil, pentru lecţia următoare, ci se trece imediat la acţiunea de înlăturare a ei; Până când nu au fost eliminate cauzele care au dus la apariţia greşelilor nu este permisă trecerea la fixarea deprinderii. Pentru prevenirea apariţiei greşelilor este necesară o pregătire prealabilă complexă (fizic, tehnic, psihic) a elevilor care urmează să însuşească acţiunile motrice propuse. De asemenea, profesorul trebuie să posede cunoştinţe aprofundate privind tehnica mişcării şi calităţile necesare execuţiei acesteia. Procedeele metodice de corectare a greşelilor de execuţie sunt: Intervenţia verbală – presupune ca pe baza greşelii de execuţie, profesorul (sau un coleg) să atenţioneze executantul prin cuvânt asupra greşelii respective; 29 Intervenţia prin gesturi şi semne – completează sau înlocuieşte intervenţia verbală prin mimica, gesturile şi semnele cadrului didactic, care sugerează mişcarea corectă, având ca scop prevenirea repetării greşelilor constatate; Intervenţia nemijlocită – se aplică în situaţia în care elevul nu reuşeşte execuţia corectă, iar intervenţia verbală şi cea prin semne este insuficientă. În acest caz profesorul (sau un coleg) intervine direct. Această acţiune se concretizează prin ducerea (deplasarea) segmentelor sau a corpului executantului în direcţiile, planurile şi în poziţiile cerute; Intervenţia indirectă – se realizeauă prin compararea execuţiei proprii cu a altor subiecţi sau prin intermediul planşelor, fotografiilor, filmelor etc. 3. Orientări metodologice moderne Litertura de specialitate consacrată gimnasticii abordează doar tangenţial „orientările metodologice moderne”. Dacă algoritmizarea este prezentată mai detaliat (ex. Slemin, 1976; Grigore, V., 2001; Paşcan, I., 2003), celelalte orientări metodologice sunt aproape în totalitate neglijate, deşi ele sunt folosite deseori în procesul de instruire a elevilor în cadrul lecţiilor cu tamatică din gimnastică. 3.1. Orientări metodologice aplicate în gimnastica şcolară 3.1.1. Metoda programării algoritmice. În activitatea de educaţie fizică şi sport algoritmizarea constă într-un proces de elaborare a algoritmilor de diferite tipuri: Algoritmi specifici conţinutului procesului de instruire; Algoritmi specifici activităţii profesorului; Algoritmi specifici activităţii subiectului. Pentru alcătuirea algoritmilor trebuie să se ţină seama de : Asimilările anterioare (bagajul motric existent); Caracterul fiecărui acţiuni (de forţă, viteză ,mobilitate, coordonare etc.); Structura tehnică a mişcării; Creşterea treptată a complexităţii exerciţiilor în programare. Din experienţa practică s-a constatat că este necesară împărţirea exerciţiilor în trei serii, fiecare având atribute bine precizate ( Grigore, V., 2001, p.125). Seria I-a de exerciţii se referă la prelucrarea cantitativă şi calitativă a grupelor musculare implicate în efectuarea mişcării, asigurându-se astfel suportul fizic al elementului tehnic. Seria a II-a de exerciţii asigură învăţarea şi consolidarea structurii tehnice respective. Seria a III-a de exerciţii oferă posibilitatea perfecţionării elementului respectiv prin includerea în diferite legări şi combinaţii. Literatura de specialitate precizează faptul că exerciţiile care alcătuiesc seriile trebuie să fie asemănătoare cu structura elementului ce trebuie însuşit, iar sarcinile motrice stabilite să aibă strânsă legătură între ele, să fie într-o succesiune logică şi de o dificultate mereu crescândă. Specialiştii recunosc că există multe limite/dezavantaje ale algoritmizării instruirii, printre care se menţionează (Cârstea, Gh., 2000, p.121; Ionescu, M., 2000, p. 185): În activităţile concrete şi curente apar situaţii neprevăzute, pentru care nu se pot aplica algoritmi, deoarece aceştia trebuie anterior elaboraţi; În activităţile concrete şi curente apar situaţii când nu se recomandă aplicarea unor „operaţii” de tip algoritmic sau nu se pot aplica algoritmii concepuţi (de 30 exemplu, în parcursurile aplicative, sau ştafete nedemonstrate, liniile din gimnastica acrobatică şi ritmică etc.); Nu oferă posibilitatea alegerii, a opţiunii subiecţilor, necontribuind – astfel - la dezvoltarea creativităţii şi imaginaţiei acestora; Solicită mult gândirea reprodictivă a elevilor; Nu fac suficient apel la gândirea logică şi la judecata raţională a elevilor; Folosirea lor excesivă poate duce la mecanizarea gândirii. Principalele avantaje ale algoritmizării: Dezvoltă gândirea sistemică şi convergentă a elevilor; Permit rezolvarea operativă a sarcinilor de învăţare; Înzestrează elevii cu cunoştinţe şi abilităţi care aplicate şi exersate în cadrul unor exerciţii, probleme sau activităţi practice, se transformă în priceperi şi deprinderi intelectuale. 3.1.2. Modelarea. Modelarea este o metodă de explorare indirectă a realităţii, a fenomenelor din natură şi societate (sisteme originale) cu ajutorul unor sisteme numite modele. La baza modelării se află analogia dintre sistemul original studiat şi modelul ales. Analogia se referă la forma, structura, funcţionarea în ansamblu sau a unor componente ale sistemului. Modelul reprezintă un sistem material sau ideal, care reproduce în mod esenţializat caracteristici ale sistemului original şi care mediază cunoaşterea unor proprietăţi ale acestuia. Modelul nu este o copie a realităţii, ci un corespondent prelucrat, care reproduce trăsăturile esenţiale ale unui obiect, fenomen sau proces original. Reproducerea devine model numai în măsura în care ne aduce o informaţie în plus despre sistemul original modelat, dacă permite o cunoaştere mai uşoară, mai rapidă şi mai substanţială. Specialiştii descriu mai multe tipuri de modele, în funcţie de criteriile lor de organizare. Astfel, în funcţie de natura lor, modelele sunt catalogate, după Adrian Dragnea şi alţi autori, (conform Alexei, M., 2006, p.53) în două mari categorii: a.modele ideale sau mentale, care reproduc un sistem complex de idei sau norme, constituind, de fapt, o etapă necesară în construirea orcărui model. Ele se exprimă prin idei sau ecuaţii matematice; b.modele materiale sau concrete, cum sunt diferite machete sau alte sisteme teoretice şi practice analoge cu originalul. O altă clasificare are în vedere ierarhia modelelor şi anume, după termenul pentru care se elalaborează pot fi: omodele finale, valabile pentru sfârşitul ciclurilor de învăţământ sau stadiilor de pregătire sportivă; omodele intermediare, valabile pentru fiecare clasă dintr-un ciclu de învăţământ sau pentru fiecare an de pregătire sportivă; omodele operaţionale, care sunt sisteme de acţionare/mijloace folosite pentru realizarea modelelor intermediare şi – indirect – a celor finale. Dumitru Colibaba-Evuleţ şi Ioan Bota (1996), consideră că se pot elabora (construi) următoarele tipuri de modele fundamentale operabile în practică: modelul integrativ (global) de joc sau probă (în czul sporturilor individuale) modelul de orientare şi selecţie; 31 model de cercetare ştiinţifică. Cerinţe metodice pentru alcăruirea unui model (Ionescu, M., 2000, p.177) Să fie fidel, să prezinte un număr suficient de mare de analogii cu sistemul original; Să fie cât mai simplu şi esenţializat pentru a corespunde scopurilor cognitive şi formative urmărite; Analogiile dintre model şi sistemul original să vizeze următoarele aspecte: contrucţia (forma), structura şi funcţionarea; Să fie antrenaţi elevii în imaginarea, construirea de modele şi în operarea/acţiunea cu ele după un anumit program. Aceste operaţii constituie modalităţi eficiente de stimulare a creativităţii ştiinţifice. Etapele metodice ale modelării Elaborarea modelului – se referă la conceperea şi construirea modelului şi presupune: Studierea atentă a sistemului original şi evidenţierea caracteristicilor acestuia; Precizarea scopului urmărit prin modelare; Realizarea unei simplificări raţionale a sistemului original; Construirea modelului şi stabilirea posibilităţilor de valorificare a lui. Investigarea modelului – se referă la studierea proprietăţilor acestuia şi la emiterea unor ipoteze privind noile aspecte relevate de model. Transferarea concluziilor de la model la original – presupune verificarea ipotezelor emise (experimental şi/sau logic), stabilirea concluziilor şi transferul lor asupra originalului. Principalele avantaje ale modelării (Ionescu, M., 2000, p.179) Favorizează o învăţare activă şi o cunoaştere euristică, la care cel care se instruieşte/autoinstruieşte participă conştient; Înlesneşte abstractizarea şi generalizarea, facilitând conştientizarea şi înţelegerea unor proprietăţi, relaţii, legităţi cu grad mare de generalitate; Sprijină formarea operaţiilor mintale pe baza interiorizării acţiunilor obiectuale şi prin transpunerea cunoştinţelor în limbajul simbolurilor; Îi familiarizează pe utilizatori cu raţionamentul prin anologie şi cu cel inductiv, dezvoltându-le inteligenţa; Utilizatorii se exersează în tehnica observaţiei sistematice şi se iniţiază în munca de cercetare ştiinţifică. În educaţia fizică şcolară predomină, în general, modelele de tip „ideal”, dar sunt prezente şi modelele materiale, mai ales sub formă de machete, prototipuri de materiale sau instalaţii sportive. „Idealul educaţiei fizice şi sportului reprezintă speţa de model cu cel mai înalt grad de generalizare. Modelele finale şi intermediare sunt trepte pentru realizarea idealului educaţiei fizice şi sportului” (Cârstea, Gh., 2000, p.118). Acesta modele, exprimă cerinţele comenzii sociale faţă de educaţie fizică şi sport la nivelul subsistemelor specifice. În general, orce model (final sau intermediar), la educaţie fizică şi sport trebuie să se structureze pe următoarele componente (Cârstea, A., 2000, p.118) : Cunoştinţele teoretice de specialitate; Capacitatea de organizare, adică capacitatea de a răspunde individual sau în grup la unele comenzi necesare pentru „manevrare”, disciplinare, pregătire etc.; 32 Dezvoltarea fizică armonioasă a organismului; Calităţile motrice de bază şi specifice; Deprinderi şi priceperile motrice de bază, utilitar-aplicative şi specifice ramurilor şi probelor sportive; Capacitatea de practicare autonomă a exerciţiilor fizice; Capacitatea de practicare independentă a exerciţiilor fizice. În şcoală, realizarea modelului final privind pregătirea în gimnastică se face prin intermediul modelelor operaţionale şi intermediare, valabile pentru un an sau mai puţin. 3.1.3. Problematizarea. Didactica modernă concepe problematizarea nu doar ca o metodă de de învăţământ, ci ca orientare didactică şi ca principiu metodologic fundamental, care direcţionează atât predarea cât şi învăţarea. După M. Ionescu, (2000, p.172) predarea problematizată reprezintă un ansamblu de activităţi desfăşurate de profesor care vizează: Crearea de situaţii problemă; Formularea de probleme; Acordarea unui ajutor minim, indispensabil pentru elevii care rezolvă problema; Coordonarea procesului de găsire a soluţiei, de verificare a ei, de fixare, sistematizare şi aplicare a noilor achiziţii. Învăţarea problematizată este modalitatea de participare activă a elevilor în procesul didactic, care constă în efectuarea de activităţi, de căutare independentă a soluţiei la o problemă. Elevul se află în faţa unei probleme atunci când sunt întrunite cerinţele următoare: Formulează o problemă sau înţelege problema formulată de profesor; Întâmpină o dificultate cognitivă sau practică; Doreşte să rezolve problema; Poate să rezolve problema. În domeniul educaţiei fizice şcolare şi implicit în gimnastică se pot distinge, în principal, următoarele direcţii de aplicare a problematizării: Selecţionarea, restructurarea şi reorganizarea cunoştinţelor şi deprinderilor pe care le posedă subiecţii (de exemplu: în trasee parcursuri-aplicative, scheme tactice din jocurile sportive, combinaţii de elemente şi procedee tehnice în gimnastica acrobatică etc.); Formularea unei situaţii problematice, care poate fi rezolvată pe mai multe căi ( de exemplu: în procesul de formare şi consolidare a deprinderilor motrice, cu caracter aplicativ şi a celor de ordin tehnico- tactic etc.). Profesorul poate prezenta „soluţiile” problemei (situaţiei problematice), iar elevii să o aleagă pe cea considerată mai eficientă sau să nu fie prezentată nici o „soluţie”, subiecţii urmând a decide în alegerea soluţiei care se potriveşte posibilităţilor şi intenţiilor proprii. (de exemplu: legări de 3-4 elemente acrobatice în care ordinea acestora se schimbă mereu). Principalele avantaje ale problematizării Înlătură dezavantajul principal al metodelor tradiţionale explicativ-exemplificative, care solicită gândirea reproductivă şi memoria, bazându-se pe comunicarea de către profesor a unor cunoştinţe gata structurate şi pe repetarea lor pasivă de către elevi; Este un adevărat principiu de dinamizare a elevului în procesul didactic; 33 Contribuie la dezvoltarea gândirii flexibile, independente, productive, a imaginaţiei creatoare şi a inteligenţei elevilor; Asigură motivaţia intrinsecă a învăţării, fiind prin ea însăşi o sursă de motivaţie. Din punct de vedere metodic, problematizarea prezintă o mare flexibilitate, însă profesorul, precizează M. Ionescu, trebuie să asigure întrunirea condiţiilor psihologice, pedagogice şi materiale ale activităţii didactice (2000, p.174) Condiţiile psihologice se referă la luarea în considerare a resurselor psihologice ale clasei, a nivelului de dezvoltare intelectuale, a particularităţilor de vârstă şi individuale. Profesorul trebuie să se asigure că elevii vor putea rezolva problema, care nu trebuie să fie nici prea uşoară, pentru a-i mobiliza pe elevi, dar nici prea grea, pentru a nu-i descuraja; Condiţiile pedagogice se referă la luarea în considerare a anumitor cerinţe de proiectare, punere şi rezolvare a problemelor; Condiţiile materiale se referă la ansamblul resurselor materiale necesare activităţii elevilor, resurse care trebuie să fie corespunzătoare din punct de vedere calitativ şi cantitativ. Problematizarea este o metodă valoroasă pentru dezvoltarea capacităţilor intelectuale ale elevilor. Pentru rezolvarea unei situaţii-problemă subiecţii actualizează unele cunoştinţe şi experienţe anterioare, formulează întrebări şi ipoteze, se documentează pentru a-şi completa cunoştinţele, pentru a găsi răspunsurile şi dovezile prin care confirmă sau infirmă o anumită ipoteză sau soluţie. 3.1.4. Învăţarea prin descoperire. În literatura psihopedagogică, descoperirea este considerată un principiu director în metodologia didactică. Predarea prin descoperire reprezintă un ansamblu de activităţi desfăşurate de profesor, care vizează punerea elevilor în situaţia de a redescoperi, de a-şi însuşi cunoştinţele prin efort propriu. Învăţarea prin descoperire este o strategie de lucru euristică, o modalitate de participare activă a elevilor în procesul didactic, prin efectuarea de activităţi şi investigaţii proprii, independente, cu scopul de a reconstrui şi redescoperi adevărurile ştiinţifice. (Exemple: variante ale elementului tehnic prin modificarea unor poziţii iniţiale sau finale; modificarea poziţiilor unor segmente; posibilităţi de legări şi combinaţii diversificate etc.) În învăţământ are loc un proces de învăţare prin descoperire dirijată, în care profesorul îndrumă activitatea elevilor, oferă sugestii etc.; „ dată fiind intervenţia profesorului, descoperirea nu este autentică, avem de-a face cu o semidescoperire sau pseudodescoperire” (Ionescu, M., 2000, p.175). Literatura pedagogică subliniează faptul că, activitatea de cercetare a elevului, finalizată cu actul descoperirii, are sens numai în măsură în care este determinată prin punerea unei probleme. Aceasta face ca între problematizare şi descoperire să se stabilească o legătură foarte strânsă, chiar indestructibilă: descoperirea este dependentă de existenţa unei probleme, se desfăşoară într-un cadru problematizat, iar rezolvarea unei probleme implică investigare şi descoperire. Tipuri de descoperiri utilizate în practica instruirii Descoperiri inductive , bazate pe raţionamente de tip inductiv; gândirea porneşte de la premise particulare şi stabileşte pe baza raţionamentelor elevului concluzii generale; Descoperiri deductive , bazate pe raţionamente de tip deductiv; gândirea parcurge drumul de la general la particular şi individual; 34 Descoperiri transductive , în care se stabilesc relaţii nelogice între anumite serii de date; gândirea parcurge drumul particular-particular sau general- general; Descoperiri analogice , bazate pe raţionamente prin analogie, pe operaţii logice tranzitive, prin care se transferă o proprietate a unui obiect, fenomen, proces, la altul, aflat în relaţie cu primul; gândirea parcurge drumul perticular-particular sau general-general. Principalele avantaje ale învăţării prin descoperire (după Ionescu, M., 2000, p.177) Permite menţinerea sub control a progresiei învăţării, întrucât fluxurile informaţionale inverse (de la elev la profesor) sunt bogate; Are o capacitate dinamogenă şi activizatoare intensă; Rezultatele descopririlor se structurează în achiziţii trainice; Cultivă motivaţia intrinsecă a învăţării; Sprijină însuşirea unor metode euristice de descoperire. 4. Criterii în alegerea metodelor şi procedeelor didactice Sistemul de metode şi procedeele didactice se elaborează în viziune sistemică şi este strâns colerat cu sistemul mijloacelor de învăţământ, cu formele de organizare a activităţii instructiv-educative, cu modul de abordare a învăţării de către elevi etc. Principalele criterii (factori) care stau la baza alegerii sistemului de metode şi procedee didactice sunt: (Ionescu, M., Chiş, V., 2001, p.157) 4.1. Factori obiectivi Obiectivul fundamental; Obiectivele operaţionale; Sistemul principiilor didactice generale şi sistemul principiilor didactice specifice disciplinei de studiu; Analiza sistemică a conţinutului ştiinţific, Unitatea dintre conţinutul instruirii şi metodele de învăţământ în contextul unei strategii didactice coerente; Logica internă a ştiinţei (disciplinei); Legităţile procesului învăţării; Legităţile predării. 4.2. Factori subiectivi Resursele psihologice ale elevilor; Caracteristicile clasei de elevi; Personalitatea şi competenţa profesorului; Contextul uman şi social al aplicării metodei. 5. Direcţii de modernizare a metodologiei didactice Principalele tendinţe ale înnoirii şi modernizării metodologiei didactice sunt: (Ionescu, M., Chiş, V., 2001, p.157) Valorificarea metodelor în direcţia asigurării caracterului complementar al activităţii de predare-învăţare, prin îmbinarea activităţii de predare a profesorilor cu activitatea de învăţare a elevilor. 35 Valorificarea metodelor în direcţia activizării elevilor, a stimulării participării lor efective la dobândirea noilor cunoştinţe şi la formarea abilităţilor intelectuale şi practice. Imprimarea unui caracter euristic metodelor, se referă la valorificarea metodelor astfel încât să se determine antrenarea elevilor în activităţi de formulare de situaţii- problemă, de căutare, investigare, cercetare, care să permită învăţarea prin problematizare şi descoperire. Accentuarea caracterului formativ al metodelor, reprezintă o direcţie care se referă la creşterea contribuţiei metodelor didactice la cultivarea potenţialului individual al elevilor, la dezvoltarea capacităţilor de a opera cu informaţiile dobândite, de a aplica noile cunoştinţe, de a judeca, de a reflecta, de a face evaluări, de a investiga, de a-şi pune probleme şi de a căuta soluţii etc. Valorificarea într-o măsură cât mai mare a metodelor active, centrate pe elevi şi orientate spre antrenarea şi activizarea structurilor cognitive şi operatorii ale elevilor, spre utilizarea potenţialului lor psiho-fizic, spre transformarea elevului într-un coparticipant la propria instruire şi educare, în constructor al propriei cunoaşteri. Reconsiderarea metodelor tradiţionale. Este eronat să afirmăm că metodele tradiţionale nu sunt eficiente, iar cele moderne eficiente. Eficienţa unei metode depinde de modul în care ea este valorificată în contextul didactic, de influenţa pe care o are asupra rezultatelor şcolare, de cantitatea de efort intelectual şi practic, de volumul de timp investit de elev şi profesor ş.a.m.d. Favorizarea relaţiei nemijlocite a elevului cu obiectele cunoaşterii sau cu modelele lor, respectiv accentuarea caracterului practic-aplicativ al metodelor prin valorificarea metodelor practice în scopul aplicării, demonstrării, experimentării noilor conţinuturi. Asigurarea relaţiei metode – mijloace de învăţământ în contextul unei strategii didactice coerente. Diversificarea metodologiei didactice este o cerinţă impusă de multitudinea, diversitatea şi complexitatea situaţiilor de instruire, a contextelor didactice în care se aplică metodele de învăţământ. Asigurarea unui caracter dinamic şi deschis metodologiei didactice, respectiv depăşirea ideilor empirismului clasic şi acceptarea noilor teorii din psihologie şi pedagogie, care pun la baza însuşirii cunoştinţelor, acţiunea, într-o dublă ipostază obiectuală şi mintală (pentru care elevul este subiect activ al cunoaşterii, implicat activ în propria formare şi informare). d) Sumar În cadrul acestui modul au fost prezentate: oConceptele privind: metodologia didactică, metodă, procedeu didactic, strategia didactică; oMetodele de instruire, împărţite în trei grupe, şi anume: metodele verbale, metodele intuitive şi metoda practică (exersarea parţială şi cea globală) şi procedeele metodice specifice folosite în gimnastică şcolară; oProcedeele metodice de corectare a greşelilor, cum sunt: intervenţia verbală, intervenţia prin gesturi şi semne, intervenţia nemijlocită şi cea indirectă; oMetodele active aplicate în gimnastica şcolară, cum sunt: problematizarea, modelarea, învăţare prin descoperire şi altele; oCriteriile (factorii) care stau la baza alegerii sistemului de metode şi procedee metodice; 36 oDirecţiile principale de modernizare a metodologiei didactice. e) Sarcini şi teme ce vor fi notate 1.Precizaţi cele mai cunoscute procedee metodice specifice aplicate în gimnastică acrobatică şcolară . 2.Daţi exemple concrete pentru utilzarea exersării globale şi parţiale. 3.Precizaţi importanţa utilizării metodelor verbale, în cadrul activităţilor motrice din şcoală, cu elevii de diferite vârste. 4.Daţi exemple concrete în alegerea metodelor şi procedeelor metodice, pentru diferite situaţii de instruire, în cadrul lecţiilor cu tematică din gimnastică. f)Bibliografie modul nr 2 1.Pascan, I., Nuţ, A.R., Negru , N.I., 2008, Metodica predării gimnasticii în şcoală, Ed. Casa Cărţii de Ştiinţă, Cluj-Napoca, pag. 34- 52. 2.Grigore, V., 2001, Gimnastica artistică, Ed. Semne, Bucureşti, pag. 121 - 128 3.Ionescu, M., (2000), Demersuri creative în predare şi învăţare, Ed. Presa Universitară Clujeană, Cluj-Napoca, pag 158 – 1184. Modul 3: Particularităţile procesului de învăţare în gimnastică. Etapele învăţării. Asigurarea şi ajutorul în procesul învăţării. a) Scopul şi obiectivele modulului Scopul acestui modul constă în prezentarea etapelor învăţării şi procedeelor de asigurare folosite ăn gimnastică Ca obiective, se vor atinge următoarele: ·Prezentarea etapelor învăţării în gimnastică; ·Asigurarea şi ajutorul în procesul învăţării; ·Cunoaşterea aparatelor, materialelor şi instalaţiilor ajutătoare folosite în gimnastica şcolară. b) Scurtă recapitulare a conceptelor prezentate anterior În cadrul modul 2 au fost prezentate metodele de instruire aplicate în gimnastică şcolară, meodele de corectare a greşelilor, metodele active, precum şi criteriile ce stau la baza alegerii metodelor şi procedeelor didactice. c) Conţinutul informaţional detaliat 1. Particularităţile procesului de învăţare în gimnastică 37 Pentru realizarea scopurilor, eficientizarea muncii şi obţinerea randamentului scontat, elevii învaţă atât comportamentele specifice, cât şi conţinutul tehnic stabilit, precum şi limbajul specific dat de termenii tehnici şi teoretici cu care se operează. Conţinutul tehnic ce trebuie învăţat şi redat foarte precis şi corect are drept punct de sprijin memoria motrică. În timpul învăţării exerciţiilor de gimnastică se memorează mişcările, imaginile vizuale ce apar în urma demonstraţiilor, explicaţiile, indicaţiile de execuţie şi senzaţiile (în primul rând cele kinestezice) din timpul execuţiei. Memoria motrică a elevilor trebuie neapărat îmbunătăţită deoarece capacitatea lor de a memora temeinic, corect şi rapid având o însemnătate deosebită în obţinerea unor rezultate optime. Exerciţiile de gimnastică trebuie executate cu o amplitudime maximă, cu o ţinută deosebită şi controlată, cu uşurinţă şi expresivitate. Ele sunt extrem de bogate şi variate, majoritatea dintre ele nu se întâlnesc în activitatea zilnică, fiind concepute, create, adaptate şi perfecţionate de către cei care lucrează în domeniu. Din această cauză elevii se întâlnesc în procesul de învăţare cu senzaţii motrice coordinative noi şi cu interacţiunea aptitudinilor psihomotrice spaţiale şi temporale specifice. Durata şi nivelul de însuşire al noilor deprideri motrice sunt înfluenţate de: -complexitatea mişcării; -nivelul de pregătire al elevilor; -baza didactică existentă; -capacitatea profesională a cadrului didactic. Exerciţiile propuse pentru învăţare trebuie să corespundă nivelului de pregătire (tehnic, fizic şi psihologic) al elevilor. Nerespectarea acestei cerinţe duce la prelungirea perioadei de învăţare, precum şi la execuţie neconformă cu cerinţele stilului gimnastic şi chiar la accidente. La baza însuşirii noilor structuri tehnice trebuie să stea: experienţa motrică a executantului; datele morfo-funcţionale ale subiectului; nivelul de dezvoltare a calităţilor motrice; înclinaţia pentru anumite genuri de mişcări; capacitatea elevilor de a însuşi uşor elemente (structuri tehnice) şi de a se adapta rapid la noile structuri motrice; nivelul calităţilor volitive, al interesului şi a motivaţiei.  Gradul de participare activă şi conştientă a elevilor depinde de măiestria şi competenţa profesorului. De aceea, în procesul învăţării acesta trebuie să (Grigore, V., 2001, p.115): formuleze sarcini concrete pentru învăţare; explice clar, tehnica elementului, utilzând un limbaj adecvat nivelului de înţelegere al executanţilor; educe capacitatea de autoapreciere a execuţiilor proprii, prin compararea cu diferite reprezentări grafice sau modele utilizate; stimuleze iniţiativa copiilor prin analiza concretă a mişcărilor proprii şi înlăturarea greşelilor apărute prin efort voluntar; participarea executanţilor (în situaţii specifice) la realizarea unui ajutor colectiv prin observarea execuţiei colegilor şi apoi participarea la analiza rezultatelor obţinute prin sublinierea părţilor (secvenţelor) corecte şi a celor incorecte etc. Pe parcursul învăţării propriu-zise rolul profesorul devine şi mai important. El trebuie: 38 să urmărească cu mare atenţie activitatea elevilor; să aprecieze de fiecare dată execuţia; să intervină la timp acordând ajutorul necesar şi uşurând astfel execuţia sarcinilor trasate; să depisteze eventualele greşeli apărute în execuţie; să stabilească măsurile concrete pentru corectarea lor. În procesul de învăţare un rol deosebit joacă, de asemenea, utilizarea mijloacelor ajutătoare – aparate de dimensiuni mai reduse sau folosite la înălţimi mai mici, lonje pentru asigurare, trambuline şi plase elastice, materiale şi instalaţi special confecţionate pentru securitatea elevilor – precum şi a mijloacelor de informare cum sunt: kinograme, planşe, filme, benzi magnetice, reviste şi lucrări de specialitate etc. 2. Etapele învăţării în gimnastică Procesul de formare a deprinderilor specifice gimnasticii constituie un sistem de acţiuni succesive ale profesorului şi ale elevului. Aceste acţiuni au o legătură şi o succesiune logică, repartizată în timp. Realizarea în mod succesiv a unor sarcini concrete într-un timp stabilit creează posibilitatea etapizării întregului proces de învăţare. Astfel, întreaga perioada de învăţare a noilor exerciţii poate fi împărţită în trei etape înlănţuite şi anume (Grigore, V., 2001, p.117): etapa I – etapa învăţării iniţiale; etapa a II-a – etapa învăţării aprofundate; etapa a III-a – etape fixării şi perfecţionării. Succesiunea invăţării exerciţiilor de gimnastică Tabelul nr. 3.1. Etape Iniţiere Aprofundare perfecţionare Conţinut 123 Crearea Fixarea şi Sarcina principalăreprezentării Însuşirea tehnicii de perfecţionarea generale a mişcăriiexecuţie a mişcăriiexecuţiei tehnice a mişcării Exersare Exersare în condiţii Verbalăparţială/globalăvariate Metode de bazăDemonstraţia Programare Individualizare Exersarea algoritmicăModelare Individualizarea Explicaţia, discuţia Execuţia mişcării pe Stabilirea numărului (analiza),părţi şi în întregimede repetări Demonstraţia Asigurarea şi Introducerea unor (desene, ajutorulcondiţii neobişnuite chinograme, filme Folosirea unor Evidenţierea Procedee metodice etc.)semne şi semnale detaliilor tehnice ale principaleExecutarea complementaremişcării exerciţiilor Stabilirea probelor Autoaprecierea şi pregătitoare,şi normelor de autocontrolul Imitaţia mişcării controlexecuţiei Conducerea lentă Stabilirea prin mişcarerezultatelor Modelarea pentru 39 concurs (după Grigore, V., 2001., p.117) Etapa I În această etapă a învăţării, pe baza explicaţiilor primite, a demonstraţiilor şi cu ajutorul mijloacelor intuitive folosite, elevul îşi dobândeşte reprezentarea şi bazele tehnice ale mişcării ce urmează a fi însuşite. Tot în această etapă el recepţionează primele informaţii despre acţiunea motrică în ceea ce priveste forma, direcţia, amplitudinea, tempoul, ritmul, gradul de încordare, acţiunile principale, simultan cu denumirea terminolgică, importanţa şi locul ei în sistematizarea generală a acţiunilor motrice din gimnastică. Principalele acţiuni ale profesorului şi ale elevului în această etapă se referă la (Grigore, V., 2001, p.118): oformularea sarcinilor de bază pentru învăţare; oelaborarea unui proiect de acţiune conform cerinţelor tehnice şi în concordanţă cu aptitudinile psiho-motrice ale elevului; oasigurarea unei relaţii logice între sarcina nou trasată şi experienţa motrică a subiectului; oalegerea metodei şi procedeului cel mai potrivit pentru învăţarea respectivei mişcări; oexecutarea efectivă, practică, a sarcinilor motrice trasate, cu accent pe fixarea segmentelor în anumite poziţii importante din structura mişcării (formarea simţului kinestezic); outilizarea mijloacelor ajutătoare pentru favorizarea execuţiei corecte a noii mişcări; ocolaborare cu elevul pentru realizarea autocontrolului acestuia asupra propriilor mişcări segmentare. Etapa a II-a Reprezintă faza hotărâtoare în procesul de învăţare. Această etapă conţine toate acţiunile îndreptate spre însuşirea noii mişcări, iar activitatea profesorului şi a elevului trebuie să se concentreze, în primul rând la: oobservarea permanentă a felului în care sunt îndeplinite sarcinile motrice trasate; oacordarea unui ajutor suplimentar prin utilizarea unor semnale sonore („şi”, „hop", „acum” etc.), sau fixarea unor repere vizuale (pe saltele, pe podea, pe perete, pe aparat etc) care să indice locul şi momentul acţiunii principale; oacordarea unui sprijin efectiv pentru uşurarea execuţiilor; oorganizarea şi amenajarea locului de muncă pentru asigurarea integrităţii corporale a executanţilor (saltele de gimnastică, calupuri, folosirea unui alt aparat, combinaţii de aparate şi instalaţii etc.); ocorectarea permanentă a greşelilor ce apar în timpul exersării (repetării) acţiunii motrice; ocontrolul şi mai ales autocontrolul execuţiei proprii (lucru în faţa oglinzii, analiza propriilor execuţii înregistrate). Finalizarea acestei etape presupune executarea corectă, din punct de vedere tehnic, a acţiunilor motrice învăţate. Etapa a III-a Reprezintă ultima etapă în procesul învăţării structurilor tehnice în gimnastică. În această etapă se fixează şi se perfecţionează elementul tehnic învăţat. Are loc o stabilizare a tehnicii, stabilizare obţinută prin: 40 oexecuţii individuale; orepetarea în întregime a deprinderii; orepetarea acţiunii motrice în condiţii: standard, variate, de concurs. Rolul profesorului în această etapă constă în: osupravegherea atentă a execuţiei; oprecizarea detaliilor fine ale tehnicii; oacordarea asigurării (supravegherea, asistenţă etc). În etapa a III-a, elevul, deprins deja cu autocontrolul şi autoaprecierea execuţiilor, le utilizează tot mai mult, pentru realizarea detaliilor fine de tehnică şi o execuţie cât mai expresivă. 3. Asigurarea şi ajutorul în procesul învăţării În gimnatică şcolară ne întâlnim şi cu acţiuni motrice cu o structură mai complexă şi care presupune, de multe ori, o deplasare spaţială în zbor, ca urmare problema asigurării se impune de la sine. Cunoaşterea şi aplicarea măsurilor menite să prevină accidentele sau îmbolnăvirile şi să asigure o însuşire corectă a deprinderilor constituie o obligaţie permanentă a cadrului didactic în activitatea sa instructiv-educativă. Asigurarea. Prin asigurare în gimnastică se înţelege toate măsurile organizatorice şi procedeele metodice pe care le ia cadrul didactic, împreună cu elevul, înainte de începerea lecţiei, pe parcursul cât şi după terminarea ei, cu scopul de a preveni accidentele sau îmbolnăvirile şi de a contribui la însuşirea corectă şi rapidă a mişcărilor de către executanţi şi la sporirea încrederii lor în forţele proprii. 3.1. Procedee de asigurare folosite în gimnastică Procedeele de asigurare în gimnastică se referă la o serie de acţiuni special adaptate pentru a preveni accidentele şi pentru a mijloci învăţarea corectă şi rapidă a elementelor tehnice, Cele mai cunoscute, şi mai des folosite, procedee de asigurare sunt: a.asistenţa; b.autoasigurarea; c.ajutorul; d.sprijinul. a. Asistenţa - asigurarea propriu-zisă – sau supravegherea. Ea se referă la urmărirea atentă a mişcărilor executate de subiect şi acordarea imediată a ajutorului în cazul unei acţiuni nereuşite, sau al unei desprinderi involuntare de pe aparat, cu scopul prevenirii unui eventual accident. În timpul exerxării, cel care asistă trebuie să-şi schimbe mereu locul în funcţie de direcţia de deplasare a mişcării, de momentele cheie ale acţiunii şi în funcţie de locul de aterizare atunci cînd se execută o aterizare de pe aparat. În cazul în care situaţia o cere, asistenşa poate fi asigurată de mai multe persoane care acţionează organizat şi sincronizat. În cadrul lecţiilor, cu tematică din gimnastică, această formă de asigurare are un caracter obligatoriu. Prin ea se evită producerea unor accidente şi se înlătură, totodată, stările de stress care pot apărea datorită anxietăţii în perspectiva unui pericol real sau imaginar, legat de efectuarea mişcării. 41 b. Autoasigurarea. Prin autoasigurare se înţelege capacitatea executantului de a ieşi singur dintr-o situaţie periculoasă sau de a micşora pericolul în cazul unei căderi sau desprinderi, care devin inevitabile. Mijloacele autoasigurării cuprind următoarele procedee mai importante: reducerea bruscă a amplitudinii mişcării; luarea unui sprijin suplimentar; coborârea de pe aparat prin săritură pentru a evita o cădere; luarea unei poziţii de aterizare cât mai joase (grupate) şi pe ambele picioare. La învăţarea unui element nou profesorul este obligat să indice momentele cele mai periculoase ale acestuia şi procedeele cele mai raţionale de autoasigurare. c. Ajutorul. Ajutorul trebuie considerat, în primul rând, ca un important procedeu metodic. Aplicat în practică, el îmbracă două aspecte, şi anume: învăţarea unor elemente şi acţiuni de asigurare. Ca procedeu metodic, ajutorul reprezintă intervenţia profesorului (unui coleg) în faza de învăţare a unei deprinderi şi presupune trecerea executantului prin fazele mişcării pentru a-i provoca senzaţiile chinestezice proprii acestei mişcări. Formele de acordare a ajutorului sunt variate. Aplicarea lor este în funcţie de: -nivelul depregătire a colectivului; -particularităţile individuale; -vârstă; -sex; -structura şi dificultatea elementului; -caracteristicile aparatului. Cele mai cunoscute forme ale ajutorului sunt: -ajutorul direct (nemijlocit); -ajutorul indirect; -ajutorul verbal. c.1. Ajutorul direct, se referă la situaţia în care profesorul, sau o altă persoană, intervine direct pentru realizarea elementului tehnic, imprimând executantului o cantitate de energie, în momentul potrivit, în direcţia şi cu amplitudine necesară. Prin această intervenţie executantul îşi va da seama mai bine de acţiunile necesare şi va intui momentul de timp la care trebuie să le declanşeze. Ajutorul nemijlocit al profesorului poate îmbrăca diferite forme cum ar fi: conducere lentă prin mişcare; fixarea diferitelor momente (poziţii) cheie; înpingerea executantului la mişcări de jos în sus; imprimarea unui plus de energie la mişcările insuficient rotate. Ajutorul direct trebuie folosit cu mult discernământ şi mai ales la începutul învăţării. Folosirea îndelungată a ajutorului direct poate conduce, uneori, la deformarea mişcării, deoarece ajutorul permanent dat în locul acţiunilor principale poate duce la acţiuni lente din partea executantului tocmai în momentele când ele ar trebui să fie puternice şi rapide. c.2. Ajutorul indirect. Această formă a ajutorului se realizează prin mijlocirea unor aparate sau instalaţii cum sunt: lonjă de mână, plasa elastică, aparate cu dimensiuni mai mici etc. Ajutorul indirect este folosit cu precădere în gimnastică artistică, atunci când specificul elementului tehnic sau al aparatului nu permite intervenţia directă a profesorului. Se foloseşte, 42de asemanea, pentru învăţarea mişcărilor de mare dificultate unde ajutorul direct nu mai poate garanta securitatea deplină. Aplicând ajutorul indirect subiectul ştiindu-se în siguranţă, înlătură frica şi se poate concentra asupra diverselor faze ale mişcării, ceea ce uşurează însuşirea mecanismului de bază al elementului. c.3. Ajutorul verbal. Aceasta formă a ajutorului se foloseşte, în primul rând, pentru a indica precis momentul în care elevul trebuie să declanşeze o acţiune. Pentru această, profesorul trebuie să-l cunoască bine pe elev şi în primul rând viteza lui de reacţie. Semnalele verbale: „acum”, „hop”, „treci”, „stai” etc. sunt cele mai cunoscute în acest sens. d. Sprijinul. Acest procedeu de asigurare se aplică atunci când elevul cunoaşte mecanismul de bază al elementului, dar nu-l poate declanşa în mod independent. Sprijinul se referă doar la fixarea unei poziţii (stând pe cap, stând pe mâini etc.) şi nu presupune, deloc ajutor pentru executarea mişcării. 3.2.Indicaţii metodice privind folosirea procedeelor de asigurare Eficienţa acestor procedee de asigurare depinde în mare măsură de îndemânarea şi pregătirea profesională a cadrului didactic care le utilizează. Alegerea locului, a poziţiei înainte şi în momentul intervenţiei directe, presupune o cunoaştere a mişcării în cele mai fine detalii tehnice, precum şi a particularităţilor celui care o execută. Acordarea procedeelor de asigurare este condiţionată, de asemenea, de o serie de cunoştinţe teoretice, tehnice şi de îndemânare specifică. Cele mai importante condiţii şi indicaţii metodice se referă la: Cunoaştera perfectă a tehnicii elementului, mai ales a momentelor periculoase, a modului de acordare a ajutorului; Să ştie unde, cum şi când trebuie să acorde ajutorul şi să aibă îndemânare în intervenţia pe care o face; Să aprecieze corect desfăşurarea exerciţiului, urmărind permanent execuţia, fiind gata să intervină în orce moment; Intervenţia la momentul oportun şi alegerea locului potrivit pentru a nu stânjeni executantul în mişcare; Să inspire încredere elevilor în asigurarea pe care o acordă; Să fie hotărât şi promt în acţiunile pe care le intreprinde în timpul asigurării, pe parcursul desfăşurării lecţiei Să atragă atanţia executanţilor asupra momentelor mai dificile din cadrul elementului; La mişcările cu traiectorii spaţiale ample şi rapide, cel care acordă ajutor trebuie să se deplaseze în armonie cu executantul; În cazul în care, cu tot ajutorul acordat, căderea nu poate fi evitată, cel care acordă ajutorul, trebuie să participe la cădere astfel încât să amortizeze şocul la contactul cu supraţa de aterizare; În învăţarea unor elemente mai dificile trebuie să se folosească instalaţiile speciale, aparatele adaptate la diferitele înălţimi, trambulina elastică etc; În procesul asigurării trebuie să fie angrenaţi, cât este posibil, toţi elevii pentru a se realiza, pe lângă aspectele instructive şi caracterul educativ al instruirii; La asigurarea colectivă se vor stabili sarcinile fiecărui colaborator; Măsurile luate pentru asigurare trebuie îmbinate, în permanenţă, cu indicaţii de autoasigurare. 43 Utilizarea cu pricepere a procedeelor de asigurare contribuie în mare măsură la însuşirea rapidă şi corectă a mişcărilor propuse. 4. Aparate, materiale şi instalaţii ajutătoare folosite în gimnastica şcolară Folosirea aparatelor, materialelor şi instalaţiilor ajutătoare în procesul instructiv-educativ constituie o necesitate metodică de mare importanţă în gimnastica şcolară. Prin aparat ajutător înţelegem orce dispozitiv construit cu scopul de a uşura şi influenţa favorabil procesul de instruire. În funcţie de scopul urmărit, literatura de specialitate prezintă următoarea taxonomie a acestora (Paşcan, I., 2003, p.40): Aparate pentru influenţarea reflexelor de apărare şi prevenirea accidentelor; Aparate şi instalaţii pentru uşurarea execuţiei şi a orientării în spaţiu; Aparate şi instalaţii pentru formarea unor senzaţii neuromusculare corecte şi perceperea unor comportamente ale mişcării; Aparate pentru cunoaşterea şi cercetarea datelor obiective; Aparate şi marcaje pentru informaţia în timpul execuţiei; Aparare pentru dezvoltarea capacităţilor motrice specifice gimnasticii acrobatice. Cele mai cunoscute aparat, materiale şi instalaţii ajutătoare folosite în gimnastica şcolară pentru însuşirea structurilor tehnice sunt: Saltelele de gimnastică; Saltelele de burete de diferite mărimi şi grosimi, numite calupuri; Trambuline semielastice şi elastice; Plasa elastică; Centura de asigurare; Lonja; Trambuline basculante; Banca de gimnastică, capacul de ladă, scara fixă etc; Obiecte portative (bastoane, mingi medicinale etc.) Pârtia acrobatică; Combinarea aparatelor ajutătoare în moduri diferite în funcţie de necesităţi tehnice şi metodice specifice. d) Sumar În cadrul acestui modul au fost prezentate următoarele: etapele învăţării în gimnastică, procedeele de asigurare şi indicaţiile metodice privind folosirea procedeelor de asigurare. De asemenea, au fost prezentate aparatele şi instalaţiile ajutătoare aplicate în procesul didactic, în vederea eficientizării transmiterii informaţiilor. e) Sarcini şi teme ce vor fi notate 1.Prezentaţi etapele învăţării în gimnastică. 2.Analizaţi sarcina principală, metoda de bază şi procedeele metodice aplicate pentru fiecare etapă. 3.Prezentaţi situaţii de instruire specifice pentru aplicarea diferitelor procedee de asigurare. 4.Analizaţi cele mai importante indicaţii metodice, privind folosirea procedeelor de asigurare, în diferite situaţii practice. 44 f) Bibliografie modul 1.Grigore, V., 2001, Gimnastica artistică, Ed. Semne, Bucureşti, pag.117 – 121. 2.Pascan,I., Nuţ, A.R., Negru , N. I., 2008, Metodica predării gimnasticii în şcoală, Ed. Casa Cărţii de Ştiinţă, Cluj-Napoca, pag. 59 - 67. Modul 4: Metodologia predării elementelor acrobatice statice şi dinamie cuprinse în programele şcolare. a) Scopul şi obiectivele modulului Scopul acestui modul constă în prezentarea demersului metodic pentru însuşirea procedeelor acrobatice statice şi dinamice. Ca obiective, se vor vor prezenta, în primul rând, fişele de mişcare pentru toate elementele cuprinse în programele şcolare, dar şi o serie de elemente care pot fi însuşite la nivel şcolar, cum sunt: ·Elemente statice cu caracter de mare mobilitate – podul şi sfoara; ·Elemente acrobatice cu caracter de echilibru din poziţia stând – cumpenele; ·Elemente acrobatice cu caracter de echilibru şi forţă cu corpul răsturnat – stând pe omoplaţi, stând pe cap, stând pe mâini; ·Elemente acrobatice dinamice – rulări, rostogoliri, răsrurnări, îndreptări şi salturi b) Scurtă recapitulare a conceptelor prezentate anterior În cadrul modulului nr 3 au fost prezentate, la început, etapele învăţării în gimnastică, procedeele de asigurare şi indicaţiile metodice privind folosirea procedeelor de asigurare, iar în continuare, au fost subliniate importanţa aparatele şi instalaţiile ajutătoare aplicate în procesul didactic, în vederea eficientizării însuşirii mijloacelor gimnasticii. c) Conţinutul informaţional detaliat ELEMENTE ACROBATICE STATICE Elemente statice cu caracter de mare mobilitate Podul şi sfoara sunt cele mai cunoscute elemente din această grupă. Podul necesită o mobilitate mare a coloanei vertebrale, a articulaţiilor scapulo-humerale şi coxo-femurale, iar sfoara o bună mobilitate a articulaţiilor coxo-femurale. 45 Sunt elemente mai uşor executate de fete datorită structurii lor anatomice, dar cu o pregătire corespunzătoare pot fi însuşite în bune condiţii şi de băieţi. Pentru a preveni accidentele musculare, se recomandă o bună încălzire a aparatului locomotor, precum şi însuşirea unor elemente mai uşoare, cu o structură asemănătoare. Poziţiile iniţiale din care se poate executa podul sunt: culcat dorsal, stând, stând pe cap şi stând pe mâini Podul de jos (din culcat dorsal) Descrierea tehnică: din culcat dorsal se îndoaie picioarele din genunchi şi se depărtează uşor, sprijinindu-se pe sol, cu toată talpa, în acelaşi timp mâinile iau contact cu soiul, în dreptul capului, cu faţa palmară (Fig. 4.1) Din această poziţie se întind braţele si picioarele, bazinul se proiectează, în sus în aşa Fig. 4.1. fel ca proiecţia umerilor să cadă deasupra palmelor. Capul se apleacă (duce) mult înapoi, genunchii se întind. Variante: podul cu picioarele apropiate, podul cu un picior ridicat întins sau îndoit (Fig. 4.1) Metodica însuşirii Exerciţiile pregătitoare sunt grupate în două categorii. Prima categorie vizează o pregătire mai generală, în o încălzire specială a articulaţiilor şi grupelor musculare ce intra în structura elementului, iar a doua categorie vizează execuţia tehnică prevăzută. Seria I. 1). Extensii cu arcuiri la nivelul umărului, cu ajutorul unui partener, din diferite poziţii iniţiale. 2). Rulări pe piept, din culcat facial, gleznele apucate cu mâinile, corpul în extensie accentuată. 3). Pe genunchi: extensia mare a trunchiului, atingând solul cu mâinile. 4). Stând cu spatele la scara fixă, la distanţa de un pas, cu braţele îndoite şi mâinile apucate de o şipcă la nivelul capului: întinderea braţelor du extensia corpului, cu şi fără arcuire. Seria a ll-a 1). Culcat dorsal: ridicare în pod cu ajutor: 2). Culcai dorsal cu picioarele sprijinite de scara fixă: podul de jos. 3). Podirt de jos din culcat dorsal. 4). Culcat dorsaf: pod executat lent (în patru timpi) şi rapid (într-un timp), la semnal. 5). Culcat dorsal la scara fixă, cu picioarele îndoite, uşor depărtate şi sprijinite pe a treia şipcă: ridicare în pod, întinderea şi îndoirea picioarelor cu extensie puternică din articulaţiile scapulo-humerale. 6). Combinaţii simple cu pod. Ex.: culcat dorsal: ridicare în pod, 46revenire în culcat dorsal: rulare laterala (180°) în culcat facial şi săritură în sprijin ghemuit. Ajutorul se acordă din lateral la nivelul articulaţiei scapulo-humerale, ajutând la ridicarea şi întinderea braţelor. Greşeli de execuţie: • Braţele îndoite din coate şi picioarele din genunchi. •Lipsa de extensie a coloanei vertebrale. •Capul se apleacă înainte, cu bărbia în piept. •Proiecţia umerilor nu este deasupra palmelor, linia umerilor făcând unghi ascuţit cu solul. •Mobilitate prea mare în regiunea lombara şi prea mică în restul coloanei vertebrate. Toate aceste greşeli pot fi eliminate, asigurând executantului, prin exerciţii specifice corespunzătoare, mobilitate articulară, elasticitate musculară şi forţa necesară. Podul de sus din stând depărtat Descriere tehnică: din stând depărtat, cu braţele sus, accentuarea, extensiei corpului prin proiectarea bazinului înainte şi umerii înapoi. Braţele întinse se duc înapoi, contactul cu solul se ia cu palmele cât mai aproape de picioare (Fig. 4.2; a). Revenirea se realizează prin împingerea mâinilor în sol şi proiectarea bazinului înainte-sus, cu picioarele întinse, sau uşor îndoite, braţele rămân sus, capul înapoi pânâ la revenirea îh poziţia stând (Fig. 4.2. b). Fig. 4.2. Metodica însuşirii Serial. 1). Culcat dorsal: podul de jos (4-5 repetări legate). 2). Stând depărtat: extensii accentuate cu partener. 3). Stând depărtat, unul în spatele celuilalt: primul execută extensie simulând podul, iar partenerul îl apucă de braţe şi încearcă să-i apropie palmele de sol. Seria a ll-a 1). Stând depărtat: pod cu ajutor, aşezând palmele pe câteva saltele suprapuse, o şipcă a scării fixe sau pe un partener care este în poziţie pe genunchi sprijin pe palme. 2). Stând depărtat cu spatele la scara fixă, apucat de o şipcă în dreptul capului: trecere în pod coborând mâinile pe fiecare şipcă şi revenire. 473). Stând depărtat, braţele sus: podul de sus cu aşezarea palmelor pe un plan mai înalt. 4). Stând depărtat, podul de sus cu ajutor şi fără. 5). Legarea elementului cu alte elemente cunoscute. Ex: Stând depărtat braţele sus: rostogolire înainte in depărtat stând, braţele sus; podul de sus: trecere în culcat dorsal; ridicare în stând pe omoplaţi Ajutorul se acordă din lateral cu o mână la braţul apropiat şi cu a doua la omoplaţi. Este contraindicat ajutorul pentru ridicare, la nivelul regiunii lombare. Greşeli de execuţie •Mobilitate insuficientă la nivelul coloanei vertebrale şi deschidere insuficientă la nivelul articulaţiilor scapulo- humerale. •Pregătire metodică insuficientă, ceea ce determină contactul dur cu solul (cădere), în momentul aşezării palmelor pe sol. •Pornire si execuţie tehnică, cu braţele în diferite poziţii şi nu întinse sus. •Lipsa extensiei capului, executantul neurmărind, cu privirea, aşezarea corectă a palmelor pe sol. Podul din stând pe mâini Descriere tehnică: din stând pe mâini, după ce se accentuează extensia corpului şi deschiderea unghiului dintre trunchi şi braţe; corpul se extinde prin coborârea picioarelor pe sol, iar umerii se trag uşor înapoi. Umărul revine în poziţia perpendiculară pe palme după ce picioarele au luat contact cu solul (Fig. 4.3.). Fig. 4.3 Ridicarea în stând se poate executa fie prin trecerea greutăţii corpului pe picioare, prin împingere din braţe şi presarea bazinului înainte sus, fie prin stând pe mâini cu trecerea greutăţii pe braţe, în urma împingerii din picioare şi ridicarea lor în sus. Primul procedeu este mai uşor de executat. Metodica însuşirii Seria l 1). Stând pe mâini la scară fixă: extensia corpului prin depărtarea bazinului de scara fixă şi agăţarea vârfurilor de şipca corespunzătoare. 482). Stând pe mâini la scara fixă: coborârea succesivă a picioarelor din şipcă in şipcă, odată cu păşirea înapoi cu palmele (braţe întinse). 3). Acelaşi exerciţiu cu coborârea simultana a picioarelor din şipcă în şipcă. Seria a ll-a 1). Stând pe mâini: trecere în pod cu aşezarea tălpilor pe saltele suprapuse (plan mai ridicat) cu ajutor. 2). Stând pe mâini: trecere în pod cu ajutor şi fără. 3). Introducerea elementului în combinaţii simple. Ex.: stând pe mâini şi trecere în pod; lăsare în culcat dorsal prin alunecarea picioarelor; rulare laterală 180° în culcat facial; ridicare în cumpănă pe un genunchi. Ajutorul se acordă din lateral şi se intervine cu o mână pentru a prinde braţul executantului cu cealaltă sprijinindu-l la spate Greşeli de execuţie: •Nu se execută corect poziţia de stând pe mâini. •Căderea bruscă a picioarelor şi lipsa amortizării. •Lipsa extensiei corpului, executantul cade pe spate. •Extensia exagerată în regiunea lombară. Înaintea însuşirii podului din stând pe mâini elevii (executanţii) trebuie să stăpânească bine tehnica standului pe mâini. Podul din stând pe mâini este un element executat mai mult de către fete şi poate fi considerat ca un exerciţiu pregătitor pentru răsturnările lente înainte. Sfoara Este o poziţie în care picioarele, mult depărtate, formează o linie dreaptă. Este un element tehnic de mare mobilitate, care solicită articulaţiilor coxo-femurale, dar şi elasticitatea musculaturii membrelor inferioare (Fig. 4.4). Fig. 4.4 Variante a). Sfoara înainte (în plan sagital); b). Sfoara laterală (în plan frontal); c). Sfoara verticală cu trunchiul drept; d). Sfoara verticală cu trunchiul îndoit înainte; e). Stând pe mâini cu sfoară. Sfoara este considerată un element important, deoarece stăpânirea ei asigură execuţia amplă şi estetică a multor elemente tehnice, cerinţă esenţială în gimnastica de performanţă. La nivelul ciclului gimnazial mai accesibile sunt variantele: - sfoara înainte (în plan sagital); - sfoara laterala(în plan frontal); 49 Sfoara înainte Descrierea tehnică: din stând, un picior alunecă înainte şi celălalt înapoi, până ce piciorul din faţă atinge solul cu partea posterioară, iar cel din spate, cu partea anterioară, pe toată lungimea lor. Vârfurile sunt întinse, trunchiul şi braţele pot avea diferite poziţii. În timpul învăţării se va insista la menţinerea poziţiei verticale a trunchiului, cu umerii traşi înapoi, privirea înainte, braţul opus piciorului înainte, iar celalalt lateral. În metodica instruirii, se va insista !a executarea sforii cu ambele picioare alternativ înainte. După însuşirea corectă, sfoara înainte se poate executa şi din alte poziţii iniţiale. De exemplu: •din şezând, prin ducerea unui picior înapoi; •sprijin culcat facial, prin sprijin plutitor cu aducerea rapidă a unui picior înainte printre braţe. Metodica însuşirii Seria l. 1). Stând costal lângă scara fixă, apucat de o şipcă la nivelul umărului: balansarea piciorului din exterior înainte şi înapoi cu amplitudine; se schimbă piciorul. 2). Stând dorsal la scara fixă: ridicarea cât mai sus înainte a unui picior şi întinderea musculaturii, cu ajutorul unui partener. 3). Fandări înainte şi înapoi, cu arcuiri. Seria a ll-a 1). Sfoara în plan sagital cu arcuire. 2). Sfoara înainte, progresiv, cu apăsarea pe umeri de către partener (cu mare atenţie). 3). Sfoara cu menţinerea poziţiei pe o durată de timp în creştere (20 secunde -1 minut). 4). Sfoară cu mărirea unghiului peste 180°, prin întinderea pasivă cu piciorul din faţă (său spate) sprijinit pe o bancă de gimnastică sau scară fixă (şipca a ll-a sau a lll-a). 5). Introducerea elementului în combinaţii simple. Ex.: sfoara înainte: ducerea piciorului din spate prin lateral înainte în aşezat; rostogolire înapoi în depărtat; săritură în sprijin ghemuit; ridicare în stând. Greşeli de execuţie •orientarea greşită a picioarelor, nerespectarea planului; •răsucirea trunchiului spre piciorul din faţă; • orientarea greşită a vârfului piciorului din spate. Variante mai uşoare: semisfoara, în care piciorul din faţă este pe genunchi, bazinul aşezat pe călcâie, iar piciorul din spate este întins înapoi. Trunchiul şi braţele pot fi în diferite poziţii. Semisfoara se poate executa şi din stând pe omoplaţi, stând pe cap, stând pe mâini. Sfoara laterală Descrierea tehnică: din poziţia stând, picioarele se depărtează în plan frontal şi iau contact cu solul cu partea internă, pe toată lungimea ei, bazinul este puţin împins înainte. Trunchiul şi braţele pot fi în diferite poziţii. 50 Principalele poziţii de braţe: braţe lateral, oblic sus, oblic jos înapoi, în coroană sus sau înainte, sau în poziţii asimetrice. Metodica însuşirii Seria I. 1). Fandări laterale stânga-dreapta, cu arcuire. 2). Stând cu faţa (cu spatele, cu un umăr) ia scara fixă, balansarea laterală a unui picior şi al celuilalt. 3). Stând cu spatele sau cu umăr la scara fixă: ridicarea pasivă a piciorului lateral cu ajutorul partenerului. Seria a ll-a 1). Sfoara laterală cu sprijinul mâinilor pe sol, cu arcuire. 2). Sfoara cu întindere pasivă, cu apăsarea progresivă pe umeri de către partener. 3). Sfoara laterală cu sprijinul unui picior pe o bancă, pe a doua sau a treia şipcă a scării fixe. 4). Introducerea elementului într-o combinaţie simplă. Ex.: stând depărtat, braţele' sus: rostogolire înainte, în depărtat; sfoară laterală; rostogolire înainte din depărtat in grupat; săritură dreaptă; aterizare în stând. Greşeli de execuţie •picioarele îndoite din genunchi; •sprijin pe bazin din cauza lipsei de mobilitate, • picioarele şi bazinul nu sunt pe aceeaşi linie; •orientarea greşită a vârfurilor picioarelor; •poziţie incorecta a trunchiului (spatele rotunjit, extensie accentuată a coloanei lombare etc). Podul şi sfoara cu variantele lor sunt folosite în probele de sol şi bârnă din gimnastica feminină, şi în proba de sol din gimnastica masculină. 9.1.2. Elemente acrobatice statice cu caracter de echilibru 9.1.2.1. Elemente statice de echilibru derivate din poziţia stând Cumpene - înainte (facială); -înapoi (dorsală); -laterală (costală). Caracterizarea cumpenelor Pentru efectuarea acestor elemente, executantul este nevoit să păstreze echilibrul stabil pe o suprafaţă de sprijin redusă (pe un picior). Trunchiul şi braţele pot avea diferite poziţii. Sunt necesare un bun control muscular, o mobilitate optimă, în special la nivelul articulaţiilor coxo-femurale, o bună elasticitate a musculaturii membrelor inferioare, o forţă optimă de susţinere la nivelul musculaturii posterioare a trunchiului şi piciorului ridicat. 51 Cumpenele se pot executa in plan sagital sau frontal şi se pot clasifica în cumpene simetrice (când segmentele corpului sunt orientate în planuri şi direcţii asemănătoare) şi cumpene asimetrice (când segmentele corpului sunt orientate în planuri şi direcţii diferite). Cele mai folosite variante la nivel şcolar sunt: -cumpăna înainte (facială); -cumpăna înapoi (dorsală); -cumpăna laterală (costală). Cumpăna înainte Descriere tehnică: Este o poziţie cu caracter de echilibru, în care executantul se găseşte în sprijin pe un picior, cu trunchiul la orizontală (sau mai sus) în plan sagital, cu braţele în diferite poziţii. Mişcarea începe din poziţia stând cu braţele sus prin ridicarea unui picior înapoi-sus întins (din toate articulaţiile), concomitent cu extensia spatelui şi coborârea braţelor lateral (sau alte poziţii, capul in extensie). în momentul în care piciorul se ridică trunchiul coboară încet înainte, păstrând extensia, oprindu-se deasupra orizontalei. Piciorul ridicat trebuie să treacă peste orizontală. Se menţine poziţia aproximativ 3 secunde, în care linia şoldurilor şi umerilor rămâne paralelă cu solul, piciorul de bază pe toată talpa (Fig. 4.5) Fig. 4. 5 Metodica însuşirii Seria I. 1). Stând: încordarea musculaturii pentru a realize extensia generală şi ridicarea piciorului înapoi-sus. 2). Stând cu faţa la scara fixă, cu trunchiul aplecat, apucat de scara fixă, la nivelul soldului: balansări alternative, de picioare cu corpul extins. 3). Aceeaşi poziţie: balansări alternative cu oprirea piciorului înapoi-sus. 4). Stând cu spatele la scara fixă, mâinile sprijinite pe sol: ridicarea piciorului cât mai sus, sprijinit pe şipcă şi ridicarea în cumpănă. Seria a ll-a 1). Cumpănă cu sprijinirea piciorului la scara fixă, desprinderea piciorului de pe scară, menţinere şi revenire. 2). Cumpănă cu întindere pasivă, cu ajutorul partenerului. 3). Cumpănă înainte cu ajutor şi fără. 4). Cumpănă cu piciorul mai puţin îndemânatic. 5). Introducerea elementului in combinaţii simple. Ex.: Stand: trecere în ghemuit braţele înainte; rostogolire înainte grupat; ridicare în cumpăna facială pe un picior; coborârea piciorului în stand cu ridicarea braţelor in sus 52 Ajutorul se acordă din lateral, cu o mână la coapsa piciorului ridicat, iar cu cealaltă la piept, fixând executantul în poziţie corectă. Greşeli de execuţie: -rotunjirea spatelui, lipsa extensiei; -capul nu se menţine în extensie; -începerea elementului cu coborârea trunchiului în loc de ridicarea unui picior înapoi -coborârea trunchiului sub orizontală; -piciorul liber nu se menţine deasupra orizontalei; -ridicarea pe vârful piciorului de sprijin, orientarea greşita a labei piciorului şi pierderea echilibrului; -linia umerilor şi a şoldurilor nu este paralelă cu solul. Cumpăna înapoi Descrierea tehnică: din stând: ridicarea unui picior uşor înainte odată cu ridicarea braţelor lateral sus, urmează extensia corpului şi coborârea lentă a acestuia înapoi, concomitent cu ridicarea piciorului înainte, deasupra orizontalei, iar bazinul se împinge uşor înainte. Capul completează extensia trunchiului, genunchii se menţin întinşi (Fig. 4.6). Braţele pot avea diferite poziţii. Acest procedeu tehnic este mai dificil, decât cumpăna înainte, datorită condiţiilor deosebite de păstrare a echilibrului. Fig. 4 .6. Metodica însuşirii Seria I. 1). Culcat dorsal cu braţele lateral-jos: extensia corpului prin ridicarea pieptului şi a bazinului. 2). Stând cu spatele la scară fixă, mâinile apucă scara la nivelul şoldurilor: ridicarea unui picior înainte şi menţinerea lui deasupra orizontalei 2-3 secunde. 3) Acelaşi exerciţiu cu extensii ample a corpului Seria a ll-a 1). Stând cu spatele, la un pas de scara fixă: cumpăna înapoi cu apucarea scării cu mâinile. 2). Cumpăna înapoi cu ajutor. 3). Stând: cumpăna înapoi cu menţinerea poziţiei 3-4 secunde. 534). Introducerea cumpenei în combinaţii simple. Ex.: Stând: rostogolire înainte grupat; ridicare în stând pe un picior şi cumpăna înapoi; trecere în stând. Ajutorul se acordă din lateral, cu o mână la nivelul regiunii cervicale, iar cu cealaltă la pictorul ridicat. Greşeli de execuţie -lipsa extensiei corpului şi a capului; -bazinul nu se împinge înainte, având tendinţa de cădere pe spate; -din lipsa forţei şi a mobilităţii, piciorul liber nu se ridică sau nu se menţine la înălţimea necesară. Cumpăna laterală Descriere tehnică: se execută spre dreapta sau stânga pornind din stând, braţele sus, cu vârful piciorului de sprijin orientat mult în direcţia de îndoire a trunchiului. Din stând se ridică un picior lateral, ţinând trunchiul drept până când permite mobilitatea şoldului. în continuare, corpul uşor în extensie, se înclină în partea opusă ridicării piciorului. Braţele pot avea diferite poziţii: sus, lateral, unul sus şi altul lateral, unul la spate şi altul lateral, unul la spate şi celălalt sus etc. Cumpăna este corectă atunci când corpul se găseşte în poziţie orizontală în plan frontal, cu capul, linia umerilor, şoldul şi vârful piciorului liber pe aceeaşi linie şi în acelaşi plan. Linia şoldurilor trebuie să fie verticală, faţă de piciorul de sprijin, corpul nu va face unghi înainte, genunchii ambelor picioare vor fi întinşi (Fig. 4.7) Fig. 4.7 Metodica însuşirii Seria I. 1). Stând: ridicarea piciorului lateral, cu uşoara îndoire a trunchiului lateral în partea opusă şi ridicarea braţelor lateral sus. 2). Stând costal la un metru de scara fixă, apucat la nivelul umărului: ridicarea piciorului din afară cât mai sus. 3). Aceeaşi poziţie: ridicarea şi sprijinirea piciorului lateral pe scara fixă, la nivelul şoldului, urmată de îndoirea trunchiului lateral, în partea opusă. Seria a ll-a 1). Cumpănă laterală cu ajutor. 542). Aceeaşi mişcare fără ajutor. 3). Introducerea elementului în combinaţii simple. Ex.: Stând depărtat braţele sus; roata laterală; cumpăna laterală; coborârea piciorului ridicat şi ridicarea trunchiului în stând. Ajutorul se acordă din spatele executantului, cu o mână la nivelul piciorului ridicat şi cu cealaltă la nivelul trunchiului. Greşeli de execuţie: -poziţia greşită a corpului sau a capului (în extensie, cu bărbia în piept) -orientarea greşită a vârfului piciorului de sprijin (înăuntru); -spatele rotunjit sau unghi în articulaţiile coxo-femurale; -ridicarea insuficientă a piciorului liber din lipsă de forţă şi mobilitate; • linia şoldurilor nu este verticală faţă de piciorul de sprijin. în afară de cumpenele descrise, mai amintim câteva dintre numeroasele variante: -cumpăna înainte cu apucarea piciorului ridicat (Fig.4.8.a); -cumpăna înainte cu apucarea piciorului de sprijin (Fig.4.8.b); -cumpăna înainte asimetrică (Fig.4.8.c); -cumpăna pe un genunchi (Fig.4.8.d); -cumpăna pe un genunchi cu sprijin (Fig.4.8.e). Fig 4. 8. 4.1.2.2. Elemente statice cu caracter de echilibru şi forţă A. Elemente de echilibru cu corpul răsturnat -stând pe omoplaţi; -stând pe cap; -stând pe mâini; -stând pe antebraţe. B. Elemente din sprijin simplu -sprijin echer; -cumpăna liberă; - cumpăna pe coate (sau pe un cot). A. Elemente de echilibru cu corpul răsturnat Caracteristic pentru aceste elemente este faptul că majoritatea se execută cu corpul răsturnat, iar greutatea este repartizată numai pe mâini sau pe mâini şi alte părţi ale corpului. Au caracter de forţă, solicitând dezvoltarea musculaturii braţelor, spatelui şi 55centurii abdominale. Se pot executa din forţă sau din elan, realizat prin balansarea, împingerea şi întinderea picioarelor. Stând pe omoplaţi Poziţiile iniţiale cele mai folosite pentru executarea acestui element sunt: culcat, aşezat, stând. Descriere tehnică: din poziţia aşezat se execută o rulare înapoi cu gruparea corpului, urmată de aşezarea mâinilor pe şolduri, braţele, cu partea posterioară, sunt sprijinite pe sol. Urmează întinderea picioarelor şi a corpului la verticală, în aşa fel încât călcâiele, şezutul şi umerii să se găsească pe aceeaşi linie verticală (Fig.4.9.a) Fig. 4. 9 După însuşirea corectă a procedeului tehnic prezentat se va executa varianta cu picioarele întinse, apoi din poziţia stând prin rulare înapoi pe spate, cu şi fără sprijinul mâinilor pe şolduri (braţele rămânând întinse pe sol). în stând pe omoplaţi, picioarele pot fi întinse, un picior îndoit şi celălalt întins, în sfoară etc. (Fig.949.b c.d) Metodica însuşirii Serial. 1). Aşezat: rulare înapoi cu corpul grupat şi revenire. 2). Aşezat: fulare înapoi cu picioarele întinse şi ridicate, şi revenire. 3). Sprijin ghemuit: rulare înapoi cu păstrarea grupării şi revenire. 4). Culcat dorsal, cu mâinile apucate de a doua şipcă: îndoirea picioarelor cu apropierea genunchilor de piept, menţinerea poziţiei şi revenire. 5). Din aceeaşi poziţie: îndoirea picioarelor, apoi întinderea lor spre verticală, atingând scara cât mai sus şi revenire. Seria a Il-a 1). Aşezat: rulare înapoi cu corpul grupat şi în momentul sprijinului pe omoplaţi şi ceafă, întinderea braţelor şi aşezarea lor pe saltea. 2). Acelaşi exerciţiu, cu mâinile sprijinite pe şolduri şi întinderea picioarelor, cu ajutor. 3). Aşezat: rulare înapoi şi ridicare în stând pe omoplaţi cu şi fără ajutor. 4). Stând pe omoplaţi din poziţia stând, prin rulare înapoi. 5). Introducerea elementului în combinaţii simple. Ex.: Ghemuit: rostogolire înainte grupat; rulare înapoi şi ridicare în stând pe omoplaţi; rostogolire înapoi în depărtat; săritură în sprijin ghemuit; ridicare în stând. 56 Ajutorul se acordă din lateral faţă de executant, apucându-l de glezne, iar cu un genunchi sprijinit pe bazinul acestuia, se fixează poziţia verticală a executantului. Greşeli de execupe: -elan prea mare la ridicarea picioarelor, şi corpul se răstoarnă; -ridicarea insuficientă pe omoplaţi; -căderea corpului peste cap; -nerealizarea poziţiei verticale. Stând pe cap La executarea acestui element, baza de susţinere este formată din mâinile aşezate pe sol la lăţimea umerilor şi pe cap (pe partea superioară a frunţii). Capul şi mâinile formează un triunghi echilateral. în poziţia răsturnată corpul este perfect întins. Verticala coborâtă din centrul de greutate trebuie să cadă în centrul poligonului de susţinere. La învăţare, acţiunile principale sunt orientate în primul rând spre aducerea corpului în poziţia răsturnată şi în al doilea rând spre menţinerea echilibrului. Ridicarea corpului se realizează din elan sau din forţă. Stând pe cap din ghemuit Descrierea tehnică: Stând: trecere în sprijin ghemuit cu mâinile depărtate la lăţimea umerilor, urmată de aşezarea capului pe sol, formând cu palmele un triunghi echilateral. Printr-o uşoară împingere cu picioarele, corpul se răstoarnă trecând în sprijin pe mâini şi pe cap, cu bazinul deasupra poligonului de susţinere. Urmează întinderea lentă a picioarelor spre verticală, fixând poziţia corpului, cu greutatea repartizată pe mâini şi pe cap (partea superioară a frunţii. (Fig. 4.10) Revenirea se poate efectua prin coborârea picioarelor întinse, simultan sau alternativ pe sol, urmată de ridicare în stând, sau prin rulare înainte, care se realizează prin tragerea bărbiei în piept, concomitent cu gruparea corpului şi rularea pe spate în ghemuit şi ridicare în stând Fig. 4.10 Metodica însuşirii Seria I. 1). Sprijin ghemuit: aşezarea mâinilor şi a capului pe semne marcate pe sol (saltea, covor etc). , 2). Sprijin ghemuit: aşezarea mâinilor şi capului pe sol şi prin uşoară săltare (împingere), desprinderea picioarelor de pe sol cu menţinerea echilibrului cu picioarele îndoite, revenire, cu ajutor. 573). Acelaşi exerciţiu cu întinderea alternativă a picioarelor spre verticală şi revenire, cu ajutor. 4). Sprijin ghemuit cu spatele la scara fixă sau perete, urcarea alternativă prin păşire a picioarelor, până ce corpul ajunge la verticală şi revenire. Seria a ll-a 1). Sprijin ghemuit stând pe cap, cu sprijinirea spatelui şi a picioarelor la scara fixă sau perete. 2). Stând pe cap cu ajutor şi fără. 3). Introducerea elementului într-o combinaţie simplă. Ex.: Stând: rostogolire înainte grupat; stând pe cap din ghemuit; rulare înainte în culcat dorsal: podul de jos, trecere în culcat dorsal; îndoirea genunchilor şi rulare înainte în sprijin ghemuit, ridicare în stând. Ajutorul se acordă din lateral, cu o mână la nivelul bazinului şi a spatelui, tar cealaltă la gleznă. Se ajută la ridicarea picioarelor şi fixarea poziţiei corpului la verticală. Greşeli de execuţie -mâinile aşezate prea apropiate sau depărtate; -poziţia greşită a celor trei puncte de sprijin, nerealizarea triunghiului echilateral; -aşezarea capului pe creştet, bărbia în piept; -corpul rămâne îndoit din articulaţiile coxo-femurale, sau în extensie; -elan prea mic sau prea mare, ceea ce face dificilă stabilirea echilibrului. Stând pe cap din sprijin ghemuit pe un picior, cu elan Se execută prin impulsul piciorului de bază, combinat cu balansarea piciorului liber. Este un procedeu mai greu, deoarece dozarea balansului pentru oprirea la verticală prezintă unele dificultăţi la începători. Revenirea se efectuează prin coborârea picioarelor în ordinea urcării, sau prin rulare înainte. (Fig. 4.11) Fig. 4. 11. Ajutorul se acordă din lateral, !a gleznă, pentru stabilirea şi menţinerea poziţiei verticale a corpului. După însuşirea celor două variante din elan, cu elevii mai îndemânatici şi cu calităţi şi aptitudini corespunzătoare, se poate trece la învăţarea standului pe cap din forţă. Stând pe cap din sprijin depărtat, din forţă 58 Descriere tehnică: din stând depărtat cu braţele lateral, corpul se îndoaie, iar mâinile se aşează pe sol cât mai aproape de linia imaginară ce uneşte tălpile. în continuare, braţele şe îndoaie progresiv, preluând o parte din greutatea corpului. După această fază, urmează aşezarea capului pe sol, ridicare pe vârfuri, o dată cu deplasarea bazinului spre verticală. în momentul în care centrul de greutate a ajuns deasupra poligonului de susţinere, picioarele se ridică prin lateral şi se apropie la verticală. Revenirea la poziţia iniţială se realizează prin depărtarea picioarelor şi coborârea lor pe sol sau prin rulare înainte în stând depărtat. (Fig.4.12) Fig. 4.12 Metodica însuşirii Seria I. 1). Stând pe cap cu elan din poziţiile învăţate. 2). Atârnat răsturnat îndoit la scara fixă, cu picioarele depărtate: trecere în atârnat răsturnat, cu picioarele apropiate (cu asigurare). 3). Sprijin depărtat lângă scara fixă (perete): stând pe cap, cu ajutor, cu sprijinirea spatelui şi a picioarelor pe scară. Seria a ll-a 1). Sprijin depărtat: trecere în stând pe cap cu ajutor. 2). Stând depărtat, braţele lateral: stând pe cap din forţă. 3). Introducerea elementului în combinaţii simple. Ex.: Stând depărtat; braţele sus; rostogolire înainte în depărtat; stând pe cap din forţă; rulare înainte grupat; ridicare în stând. Ajutorul se acorda din faţă, prinzând executantul de coapse, ajutând la deplasarea trunchiului spre verticală şi apropierea picioarelor, fixând corpul în poziţie verticală. Greşeli frecvente: -apropierea prea devreme a picioarelor, înainte ca bazinul să ajungă la verticală; -lipsa ridicării pe vârfuri şi a deplasării trunchiului deasupra poligonului de susţinere; -apropierea picioarelor nu se face în plan frontal. Poziţiile din care se poate efectua standul pe cap sunt (Fig.4.13-a.b.c.d.e.f.g): -sprijin ghemuit; -sprijin pe genunchi sau pe un genunchi; -stând depărtat; -stând cu corpul îndoit; -sprijin culcat facial; -stând pe mâini etc. 59 Fig. 4.13 În metodica învăţării se foloseşte următoarea succesiune: -stând pe cap din sprijin ghemuit, cu elan; -stând pe cap din sprijin ghemuit pe un picior sau din sprijin pe un genunchi, cu celălalt îndoit sau întins înapoi, cu elan; -stând pe cap din sprijin depărtat, cu elan; -stând pe cap din sprijin depărtat din forţă; -stând pe cap din sprijin, cu picioarele întinse şi corpul îndoit, din forţă; -stând pe cap din forţă, din sprijin culcat facial; -stând pe cap din stând pe mâini. Stând pe mâini Este un element specific de echilibru şi forţă, fiind unul dintre elementele cheie în gimnastica acrobatică şi sportivă (artistică). De modul însuşirii lui pe sol depinde, în mare măsură, tehnica corectă de execuţie la celelalte probe (aparate), în care îl întâlnim ca element de sine stătător (bârna, paralele, inele, sărituri), sau ca secvenţă (bară fixă, cal cu mânere). Însuşirea corectă a acestui element de bază, necesită o bună dezvoltare a forţei musculaturii braţelor, spatelui şi a celei abdominale, o bună mobilitate la nivelul articulaţiilor coxo-femurale şi scapulo-humerale, o elasticitate optimă a musculaturii posterioare a picioarelor. Dificultatea constă în faptul că suprafaţa de susţinere este redusă numai la spijinul mâinilor, care se aşază pe sol la o distanţă egală cu lăţimea umerilor, corpul fiind întins din toate articulaţiile, unghiul dintre corp şi braţe va fi deschis la 180°, capul uşor ridicat cu privirea înainte. Ridicarea corpului în stând pe mâini se poate realiza din elan şi din forţă, folosindu-se mai multe poziţii de plecare: stând, ghemuit pe un picior, cu celălalt întins înapoi, pe genunchi, culcat facial, etc. Stând pe mâini cu elan, din poziţia stând Descriere tehnică: din stând, ridicarea braţelor prin înainte sus, o dată cu ridicarea unui picior înainte, urmată de păşirea cu piciorul uşor îndoit şi îndoirea corpului din articulaţiile coxo- femurale în continuare, se aşază mâinile pe sol, depărtate, la lăţimea umerilor. Unghiul dintre braţe şi trunchi se va menţine constant la aproximativ 170°-180°. Urmează balansarea piciorului din spate înapoi-sus, urmat de cel de pe sol, care prin împingere se ridică, spre verticală, oprindu-se lângă» primul. Corpul trece în poziţia 60răsturnată, musculatura bine încordată, ca un tot unitar, iar sub aspect estetic, drept. Capul este uşor ridicat cu privirea înainte, având un rol deosebit, împreună cu braţele, în cazul dezechilibrărilor. (Fig. 4.14) Fig. 4.14 Metodica însuşirii Seria I. 1). Sprijin culcat facial: menţinerea poziţiei cu încordarea musculaturii 8-10 secunde. 2). Mers pe mâini, cu picioarele susţinute de un partener (roaba). 3). Sprijin culcat facial cu picioarele sprijinite de scara fixă, pe a treia şipcă: ridicare prin păşire, din şipcă în şipcă spre stând pe mâini şi revenire. 4). Sprijin ghemuit pe un picior: balansarea picioarelor înapoi în sus cu forfecarea lor spre verticală. Seria a ll-a 1). Sprijin ghemuit pe un picior: balansarea picioarelor înapoi-sus, în stând pe mâini, cu sprijinul picioarelor la perete sau scara fixă, cu ajutor. 2). Acelaşi exerciţiu din stând, cu şi fără ajutor (cu sprijin la scara fixă sau perete). 3). Stând: stând pe mâini cu elan, cu şi fără ajutor. 4). Jocul acrobatic „Pendulul" „Seceratul". 5). Introducerea elementului în combinaţii. Ex.: Cumpăna facială; stând pe mâini cu elan, rulare înainte grupat; săritura dreaptă şi aterizare. Ajutorul se acordă din lateral, la nivelul gleznelor, oprind executantul în stând pe mâini şi fixând corect poziţia. Greşeli de execuţie: -musculatura nu este suficient contractată; -elan insuficient şi corpul nu se ridică până la verticală; -elan prea mare şi cădere în partea opusă; -braţele îndoite, unghiul dintre braţe şi trunchi mult sub 180°. -capul cu bărbia în piept. Stând pe mâini din forţă, cu plecare din sprijin depărtat Descriere tehnică: din stând depărtat cu braţele sus, corpul se îndoaie înainte, iar palmele se aşează pe sol cât mai aproape de picioare, depărtate la lăţimea umerilor. Se continuă acţiunea, trecându-se progresiv greutatea corpului pe braţe concomitent cu proiectarea umerilor uşor înainte şi cu ridicare pe vârfuri. Din acest moment, efortul cel mai mare revine musculaturii centurii scapulo-humerale, care acţionează în scopul deschiderii unghiului dintre braţe şi trunchi. Urmează ridicarea trunchiului la verticală, cu picioarele 61depărtate. Din acest moment, picioarele încep să se apropie şi se ridică la verticală, umerii se retrag şi corpul se îndreaptă în stând pe mâini. (Fig. 4.15) Fig. 4.15 Metodica însuşirii Seria I. 1). Exerciţii speciale pentru dezvoltarea şi întărirea centurii scapulo-humerale.i 2). Sprijin culcat facial cu picioarele depărtate susţinute de un partener ducerea (deplasarea) umerilor înainte o dată cu închiderea corpului prin ridicarea bazinului şi revenire în poziţia iniţială. 3). Acelaşi exerciţiu cu ridicarea bazinului la verticală. 4). Sprijin stând depărtat: ridicare pe vârfuri cu trecerea greutăţii corpului pe braţe, cu umerii aduşi uşor înainte şi revenire, cu şi fără ajutor. Seria a ll-a 1). Stând depărtat cu corpul îndoit înainte, sprijin pe palme, cu faţa la scara fixă sau perete: ducerea uşoară a umerilor înainte, până ce ating scara fixă, trecerea greutăţii corpului pe braţe, spatele şi bazin ul ating scara fixă, menţinerea poziţiei 3-4 secunde. 2). Acelaşi exerciţiu cu ridicarea şi apropierea picioarelor la scara fixă (perete), în stând pe mâini cu ajutor. 3). Stând pe mâini din sprijin stând depărtat cu şi fără ajutor. 4). Introducerea elementului în combinaţii. Ex.: Stând depărtat, braţele sus: rostogolire înainte în depărtat; ridicare în stând pe mâini din forţă; rulare înainte grupat: ridicare în stând. Greşeli de execuţie -ducerea prea înainte a umerilor, ceea ce conduce în căderea înainte; -apropierea prea devreme a picioarelor, înainte ca bazinul şi trunchiul să ajungă la verticală, ceea ce duce la căderea corpului înapoi. Variante de stând pe mâini din forţă 1). Stând pe mâini din forţă cu corpul şi braţele îndoite. 2). Stând pe mâini din forţă cu corpul îndoit şi cu braţele întinse. 3). Stând pe mâini cu corpul şi braţele întinse. 4). Stând pe mâinLdin rulare înainte pe abdomen etc. 62 Stând pe antebraţe Acest element are o bază de susţinere mai mare decât la poziţia de stând pe mâini, dar, fiind o poziţie mai incomodă, se poate însuşi, după ce se cunoaşte bine standul pe mâini prin balansul unui picior. Se poate executa din poziţia pe un genunchi, cu sprijin pe antebraţe (Fig.9.16.a) sau din poziţia stând prin balansul unui picior, trecând prin stând pe mâini (Fig.4.16.b). Se recomandă executarea ambelor variante cu ajutor. Fig. 4.16 B. Elemente statice cu caracter de echilibru şi forţă, din sprijin simplu Caracteristici.. Pentru realizarea acestor poziţii specifice acrobatice este necesară o foarte bună dezvoltare a forţei musculaturii generale; sunt elemente folosite în special în gimnastica sportivă masculină, dar variantele mai uşoare se pot încerca şi la nivelul şcolar (cu şi fără ajutor). Variante -sprijin cu corpul în echer (apropiat, depărtat)(Fig .4.17.a); -sprijin cu corpul în echer închis (Fig.4.17.b); -cumpăna liberă (Fig. 4.17 c); -cumpăna pe coate (Fig.4.17,d) Fig. 4.17 Locul elementelor acrobatice statice în cadrul exerciţiilor acrobatice sau la aparate de concurs Aceste elemente pot lua următoarele aspecte: -ca poziţii iniţiale sau finale ale unor mişcări; -ca faze de trecere în desfăşurarea unei mişcări (Ex.: într-o răsturnare lentă înainte se trece atât prin stând pe mâini cât prin pod); -ca element independent de echilibru şi forţă sau mobilitate, care în mod obişnuit sunt incluse în compoziţia unui exerciţiu la sol, bârnă, paralele, inele etc. Gradul de stabilitate este determinat de următorii factori: -mărimea poligonului de susţinere şi poziţia centrului de 63 greutate faţă de baza de susţinere; -stabilitatea creşte cu cât baza de susţinere este mai mare, centrul de greutate al corpului este mai aproape de aceasta, iar verticala coborâtă din centrul de greutate este mai aproape de centrul poligonului de susţinere. 4.2. ELEMENTE ACROBATICE DINAMICE Caracteristici în marea majoritate, aceste elemente se caracterizează prin mişcări de rotaţie complete sau incomplete ale corpului, în jurul unei axe. Rotarea corpului se poate face prin intermediul unui sprijin (rulări, răsturnări, îndreptări) sau fără sprijin (salturile) prin ratare liberă în aer. Elementele dinamice fiind foarte numeroase, au fost grupate, în funcţie de anumite caracteristici, în mai multe grupe: 1). Rulări 2). Rostogoliri 3). Răsturnări 4). îndreptări 5). Salturi Rulările şi rostogolirile sunt considerate elemente simple, care se folosesc în cadrul unor exerciţii ca elemente ajutătoare sau de îndreptările, răsturnările cu fază de zbor şi salturile sunt considerate elemente mai dificile. Întrucât această carte se adresează elevilor şi profesorilor de educaţie fizică, mă voi opri cu precădere la elementele acrobatice mai simple, prevăzute în programa şcolară, ciclul gimnazial, iar pentru elementele mai dificile voi face numai referire informativ generală. 9.2.1. Rulări Sunt rotari incomplete (< 360°) în care diferite părţi ale corpului vin în mod succesiv în contact cu solul. Se execută pe spate, pe abdomen şi pe părţile laterale ale corpului, constituind părţi, faze de elan, sau legătură pentru executarea altor elemente. Clasificare: a). După direcţie: - înainte - înapoi - lateral b). După poziţia corpului: - cu corpul grupat - cu corpul îndoit - c u corpul întins Gruparea constă dintr-o îndoire la maximum din toate articulaţiile, cu spatele rotunjit, bărbia în piept, braţele cuprind gambele. Se execută din poziţiile iniţiale: aşezat, culcat, stând. Rulare înainte în înapoi (pe spate) Se execută o grupare (din una din poziţiile iniţiate prezentate mai sus), după care se trece, prin dezechilibrare, succesiv pe bazin, spate, ceafă şi invers. La rulare înapoi, în momentul dezechilibrării este important ca spatele să fie rotunjit, iar genunchii presaţi cât mai mult spre umeri. în timpul rulării înainte, călcâiele se lipesc de coapse, iar capul şi umerii se 64duc energic înainte. Acestea sunt faze pentru rostogolire (înainte sau înapoi), stând pe omoplaţi, cilindru etc. (Fig.4.18) Fig. 4.18 Rulare laterală (stânga-dreapta) Se execută din poziţiile: culcat, sprijin ghemuit, pe genunchi, pe călcâie, cu sprijin pe palme. (Fig.4.19) Fig. 4.19 Rulare pe abdomen Se foloseşte ca fază de elan pentru trecerea în alte poziţii şi mişcări sau constituie părţi din element (partea a doua a cilindrului). (Fig.9.20) Fig. 4.20 Rularea pe abdomen mai poate deriva şi din alte poziţii sau mişcări ca: - din stând pe mâini sau stând pe cap-rulare pe abdomen; - din rostogolire înapoi cu picioarele întinse-cilindru înapoi etc. ţpsuşirea corectă a grupărilor şi rulărilor reprezintă baza de plecare în învăţarea rostogolirilor. 9.2.2. Rostogoliri Sunt elemente acrobatice cu caracter de ratare completă, în care greutatea corpului trece de pe picioare pe braţe şi invers, prin rularea corpului înainte, înapoi sau lateral. Se pot executa: -înainte, înapoi sau lateral; -cu picioarele îndoite sau întinse; -cu picioarele apropiate sau depărtate; -cu corpul grupat sau întins; -de pe loc şi cu elan. Rostogolire înainte cu corpul grupat (din ghemuit în ghemuit) 65 Descriere tehnică: din stând cu braţele sus, executantul trece în sprijin ghemuit, cu palmele depărtate la lăţimea umerilor, capul aplecat înainte cu fruntea aproape de genunchi. Imediat după grupare picioarele efectuează o impulsie pentru ridicarea bazinului şi trecere unei părţi din greutatea corpului pe braţe. Urmează desprinderea de pe sol (a picioarelor) şi aşezarea cefei pe saltea, braţele se îndoaie, spatele este rotunjit. După ce tălpile au părăsit solul, vârfurile se întind. în momentul când executantul simte că sprijinul palmelor nu mai este necesar, apucă rapid gambele, sub genunchi (sau braţele se ridică înainte), după trecerea centrului de greutate în interiorul poligonului de susţinere şi se ajunge în ghemuit, picioarele se întind şi executantul se ridică în stând cu braţele sus. (Fig.4.21) Fig. 4.21 Metodica însuşirii Seria I. 1). Aşezat: trecere rapidă şi lentă în aşezat grupat. 2). Aşezat, cu corpul grupat: rulări înapoi şi înainte. 3). Culcat dorsal: grupare cu apucarea gambelor şi menţinerea poziţiei 1-2 secunde. 4). Sprijin ghemuit: rulare înapoi şi revenire în poziţia iniţială. 5). Sprijin ghemuit: ridicarea bazinului cu rotunjirea spatelui şi ducerea bărbiei în piept. Seria a ll-a 1). Rostogolire înainte grupat, pe plan înclinat (trambulina acoperită cu o saltea). 2). Sprijin ghemuit pe capătul unei bănci: rostogolire înainte grupat pe o saltea aşezată lângă bancă. 3). Rostogolire înainte grupat cu şi fără ajutor. Ajutorul se acordă din lateral, cu o mână la ceafă şi cu cealaltă la bazin, conducând executantul prin mişcare, pentru menţinerea grupării şi mărirea vitezei de rotaţie. Greşeli de execuţie: -deschiderea grupării; -insuficienta împingere în sol cu mâinile şi picioarele; -insuficientă rotunjire a spatelui; -atingerea solului cu capul; -lipsa grupării în partea a doua a rostogolirii; -împingere incompletă cu braţele şi tendinţa de cădere înapoi. Rostogolire înapoi cu corpul grupat 66 Descriere tehnică: din poziţia stâdi cu braţele sus se trece în sprijin ghemuit, cu spatele rotunjit şi capul aplecat înainte, urmează o dezechilibrare înapoi, cu împingere din braţe şi picioare în aceeaşi direcţie şi rulare înapoi. Braţele se îndoaie din coate la nivelul cefei şi se aşază pe sol cu faţa palmară. în continuare, se efectuează o împingere cu mâinile pe sol, pentru a putea ridica capul şi se trece peste cap în sprijin ghemuit. Prin întinderea picioarelor şi ridicarea braţelor (prin înainte sus) corpul ajunge în poziţia stând cu braţele sus (Fig.4.22). Fig. 4-22 Metodica însuşirii Seria I. 1). Exerciţii specifice pentru aşezarea corectă a mâinilor pornind din stând şi ghemuit. 2). Sprijin culcat facial, cu picioarele pe un plan mai ridicat: flotări. 3). Sprijin ghemuit: rulare înapoi cu aşezarea palmelor pe sol, în dreptul capului şi atingerea solului cu vârful picioarelor, revenire. Seria a 11-a fy Rostogolire înapoi pe plan înclinat. 2). Sprijin ghemuit: rostogolire înapoi grupat cu şi fără ajutor. 3). Stând cu braţele sus: rostogolire înapoi grupat. 4). Legarea a două, trei rostogoliri înapoi grupat în ritm convenabil. Ajutorii,! se acordă din lateral, apucând executantul de mijloc, ridicându-l uşor în sus şi înapoi, pentru uşurarea lucrului braţelor şi ridicării capului. Greşeli de execupe: -nepăstrarea grupării; -aşezarea defectuoasă şi cu întârziere a mâinilor pe sol; -lipsa împingerii cu braţele şi picioarele pe sol în prima fază, pentru a mări viteza de rulare; -viteza de rulare neuniformă; -lipsa împingerii braţelor în partea a doua, greutatea corpului rămânând pe ceafă şi pe cap, cu tendinţa de cădere înapoi; -spatele drept în timpul rulării. Rostogolirile laterale cu corpul grupat nu necesită o metodică specială de învăţare, ele fiind folosite ca mijloace de încălzire specifice în lecţiile cu teme acrobatice. Rostogoliri cu picioarele întinse Acestea reclamă o bună mobilitate a articulaţiilor coxo-femurale şi a coloanei vertebrale, precum şi o elasticitate corespunzătoare a musculaturii posterioare a membrelor inferioare. în acest sens, sunt indicate mişcări de trunchi (aplecări, îndoiri înainte, înapoi, lateral, răsuciri cu arcuiri şi rotari), care se execută din stând, stând depărtat şi aşezat. 67Mobilitatea în articulaţiile coxo-femurale se poate realiza prin diferite balansări, pendulări (înainte, înapoi, lateral), precum şi rotari executate din diferite poziţii. Rostogolirile cu picioarele întinse se împart în: -rostogoliri înapoi o cu picioarele depărtate o cu picioarele apropiate -rostogoliri înainte o cu picioarele depărtate o cu picioarele apropiate Rostogolire înapoi cu picioarele depărtate Poziţii iniţiale folosite: aşezat, aşezat depărtat culcat dorsal, stând depărtat, stând. Descriere tehnică: stând depărtat cu braţele lateral sus: îndoirea trunchiului înainte cu ducerea braţelor înapoi printre picioare, până ce coatele ajung la nivelul genunchilor (pentru amortizare). Palmele iau primele contact cu solul, după care începe rularea înapoi pe bazin, spate, umeri, odată cu ridicarea braţelor prin înainte-sus şi aşezarea palmelor pe sol lângă cap. Urmează împingerea cu braţele, prin întinderea lor şi trecerea bazinului peste cap, cu aşezarea picioarelor depărtate şi întinse pe sol, odată cu ridicarea capului. Corpul se îndreaptă şi se trece în poziţia stând depărtat cu braţele lateral-sus. (Fig.4.23). Fig. 4.23 Metodica însuşirii Seria I. 1). Aşezat depărtat: apropierea şi depărtarea picioarelor cu îndoirea trunchiului înainte. 2). Culcat dorsal: ridicarea picioarelor depărtate peste cap cu atingerea solului cu vârfurile concomitent cu aşezarea palmelor lângă cap. 3). Stând depărtat cu braţele sus: îndoirea trunchiului înainte, concomitent cu coborârea braţelor înainte în jos înapoi şi trecere în aşezat depărtat. Seria a ll-a 1). Aşezat depărtat, pe un plan înclinat cu braţele îndoite: palmele lângă umeri: rostogolire înapoi cu picioarele depărtate şi întinse, cu întinderea energică a braţelor în finalul mişcării. 2). Stând depărtat, braţele lateral-sus, rostogolire înapoi din depărtat în depărtat cu şi fără ajutor. 3). Legări de două-trei rostogoliri. 4). Introducerea elementului în combinaţii simple. Ex.: Stând cu braţele sus: -trecerş în sprijin ghemuit: rostogolire înapoi grupat; săritură în sprijin depărtat; -rostogolire înapoi cu picioarele depărtate; săritură în sprijin 68 ghemuit şi ridicare în stând. Ajutorul se acordă din lateral şi puţin în spatele executantului, prinzându-l de mijloc şi ridicându-l în sus şi înapoi. Greşeli de execuţie -cădere pe bazin: lipsa amortizării pe palme; -insuficientă îndoire a trunchiului înainte; -aşezarea mâinilor prea mult înaintea bazinului; -cădere înapoi (cu amortizare pe palme) cu picioarele îndoite; -aşezarea picioarelor înapoi prea departe de linia braţelor, după rostogolire; -lipsa împingerii braţelor; -ridicarea lentă sau târzie a capului. Rostogolire înapoi cu picioarele apropiate Descriere tehnică: stând cu spatele la saltea, braţele sus: îndoirea trunchiului înainte cu coborârea braţelor prin înainte jos înapoi pe lângă coapse, până ce coatele ajung la nivelul genunchilor, deplasarea corpului înapoi cu aşezarea mâinilor pe sol pentru amortizare, rulare înapoi pe bazin, spate, umeri, urmată de aşezarea mâinilor, cu palmele pe sol, lângă cap şi ridicarea picioarelor peste cap, şi aşezarea lor pe sol, cât mai aproape de cap. Urmează împingerea şi întinderea braţelor şi ridicarea capului, revenire în stând cu braţele sus (Fig.4.24) Fig. 4.24 Metodica însuşirii Seria I. 1). Exerciţii de mobilitate, îndoirea trunchiului înainte cu apropierea pieptului cât mai mult de coapse, din poziţiile aşezat şi stând. 2). Culcat dorsal: ridicarea picioarelor peste cap cu atingerea solului cu vârfurile, concomitent cu aşezarea palmelor lângă cap. 3). Aşezat: rulare înapoi; acelaşi exerciţiu ca şi cel precedent. 4). Stând: îndoirea trunchiului cu deplasarea lui cât mai înainte; concomitent cu deplasarea bazinului înapoi şi apropierea de saltea, mâinile frânează şocul la cădere. Seria a ll-a 1). Spijin culcat facial: deplasarea alternativă a palmelor înapoi 69spre picioare concomitent cu închiderea corpului din articulaţiile coxo-femurale (genunchii rămân întinşi). 2). Aceeaşi mişcare cu deplasarea simultană a palmelor înapoi, cu uşoară împingere în sol. 3). Stând facial longitudinal la banca de gimnastică: îndoirea corpului din articulaţiile coxo-femurale şi aşezarea palmelor, cu braţele îndoite pe bancă, împingere din braţe şi revenire în stând. 4). Rostogolire înapoi cu picioarele apropiate şi întinse pe un plan înclinat. 5). Rostogolire înapoi cu picioarele întinse cu şi fără ajutor. 6). Combinaţii simple cu rostogolirea învăţată. Ex.: Roata laterală: întoarcere 90° în stând cu braţele sus: rostogolire înapoi cu picioarele întinse şi apropiate. Ajutorul se acordă din lateral, apucând executantul cu o mână ia nivelul umărului şi cu cealaltă la nivelul părţii superioare a coapsei menţinând închiderea corpului şi uşurând împingerea braţelor. Greşeli de execuţie: -îndoirea genunchilor; -cădere pe bazin, fără aşezarea mâinilor; -împingere lentă sau întârziată cu braţele; -aşezarea picioarelor prea departe de mâini după '- .. trecerea bazinului peste cap, fapt ce îngreunează revenirea corpului la verticală. Rostogoliri înainte cu picioarele întinse -cu picioarele depărtate -cu picioarele apropiate Rostogolire înainte cu picioarele depărtate Se poate executa din următoarele poziţii: sprijin ghemuit, sprijin pe genunchi, stând depărtat, stând, stând pe cap, stând pe mâini etc. Descriere tehnică: din poziţia stând depărtat, braţele sus, trunchiul se îndoaie înainte, mâinile se aşază pe sol depărtate la lăţimea umerilor, cu degetele orientate înainte. Urmează o împingere din picioare, trecerea şezutului peste cap, rulare pe omoplaţi, spate şi bazin. în continuare, picioarele coboară întinse şi depărtate spre sol, braţele se aduc rapid şi se aşază printre picioare (cât mai sub bazin) şi efectuează o împingere energică în sol, pieptul şi capul se proiectează înainte. Concomitent trunchiul se avântă înainte şi se execută o îndreptare a acestuia, finalizată la poziţia stând depărtat, cu braţele sus (Fig.4.25). Fig. 4.25 Metodica însuşirii 70Serial. 1). Aşezat depărtat rulare înapoi pe spate şi revenire prin rulare înainte cu picioarele depărtate şi întinse. 2). Aşezat depărtat: rulare înapoi şi revenire în aşezat cu pidoarele depărtate şi aşezarea mâinilor între picioare, cu uşoară ridicare a bazinului de pe sol. 3). Aşezat depărtat, pe banca de gimnastică, cu mâinile sprijinite pe bancă între picioare: îndoirea trunchiului înainte, împingere din braţe şi ridicarea corpului în stând depărtat. 4). Stând pe omoplaţi, rulare înainte cu depărtarea picioarelor în împingere în mâini cu ridicare în sprijin stând depărtat. Seria a ll-a 1).Aşezat depărtat la capătul de sus al unui plan înclinat: rostogolire înainte cu picioarele întinse şi depărtate. 2). Stând depărtat, rostogolire înainte în stând, depărtat cu şi fără ajutor. 3). Legarea de mişcări într-o combinaţie simplă. Ex.: Stând: trecere în sprijin ghemuit; rostogolire înainte grupat, săritură în sprijin depărtat; rostogolire înainte în depărtat; săritură în sprijin grupat; ridicare în stând. Ajutorul se acordă din faţă, prinzând executantul cu mâinile la nivelul umerilor, ajutând la ridicarea corpului. Se poate ajuta şi din spatele executantului, urmărindu-l în mişcare şi ridicându-l de la bazin pentru a-i uşura lucrul braţelor. Greşeli de execupe: -ridicarea trunchiului şi a capului spre verticală, în loc să se ducă înainte; -îndoirea genunchilor şi depărtarea insuficientă a picioarelor; -întârzierea aşezării mâinilor pe sol şi lipsa împingerii; -lipsa de acţiune a capului şi trunchiului. Rostogolire înainte cu picioarele întinse şi apropiate Executarea acestui element cere o mare viteza de rotaţie, o bună, coordonare a mişcărilor, mobilitate în articulaţiile coxo-femurale, forţă, coordonare. Se poate executa din poziţiile: stând, stând depărtat, stând pe cap, stând pe mâini etc. Descriere tehnică: stând, braţele sus: îndoirea trunchiului înainte cu aşezarea mâinilor pe sol; urmează o împingere din picioare, cu ducerea bărbiei în piept, aşezarea umerilor pe sol şi rulare rapidă pe spate; picioarele se întind energic înainte sus şi se presează pe sol. Braţele se aduc de sus prin înainte-jos spre sol, împingând energic, în timp ce trunchiul se flectează foarte accentuat spre coapse, uşurând prin aceasta ridicarea bazinului şi ' îndreptarea corpului în poziţia stând (Fig.4.26) 71 Fig. 4.26 Metodica însuşirii Seria I. 1). Aşezat: îndoirea trunchiului înainte cu aşezarea mâinilor pe sol, de o parte şi de alta a şezutei, cu tendinţa de a ridica bazinul de pe sol. 2). Aşezat: rulare înapoi cu picioarele întinse peste cap, rulare înainte cu viteză mare, împingere din braţe şi presare în jos a călcâielor cu săltarea şezutei de pe sol. Concomitent se execută o îndoire a trunchiului înainte cu tendinţa de ridicare în stând. Seria a ll-a 1). Stând la capătul de sus al unui plan înclinat: rostogolire înainte cu picioarele întinse şi apropiate, cu ajutor şi fără. 2). Rostogolire ce elan de 1-3 paşi. 3). Stând: rostogolire înainte cu picioarele întinse şi apropiate. 4). Legarea elementului în combinaţii simple. Ex.: Stând: rostogolire înainte grupat; rostogolire înainte cu picioarele întinse; rostogolire înainte cu picioarele depărtate; rostogolire înapoi din depărtat în grupat; ridicare în stând. Ajutorul se acordă din lateral, la nivelul umerilor executantului, favorizând ridicarea în sus şi înainte. Greşeli de execupe: -îndoirea genunchilor; -deschiderea unghiului între trunchi şi picioare în timpul rostogolirii; -trunchiul întârzie ridicarea, iar picioarele ajung pe sol înainte ca trunchiul să se ridice; -împingere insuficientă cu braţele în momentul ridicării şezutului de pe sol; -lipsa proiectării pieptului şi umerilor înainte-sus, peste punctul de sprijin al mâinilor; -după părăsirea sprijinului cu mâinile, genunchii se îndoaie, iar pieptul se ridică prea repede spre verticală, în loc să se împingă mult înainte, pentru a evita căderea înapoi pe bazin. La toate rostogolirile cu genunchii întinşi, în timpul mişcării de rotaţie, unghiul dintre trunchi şi picioare trebuie să se păstreze cât mai constant şi să fie cât mai închis. Rostogolirile cu corpul întins Caracteristici Rostogolirile cu corpul întins se pot executa: -lateral; -înapoi; -înainte Cele mai uşoare sunt rostogolirile laterale. Celelalte sunt elemente mai pretenţioase, întrucât solicită din partea executanţilor o dezvoltare fizică corespunzătoare, o coordonare şi 72un bun control muscular în timpul mişcării. Acestea se execută înainte şi înapoi (ca direcţie), peste un număr, peste cap, prin stând pe mâini (ca şi tehnică) folosind mai multe poziţii iniţiale culcat, aşezat, pe genunchi, stând. Rostogolire laterală cu corpul întins Această rostogolire este compusă din două rulări spre aceeaşi parte (stânga sau dreapta). Se poate executa din poziţiile culcat dorsal, culcat facial, culcat pe o parte (costal). Acţiunea începe din regiunea bazinului, apoi este transmisă întregului corp. în timpul rostogolirii corpul se arcuieşte, prin ridicarea braţelor, capului şi a picioarelor (întinse din genunchi) ori câte ori se trece prin poziţia culcat facial şi se închide uşor la culcat dorsal (Fig.4.27) Fig. 4.27 În metodica învăţării se va însuşi la început rularea de pe abdomen şi invers. După însuşirea rostogolirii, pentru atractivitate şi crearea bunei dispoziţii, recomandăm jocul „Transportul buşteanului". Rostogolire înapoi peste umăr (cilindrul) Se execută în plan sagital (antero-posterior), realizându-se un joc de unghi în articulaţiile coxo-femurale şi ale coloanei vertebrale, necesitând o bună orientare în spaţiu. Descriere tehnică: stând, cu braţele sus: îndoirea trunchiului înainte o dată cu coborârea braţelor prin înainte jos, aşezarea mâinilor şi a bazinului pe sol, urmată de o rulare pe spate până când centrul de greutate ajunge deasupra omoplaţilor. în acest moment se realizează o întindere a corpului spre verticală, cu ducerea braţelor lateral şi înclinarea capului pe umărul opus trecerii picioarelor. Se trece peste umăr şi în continuare se execută rulare pe piept, abdomen, coapsă, cu corpul în extensie mare, oprirea este în sprijin înainte culcat (Fig.4.28) Fig. 4.28 Momentele mai dificile sunt: întinderea energică a corpului la verticală, cu trecere peste umăr şi frânarea vitezei de deplasare a corpului în partea a ll-a, prin realizarea extensiei 73 Metodica însuşirii Practica a demonstrat ca este indicat să se înceapă cu partea a II-a a mişcării pentru a evita presiunile pe coloană şi lovirea genunchilor. Serial. 1). Culcat facial: ridicarea corpului în extensie. 2). Culcat facial: partenerul îl ridică de glezne, în extensie de 45 de grade, cu indicaţia să menţină extensia şi să contracte musculatura posterioară, după care îl lasă liber, să execute rularea pe abdomen. 3). Culcat dorsal, cu corpul îndoit, braţele lateral: întinderea energică a corpului la verticală şi uşor în extensie, cu revenire, cu şi fără ajutor. 4). Aşezat: rulare înapoi cu ridicarea corpului la verticală, cu ducerea braţelor lateral şi a capului spre umărul opus trecerii picioarelor, cu ajutor. Seria a II-a 1). Culcat dorsal: cilindru înapoi, cu ajutor, cu menţinerea picioarelor la verticală, frânare şi rulare încetinită pe piept, abdomen, coapse, gambe. 2). Aşezat: acelaşi exerciţiu. 3). Stând: cilindru cu ajutor în partea a doua. 4). Stând cu braţele sus: cilindru cu şi fără ajutor. 5). Combinaţii cu cilindru. Ex.: Stând pe mâini; rulare înainte grupat; rostogolire înainte cu trecere în culcat dorsal; cilindru înapoi; săritura în sprijin ghemuit; ridicare în stând. Ajutorul se acorda din lateral, apucând executantul de glezne, trecându-l prin fazele elementului, la început mai lent, pentru orientare. Greşeli de execuţie: -lipsa amortizării cu braţele ta rulare înapoi (la trecerea din stând în şezând). -întinderea insuficientă a corpului la verticala; -lipsa extensiei în timpul şi după trecerea la verticală; -îndoire în articulaţiile coxo-femurale; - aşezarea incorectă a capului; -lipsa controlului şi orientării în spaţiu şi timp. Rostogolire înapoi cu corpul întins peste cap (Cilindru peste cap) Se execută asemănător cu cilindrul peste umăr, din acelaşi poziţii iniţiale. Deosebirea constă în faptul că, în momentul împingerii corpului spre verticală, executantul sprijină mâinile pe sol în dreptul capului şi trece prin stând pe cap, după care execută rulare pe abdomen (Fig.4.29) Fig. 4.29 74 Rostogolire înapoi cu corpul întins prin stând pe mâini Se poate executa din poziţiile iniţiale: stând, aşezat, culcat dorsal etc. Descriere tehnică: stând cu braţele sus, trunchiul se îndoaie mult înainte, acţiune urmată de o dezechilibrare înapoi. Braţele coboară prin înainte jos înapoi, iau contact cu solul prin intermediul palmelor şi urmează o rulare înapoi, până când corpul ajunge cu ceafa pe sol. Unghiul dintre trunchi şi membrele inferioare fiind de aproximativ 60°. Mâinile se aşază pe sol în dreptul capului, iar braţele preiau greutatea corpului, în acest timp picioarele sunt proiectate la verticală, deschizând unghiul în articulaţiile coxo-femurale. Concomitent, braţele se întind prin împingere, realizând poziţia de stând pe mâini marcat sau menţinut. Urmează o închidere din articulaţiile coxo-femurale cu aşezarea picioarelor pe sol, cât mat aproape de mâini. Se revine în stând cu braţele sus (Fig.4.30). Fig. 4.30 Metodica însuşirii Seria I. 1). Sprijin culcat facial, cu picioarele sprijinite pe a şasea şipcă a scării fixe: 5-6 flotări. 2). Stând pe mâini, cu ajutorul unui partener: flotări 3). Culcat dorsal cu corpul îndoit: întinderea corpului spre verticală (cel puţin de 10 ori). . 4). Culcat dorsal cu corpul îndoit: întinderea corpului spre verticală cu aşezarea mâinilor lângă umeri, pe soi şi întinderea uşoară a braţelor prin apăsare., Seria a ll-a 1). Culcat dorsal, cu corpul îndoit, mâinile lângă umăr: întinderea corpului la verticală, cu împingere din braţe, cu ajutor. 2). Aşezat: rulare înapoi, concomitent cu îndreptarea corpului şi întinderea braţelor, trecere în stând pe mâini, cu ajutor. 3). Stând: cu braţele sus: rostogolire înapoi prin stând pe mâini, cu ajutor şi fără. 4). Introducerea elementului în combinaţii. Ex.: Stând: rostogolire înapoi cu picioarele apropiate şi întinse; rostogolire înapoi prin stând pe mâini; cilindru înapoi: săritură în sprijin ghemuit; ridicare în stând. Ajutorul se acordă din lateral, apucând executantul cu o mână deasupra genunchiului, iar cu cealaltă dedesubt, ridicându-l în stând pe mâini. Greşeli de execuţie: -cădere dură pe bazin în prima parte, lipsa amortizării din braţe; -îndreptarea corpului prea devreme sau prea târziu; -nesincronizarea îndreptării corpului cu întinderea (împingerea) braţelor; - mişcarea executată numai din forţă; -ritm de execuţie prea lent. 75 Rostogolire înainte cu corpul întins Se pot executa: -peste umăr (cilindru înainte); -peste cap; -prin stând pe mâini Sunt elemente mai dificile, deoarece necesită o forţă specială, o tehnică avansată şi aptitudini psihomotrice specifice (coordonare, orientare spaţială etc). Rostogolire înainte cu corpul întins peste umăr (cilindrul înainte) Descriere tehnică: din culcat facial, cu braţele îndoite sprijinite pe sol în dreptul pieptului, corpul se extinde mult, iar braţele se întind. Urmează o rulare pe piept, presând picioarele în sus şi înapoi, concomitent cu împingerea în braţe, până ce executantul trece prin stând pe piept. Urmează trecerea peste umăr şi rularea pe spate, acţiune realizată prin închiderea corpului din articulaţiile coxo-femuraie şi oprirea în culcat dorsal (Fig.4.31) Fig. 4. 31 O variantă mai uşoară este cilindrul înainte cu plecare din poziţia pe genunchi (Fig.4.32). Mişcarea se realizează printr-o extensie puternică şi în „cădere" înainte corpul rulează de la genunchi spre piept, trecând prin acelaşi faze ca şi la mişcarea anterioară. Fig. 4. 32 Rostogoliri înainte din săritură Se execută: -din săritura de pe loc din următoarele poziţii: - sprijin ghemuit; -ghemuit; -cu elan de la doi-trei paşi din: - mers; - alergare. Rostogolire înainte din săritură (de pe loc) Descriere tehnică: Stând: se îndoaie uşor genunchii odată cu balansarea braţelor înapoi; săritură înainte cu balansarea braţelor prin înainte, sus; trunchiul se îndoaie din şold, aşezând mâinile pe sol; îndoirea braţelor pentru amortizare şi aşezarea umerilor pe sol; rulare pe spate, bazin; împingere cu mâinile în sol şi ridicare în ghemuit. 76 Această rostogolire se poate executa, în timpul fazei de zbor, cu corpul îndoit sau întins. Metodica însuşirii Se învaţă întâi rostogolirile cu corpul grupat şi cele cu picioarele întinse (depărtate sau apropiate). Rostogolire peste un obstacol (săritura peştelui) Descriere tehnică. Această mişcare este precedată de elan (alergare) şi desprindere de pe ambele picioare. După desprindere, executantul se înalţă cu corpul extins şi braţele oblic înainte sus. Capul se menţine, de asemenea, în extensie până la contactul palmelor cu solul, iar braţele acţionează pentru frânare (prin îndoire progresivă), facilitând astfel rostogolirea corpului înainte grupat (Fig.4.33). Fig. 4. 33 Metodica însuşirii Seria l. 1). Stând cu genunchii uşor îndoiţi, braţele înapoi jos: balansarea braţelor înainte, împingerea din picioare şi săritură în lungime de pe loc. 2). Acelaşi exerciţiu, peste mingea medicinală, sau banca de gimnastică, saltea rulată, capac de ladă (aşezată transversal) etc. 3). Stând: cădere înainte pe mâini, cu îndoirea braţelor - pe două-trei saltele suprapuse. 4). Culcat facial: menţinerea corpului în extensie, cu braţele lateral sus 3-5 secunde, pentru obişnuirea cu poziţia corpului în faza de zbor. 5). Rostogolire înainte cu desprindere energică de pe sol. Seria a ll-a 1). Stând pe lada de gimnastică (3-4 cutii): săritură cu rostogolire înainte pe un plan înclinat, cu ajutor la nivelul coapselor şi a pieptului. 2). Alergare 3-5- paşi: bătaie pe ambele picioare şi rostogolire înainte din săritură peste un obstacol (sfoară întinsă, obstacol viu, cerc, prin fereastră). 3). Săritura peştelui la trambulina semielastică. 4). Introducerea rostogolirii în combinaţii simple. Ex.: Mers în echilibru pe partea îngustă a băncii de gimnastică; alergare 3 paşi şi săritură cu rostogolire peste capacul lăzii de gimnastică Ajutorul se acordă, la o fază mai avansată din lateral, cu o mână la nivelul coapselor şi cu cealaltă la nivelul pieptului, pentru înălţare şi extensia corpului. Greşeli de execupe -lipsa extensiei corpului în faza, de zbor; 77 -nesincronizare între bătaie şi balansarea energică a braţelor înainte oblic sus; -contact (aterizare) dur pe braţele întinse, lipsa amortizării; -lipsa grupării, imediat după ce palmele iau contact cu solul şi cădere pe spate. însuşirea acestui element acrobatic se recomandă începând din clasa a Vll-a, băieţi. 9.2.3. Răsturnări Caracteristici Răsturnările sunt elemente acrobatice cu caracter de ratare, în care greutatea corpului trece de pe picioare pe braţe şt de pe braţe din nou pe picioare, fără să mai ia contact cu solul şi altă parte a corpului. Clasificare: •După direcţie se împart în: -răsturnări laterale; -răsturnări înainte; -răsturnări înapoi. •După faza de zbor se împart în; -răsturnări lente: cele care nu au faza de zbor; -răsturnări prin săritură: cu faza de zbor •După elan: -de pe loc; -din elan: cu bătaie pe un picior; -cu bătaie pe ambele picioare. Răsturnări lente Răsturnările lente se pot executa în plan sagital (înainte, înapoi) cunoscute sub denumirea de răsturnări prin pod şi în plan frontal (roata laterală). Sunt mişcări pretenţioase, care pretind din partea executanţilor o bună pregătire fizică şi în special o mobilitate optimă în articulaţiile scapulo-humerale, coxo-femurale şi ale coloanei vertebrale. De asemenea aceste elemente necesită dezvoltarea aptitudinilor psihomotrice la un nivel optim. Roata laterală Răsturnarea laterală face parte din grupa mişcărilor de bază din gimnastica acrobatică. Se poate executa din stând cu un umăr (drept sau stâng) sau cu faţa spre direcţia de deplasare. Descriere tehnică: stând depărtat, cu braţele lateral, cu umărul stâng (drept) spre direcţia de execuţie, ridicarea piciorului stâng (drept) şi a braţelor lateral-sus cu o uşoară înclinare a corpului spre dreapta (stânga); capul se răsuceşte spre stânga (dreapta), privirea după braţul stâng (drept) pe direcţia deplasării. Se aşază piciorul stâng (drept) pe sol cât mai departe de piciorul de bază uşor fandat, avântarea piciorului drept (stâng) în sus, în timp ce braţul drept (stâng) întins se ridică pe lângă cap sus. Se aşază palmele succesiv pe sol cu trecere prin stând pe mâini cu picioarele depărtate. Partea a doua a mişcării este constituită din 78aşezarea succesivă a tălpilor pe sol şi ridicarea trunchiului (în plan frontal) în stând depărtat cu braţele lateral sus. în succesiunea lor de pe sol, palmele şi picioarele se aşază pe aceeaşi linie (Fig.4.34) Fig. 4. 34 Metodica însuşirii Seria I 1). Culcat dorsal cu braţele sus: depărtama piciorului şi încordarea întregului corp în această poziţie. 2). Culcat facial cu braţele sus: depărtarea picioarelor şi menţinerea acestei poziţii 3 secunde, cu muşchii fesieri încordaţi. 3). Stând pe mâini, sprijinit de scara fixă: depărtarea şi apropierea picioarelor, cu şi fără ajutor. Seria a ll-a 1). Escaladarea saltelei de gimnastică, aşezată transversal pe direcţia de execuţie. 2). Escaladarea băncii prin simularea răsturnării laterale, ridicând treptat picioarele tot mai sus. 3). Stând pe bancă: răsturnare laterală, cu ajutor, cu aşezarea primei mâini pe capătul băncii şi a doua pe o saltea aşezată lângă bancă. 4). Răsturnare laterală cu aşezarea mâinilor şi picioarelor pe semne marcate. 5). Răsturnare laterală pe o linie trasată pe sol. 6). Răsturnări laterale legate. 7). Includerea elementului într-o combinaţie simplă. Ex.: Stând pe mâini, rulare înainte; ridicare prin săritura şi întoarcere 90° în stând depărtat; roata laterală; întoarcere 90° în stând cu braţele sus; rostogolire înapoi cu picioarele întinse şi apropiate; ridicare în stând. Ajutorul se acordă din spatele executantului, apucându-l pe acesta de mijloc (talie), cu mâna care corespunde direcţiei de deplasare - deasupra. Greşeli de execuţie -îndoirea corpului înainte din articulaţia coxo-femurală; -răsucirea umerilor; -deviere din planul mişcării; -apropierea picioarelor în momentul trecerii prin stând pe mâini; -îndoirea braţelor sau a picioarelor; -în partea a doua a mişcării, când se ridică trunchiul spre verticală, lipseşte acţiunea de împingere a braţelor; 79 -bărbia în piept. Variante: -Roată laterală din poziţia pe un genunchi; -Roată laterală pe prima mână (mână apropiată); -Roată laterală pe a doua mână; -Roată laterală sărită cu bătaie pe un picior; -Roată sărită cu bătaie pe ambele picioare; -Roată arabă; -Roată întoarsă. Răsturnare lentă înainte pe două picioare Descriere tehnică: stând: ridicarea braţelor sus şi a unui picior înainte trecere în stând pe mâini cu elan. în continuare, urmează extensia accentuată a corpului şi coborârea picioarelor câf mai aproape de mâini. în momentul în care acestea iau contact cu solul, printr-o împingere în braţe, greutatea corpului se trece de pe mâini pe picioare şi împingând bazinul înainte-sus trunchiul se ridică spre verticală, cu capul în extensie şi cu braţele sus înapoi (Fig.4.35). Fig. 4. 35 Metodica însuşirii Se execută toate exerciţiile pregătitoare pentru pod, pod ridicare, ridicare din pod, stând pe mâini cu trecere în mod etc. Ajutorul se acordă din lateral, faţă de executant, prinzându-l de braţ cu o mână şi cu cealaltă la spate, împingând înainte în sus, ajutându-l la ridicare. Greşeli de execuţie: -lipsa mobilităţii; -întârzierea trecerii greutăţii corpului de pe mâini pe picioare; -deschiderea insuficientă a articulaţiei umărului; -lipsa acţiunii de împingere a bazinului în sus şi înainte; -bărbia în piept cu spatele rotunjit, atât la plecare în mişcare, cât şi la ridicare în stând. Răsturnare lentă înainte pe un picior Descriere tehnică: se porneşte ca şi pentru stând pe mâini, cu balansul unui picior. La trecere prin stând pe mâini, picioarele sunt depărtate în plan sagital, iar articulaţiile scapulo-humerale foarte mult deschise. La aterizare, piciorul se aşază pe sol, cât mai aproape de mâini. Printr-o mişcare de translaţie se trece greutatea pe acest picior, iar bazinul se împinge înainte şi sus pentru a trece peste baza de susţinere. Piciorul liber se menţine ridicat, corpul în extensie la 80revenire în stând, spre a evita dezechilibrarea, bazinul se retrage uşor, piciorul liber coboară progresiv spre sol, iar braţele se opresc sus (Fig.4.36). Fig. 4. 36 Metodica însuşirii Seria I 1) Stând depărtat cu braţele sus: extensia accentuată, căutând solul cu privirea. 2). Stând pe mâini cu ajutor, cu corpul în extensie: partenerul exercită presiuni verticale pentru accentuarea extensiei. 3). Stând pe mâini la scara fixă: extensia corpului, coborând tălpile alternativ din şipcă în şipcă. 4). Podul cu un picior ridicat, din stând pe mâini şi trecerea de câteva ori, a greutăţii corpului de pe mâini pe pictor şi invers. Seria a ll-a 1). Răsturnare tentă înainte pe ambele picioare. 2). Stând pe mâini în sfoară; răsturnare lentă înainte cu ajutor (la spate şi la gamba piciorului liber). 3). Răsturnare lentă înainte pe un picior, cu ajutor şi fără ajutor. 4). Includerea elementului tehnic într-o combinaţie simplă. Ex.: Stând pe mâini rulare înainte grupat; ridicare în stând cu balansarea unui picior înainte: răsturnare lentă înainte pe un picior; întoarcere 90° şi roata laterală. Ajutorul se acordă din lateral, prinzând executantul cu o mână de un braţ, iar cu cealaltă ajutându-l la ridicare şi la susţinerea piciorului liber. Greşeli de execuţie: - lipsa mobilităţii generale şi specifice; -întârzierea trecerii greutăţii de pe mâini pe picior; -lipsa acţiunii de împingere a bazinului în sus şi înainte; -scoaterea prea devreme a braţelor şi lipsa împingerii din ele la ridicare; -în momentul părăsirii solului de către braţe (palme), spatele tinde să se rotunjească, în loc să rămână în extensie; -graba de a ridica braţele spre verticală; -capul nu se păstrează tot timpul în extensie. Răsturnare lentă înapoi pe un picior Descriere tehnică: stând, cu un picior înainte, braţele sus: uşoară dezechilibrare înapoi în timp ce corpul realizează o extensie pronunţată o dată cu ridicarea piciorului din faţă, bazinul este proiectat înainte ca o mişcare compensatorie de menţinere a echilibrului temporal. în continuare trunchiul coboară spre sof, lent, datorită încordării musculaturii anterioare a corpului şi a piciorului de sprijin. O dată cu coborârea trunchiului înapoi spre sol piciorul liber se ridică înainte şi se balansează înainte sus, intrând în rotaţie. Greutatea corpului trece pe braţe o dată cu terminarea impulsiei piciorului de pe sol (piciorul de sprijin). 81 În faza de trecere prin stând pe mâini; picioarele sunt depărtate (înainte-înapoi) în sfoară, iar în poziţia finală piciorul de impulsie rămâne cât mai sus. Capul ajută mişcarea de rotaţie, urmăreşte aşezarea palmelor pe sol şi se menţine tot timpul în extensie. Cu cât mâinile se aşază mai aproape de picior, cu atât răsturnarea se execută mai uşor (Fig.4.37). Fig. 4. 37 Metodica însuşirii Seria l 1). Podul de jos cu un picior ridicat: îndoirea piciorului de sprijin, urmat de întinderea energică şi elan cu piciorul de balans, trecere în sprijin pe braţe în sfoară, cu ajutor. 2). Stând cu un picior ridicat: trecere în pod (cu un picior ridicat), cu ajutor. 3). Din poziţia finală de la exerciţiul anterior, deplasarea greutăţii corpului înainte şi înapoi. 4). Stând pe un picior, cu spatele fa scara fixă (la o distanţă aproximativ de 50 cm), celălalt picior ridicat la orizontală, braţele sus: extensia corpului şi deplasarea mâinilor succesiv pe şipcă din ce în ce mai jos. Seria a ll-a 1). Podul de jos cu piciorul de sprijin pe a doua şipcă a scării; celălalt picior ridicat: impuls din piciorul de sprijin şi lentă înapoi, cu ajutor 2). Răsturnare lentă, cu ajutor. 3). Efectuarea procedeului tehnic fără ajutor. 4). Răsturnare lentă înapoi pe un picior cu aşezarea succesivă a mâinilor pe sol, cu menţinerea direcţiei. 5). Includerea elementului într-o combinaţie simplă. Ex.: Stând cu braţele sus: rostogolire înapoi cu picioarele întinse şi apropiate; răsturnare lentă înapoi; coborârea pictorului din spate în stând; rostogolire înapoi grupat; ridicare în stând. Ajutorul se acordă din lateral cu o mână la omoplaţi şi cu cealaltă la piciorul de balans. Greşeli de execuţie: - lipsa mobilităţii la nivelul coloanei vertebrale, scapulo-humerale şi a şoldului; -întârzierea trecerii greutăţii de pe picioare pe mâini şi invers; -lipsa extensiei capului; -aşezarea departe de picioare a palmelor pe sol: -elan insuficient cu piciorul de balans; -întoarcerea spre înăuntru a labei piciorului de balans şi nepăstrarea direcţiei corecte de acţiune; -în momentul trecerii prin stând pe mâini, picioarele nu sunt suficient depărtate în pian sagital. 82 Răsturnare lentă înapoi pe două picioare Poziţii de plecare: stând cu picioarele depărtate sau apropiate. Descriere tehnică: stând cu braţele sus: mişcarea începe prin extensia accentuată a corpului înapoi (cu capul mult în extensie). Braţele se deplasează înapoi, bazinul) se împinge înainte, trunchiul caută să se îndoaie cât mat mult înapoi; mâinile se aşază pe sol cât mai aproape de picioare; umerii se duc înainte în aşa fel încât să vină deasupra articulaţiilor mâinilor. în momentul contactului mâinilor cu solul, se execută o împingere energica cu picioarele pentru a trece greutatea corpului pe braţe. Picioarele se ridică la verticală, după care coboară pe sol, corpul revenind în poziţie iniţială (Fig. 4.38). Fig. 4. 38 Metodica însuşirii -toate exerciţiile ajutătoare folosite la însuşirea podului de sus; -exerciţiile ajutătoare folosite la răsturnare lentă înainte; -exerciţiile folosite la răsturnare lentă înapoi pe un picior. Ajutorul se acordă din lateral, cu o mână la omoplaţi, iar cu cealaltă se ajută trecerea picioarelor peste cap. Greşeli de execupe: -în majoritatea lor, aceleaşi ca la răsturnare lentă înapoi pe un picior; -lipsa mobilităţii; -împingere insuficientă din picioare; -picioarele îndoite din genunchi după părăsirea solului etc. Răsturnări prin săritură Răsturnările prin sărituri sunt mişcări rapide ce se execută în plan sagital, cu corpul mai mult sau mai puţin în extensie. Se caracterizează prin faptul că trecerea greutăţii corpului de pe picioare pe mâini şi de pe mâini din nou pe picioare se efectuează printr-o scurtă fază de zbor a corpului. Răsturnările prin sărituri se pot executa: -înainte şi înapoi; -de pe loc şi din elan; -cu sprijin şi aterizare pe ambele mâini şi picioare; -cu sprijin pe o mână şi aterizare pe două picioare sau pe un picior; -cu sprijin pe mâini şi aterizare pe un picior. Răsturnări înainte prin săritură 83 La aceste elemente tehnice desprindem următoarele faze: -elanul; -bătaia pe un picior sau pe ambele picioare; -primul zbor; -sprijinul pe ambele mâini sau numai pe una; -al doilea zbor; -aterizarea pe ambele picioare sau pe unul. începând din faza de sprijin pe mâini, până la aterizare şi restabilire, corpul se găseşte permanent în extensie. Răsturnare înainte de pe un picior pe două picioare Descriere tehnică: stând: elan câţiva paşi (3-5 paşi), după care se execută un pas săltat cu balansarea unui picior înainte şi a braţelor prin înainte sus. urmată de înclinarea corpului înainte. Se aşază piciorul pe sol uşor îndoit, iar celălalt se balansează spre înapoi sus, o dată cu aşezarea mâinilor pe sol. Urmează o impulsie energică a piciorului de pe sol, care se ridică şi se alătură primului încă înainte de verticală. Acţiunea explozivă a picioarelor, însoţită de împingerea mâinilor pe sol, ajuta în realizarea zborului. Capul şi corpul se menţin în extensie tot timpul zborului (Fig.4.39). Fig. 4. 39 Metodica însuşirii Seria I. 1). Stând cu braţele lateral: pas înainte şi săltare cu balansarea unui picior înainte şi a braţelor, prin jos, înainte sus. 2). Pas săltat şi trecere în stând pe mâini cu picioarele sprijinite la scara fixă sau perete. 3). Stând pe mâini împingere (săltare) din braţe. 4). Pas săltat şi trecere în stând pe mâini, cu ajutor; acesta apucă executantul la nivelul bazinului pentru a-i mări zborul care se realizează prin impulsul mâinilor şi prin întinderea articulaţiei umărului. 5). Alergare 3 paşi; pas săltat şi trecere în stând pe mâini pe banca de gimnastică aşezată la scara fixă sau perete şi protejată de o saltea. Seria a ll-a 1). Răsturnare de pe un capac de ladă (sau bancă) combinat cu trambulina elastică (semielastică), cu ajutor. 2). Răsturnare cu ajutor dat de două persoane prinse de mâini reciproc (din lateral). 843). Răsturnare înainte cu elan. 4). Introducerea elementului tehnic în combinaţii simple. Ex.: Stând pe mâini, rulare înainte; ridicare şi alergare 3 paşi; răsturnare înainte; rostogolire lungă înainte. Ajutorul se acordă din lateral cu o mână la nivelul părţii superioare a braţului şi cu cealaltă la nivelul omoplaţilor. Greşeli de execuţie: -aşezarea mâinilor prea aproape de piciorul de apel; -lipsa extensiei în timpul zborului; -lipsa împingerii cu mâinile în sol; -braţele se îndoaie în momentul sprijinului pe sol; -capul este tras cu bărbia în piept, în loc să rămână uşor în extensie -în momentul aterizării, picioarele se îndoaie accentuat, aterizare pe călcâie, bazinul nu este împins înainte, iar capul nu rămâne în extensie până la terminarea mişcării şi din această cauză executantul nu se poate restabili corect. Variante de răsturnare înainte: -răsturnare înainte pe un picior; -răsturnare înainte cu bătaie şi aterizare pe ambele picioare; -răsturnare înainte din săritura peştelui; -răsturnare înainte prin săritură cu bătaie pe un picior, cu sprijin pe o mână şi aterizare pe ambele picioare sau pe un picior; -răsturnare înainte, cu întoarcere 180° în jurul axului longitudinal etc. Răsturnări înapoi prin săritură înainte de a trece la însuşirea propriu-zisă a procedeelor din această subgrupă acrobatică este necesară prezentarea a două mişcări ajutătoare tehnice şi anume corbetul şi roata întoarsă (rondad). Corbet (săritura din stând pe mâini în stând) Este un element pregătitor pentru partea a doua a răsturnării înapoi şi a rondadului. Descriere tehnică: stând pe mâini, corpul se întinde şi, împingând din umeri înapoi, se extinde (se curbează) lăsând picioarele uşor pe spate (înapoi) flexând puţin genunchii. în continuare, umerii se duc uşor înainte, timp în care corpul revenind (până la 30° după verticală) cade liber cu bazinul înainte, iar picioarele execută o mişcare de biciuire din genunchi şi şold spre sol, braţele împing puternic în sol, ajutând la ridicarea trunchiului, după care se ridică sus (Fig.4.40). 85 Fig. 4. 40 Metodica însuşirii Seria l. 1). Stând pe mâini cu corpul întins: trecere în stând pe mâini, cu corpul extins, cu picioarele uşor îndoite şi revenire, cu ajutor. 2). Stând pe mâini la scara fixă: retragerea umerilor cu extensia corpului, urmărită de ducerea umerilor înainte şi flexarea energică a corpului cu biciuirea picioarelor spre sol. 3). Aceeaşi mişcare de pe trambulina elastică sau semielastică. 4). Acelaşi exerciţiu cu sprijinul mâinilor pe banca de gimnastică. Greşeli de execuţie -fixarea prea devreme din articulaţiile coxo-femurale; -aşezarea prea departe şi îndoirea accentuată a picioarelor pe sol (la revenire); -lipsa împingerii din braţe la ridicarea corpului. Rondad (roata întoarsă) Este o mişcare care se foloseşte pentru a lega răsturnările şi salturile cu elan. Din punct de vedere tehnic, se execută diferit pentru salt faţă de răsturnare înapoi (flik-flak). Se poate executa: - de pe loc -din elan Descriere tehnică: din alergare, pas săltat, după care corpul se îndoaie înainte, se aşază prima mână pe sol cu degetele orientate în afară, cât mai departe de picior, apoi mâna a doua cu degetele spre înapoi. Picioarele acţionează cu viteză, realizându-se apropierea lor chiar înainte de verticală, simultan cu întoarcerea corpului de 180°. După întoarcere, corpul se îndoaie din articulaţiile coxo-femurale, în timp ce mâinile execută un impuls energic pe sol (Fig.4.41). Locul aterizării (aşezării picioarelor) pe sol este în funcţie de elementul acrobatic următor, astfel, pentru salturi, aterizarea se face departe de mâini, în schimb, pentru răsturnările înapoi, picioarele se aşază mai aproape de mâini (cu corpul cât mai închis). Pentru a obţine o bună declanşare după aterizare, contactul cu solul se va face cu picioarele aproape întinse. Se va da o atenţie deosebită executării corecte a acestui element, de care depinde în mare măsură reuşita torentului acrobatic. Fig. 4. 41 Metodica însuşirii Seria I. 861). Roata laterală executată rapid, cu elan de 1-3 paşi de alergare; 2). Acelaşi exerciţiu, cu întoarcere cu spatele spre direcţia de deplasare, cu picioarele apropiate. 3). Stând pe mâini: îndoirea corpului şi aterizare pe ambele picioare. 4). Corbet. Seria a ll-a 1). Corbet din stând pe niâln», cu aşezarea palmelor, pe 2-3 saltele suprapuse. 2). Roata întoarsă de pe capacul lăzii, combinată cu o trambulină elastică (semielastică), 3). Roata întoarsă din săritură de pe loc, cu aşezarea palmelor pe semne marcate pe saltele, cu ajutor. 4). Roata întoarsă din elan de 3 paşi. Ajutorul se acordă din lateral, cu o mână la abdomen, iar cu cealaltă la coapse sub şezut, ajutând întoarcerea corpului. Greşeli de execuţie: -aşezarea mâinilor pe sol prea aproape de picior; -întoarcerea incompletă; -viteza insuficientă a elanului; -mâinile nu se pun în direcţia mişcării ci într-o parte; -insuficientă împingere în picioare; -întârzierea şi lipsa de împingere cu mâinile; -picioarele coboară prea lent pe sol; -în timpul „zborului doi", după desprindere, braţele nu sunt balansate energic în sus pentru a ajuta zborul. Răsturnare înapoi (Flik-flak) Este un element foarte des întâlnit în combinaţiile exerciţiilor la sol şi bârnă, oferind mari posibilităţi de legare. Se poate executa: de pe loc, cu elan după roata întoarsă, înainte sau după salt înapoi etc. Ordinea învăţării: de pe loc, după roata întoarsă sau legat cu alte elemente. Când se execută de pe loc, cuprinde următoarele faze: a). Desprinderea; b). Primul zbor înapoi - sprijinul pe ambele mâini sau pe o mână; c). Al doilea zbor înapoi (înălţare); d). Aterizarea. Descrierea tehnică: stând cu braţele sus, coborârea braţelor jos înapoi cu îndoirea genunchilor (corpul ia o poziţie asemănătoare celei de aşezat pe un scaun). în momentul în care începe să se piardă echilibrul prin înclinarea corpului înapoi, se execută balansarea energică a braţelor prin jos înainte-sufcînapdi, o dată cu împingerea energică a picioarelor şi proiectarea pieptului şi bazinului înainte sus, corpul trecând într-o extensie accentuată în aer, executând o mişcare de rotaţie şi răsturnare înapoi printr-un zbor. Palmele iau contact cu solul cu braţele întinse, se trece prin stând pe mâini, fără oprire. Corpul se păstrează extins, presând continuu cu braţele şi capul înapoi. împingerea cu mâinile este scurtă şi energică, iar picioarele coboară rapid, ca la corbet (Fig.4.42). 87 Fig. 4.42 Metodica însuşirii Serial. 1). Stând pe mâini cu spatele la scara fixă cu vârfurile agăţate de o şipcă: extensia corpului cu depărtarea umerilor de la scară cât mai mult. 2). Săritură înapoi şi cădere pe spate, pe mai multe saltele suprapuse, cu balansarea braţelor înainte sus-înapoi. 3). Stând cu braţele înainte: coborârea braţelor înapoi cu îndoirea genunchilor (trunchiul se menţine în poziţia verticală) - săritură în extensie, cu ajutor, partenerul susţinând executantul la spate şi la ceafă. 4). Stând cu braţele sus: răsturnare lentă înapoi, peste 3-4 cutii de ladă de gimnastică aşezate transversal, cu şi fără ajutor. Seria a ll-a 1). Răsturnare înapoi prin săritură peste braţele a doi parteneri care stau lateral, ţinându-se de mâini. 2). Stând cu braţele sus: răsturnare înapoi cu ajutor. 3). Răsturnare înapoi pe un plan înclinat. 4). Răsturnare înapoi fără ajutor. 5). Răsturnare înapoi, cu aşezarea mâinilor şi picioarelor pe semnele marcate. 6). Două răsturnări înapoi legate. 7), Introducerea elementului în combinaţii simple: a). Stând pe mâini, corbet şi răsturnare înapoi; b). Roata întoarsă şi răsturnare înapoi, c). Roata întoarsă (de pe loc sau din elan), urmat de 2-3 răsturnări înapoi legate. Ajutorul se acordă, la început, din lateral, cu o mână la spate, ajutând proiectarea bazinului şi a pieptului sus înapoi, şi cu cealaltă la nivelul genunchiului, ajutând impulsia şi întinderea picioarelor în timpul săriturii. Mai târziu, tot din lateral, dar cu mână la spate, şi cu cealaltă la şezut. Greşeli de execuţie: -ducerea genunchilor înainte; -extensia prea devreme a capului şi trunchiului; -aşezarea braţelor prea depărtate; -răsucirea capului; -nesincronizarea între împingerea picioarelor şi balansarea braţelor; - insuficienta balansare a braţelor sus înapoi în jos; -în timpul sprijinului braţele sunt îndoite şi relaxate; 88 -distanţa prea mare între sprijinul mâinilor şi cel al picioarelor (corpul are tendinţa de a cădea înainte) etc. Variante: 1.Răsturnare înapoi pe un picior (fluturaş). 2.Răsturnare înapoi în stând pe mâini sau stând pe cap. 3.Răsturnare înapoi şi rulare pe abdomen. 4.Răsturnare înapoi cu sprijin pe o mână. 5.Răsturnare înapoi pe un picior din mers înainte (Auerbach). 6.Răsturnare înapoi cu întoarcere (180°). 7.Răsturnare înapoi din cumpănă etc. Îndreptări Caracteristica generală a tuturor îndreptărilor constă în aceea că se execută prin extensia amplă a corpului, în special prin închiderea şi deschiderea articulaţiei coxo-femurale şi arcuirea coloanei vertebrale. Se execută de pe cap, de pe ceafă şi din stând pe mâini în diferite poziţii ca: stând, aşezat cu întoarcere 180°, în înainte'sprijin culcat etc. în mod obişnuit, în exerciţiile la sol se execută din elan (din săritură, după rostogolire, etc), însă în succesiunea metodică de învăţare se începe de pe loc, din stând pe cap. Acţiunile principale prin care se realizează aceste mişcări sunt: -balansarea energică a picioarelor (întinse din genunchi) în prelungirea liniei trunchiului, simultan cu întinderea braţelor prin împingere; - desprinderea corpului de la sol şi proiectarea lui în sus prin extensia coloanei vertebrale şi împingerea bazinului înainte şi în sus, cu capul mult înapoi (în extensie). - după o scurtă fază de zbor şi în urma acţiunilor amintite, executantul aterizează şi se restabileşte pe verticală, ajungând în poziţia stând. Îndreptare de pe cap (fără elan) Descriere tehnică: mişcarea începe din poziţia „stând pe cap". Se execută o îndoire a corpului din articulaţia şoldului în jur de 120° cu deplasarea simultană a bazinului înainte. Corpul formează cu solul un unghi de 60°-70°, trecând dincolo de verticală, în continuare, se execută o întindere energică din articulaţia coxo-femurală, şi o împingere energică cu braţele pe sol. In urma acestor două acţiuni simultane corpul obţine un zbor combinat co o mişcare de rotaţie, elementul tehnic terminându-se în stând cu braţele sus (Fig. 4.43). Acţiunea principală de îndreptare începe în momentul pierderii echilibrului prin deplasarea bazinului înainta. Se aterizează în poziţia stând sau în alte poziţii finale, cum sunt: aşezat cu picioarele apropiate sau depărtate, pe genunchi sau în ghemuit. 89 Fig. 4.43. Îndreptare de pe cap, din elan (săritură) Descriere tehnică: din stând, săritură înainte pe ambele picioare şi trecere în sprijin ghemuit, cu aşezarea frunţii şi a mâinilor pe sol, de unde picioarele împing şi se ridică întinse aproape până la orizontală, o dată cu înclinarea corpului în direcţia îndreptării. în rest, aceleaşi acţiuni ca la îndreptarea din stând pe cap (de pe loc). Viteza ascendentă a întregului corp este condiţionată, în mare măsură, de viteza orizontală şi în final, de impulsul picioarelor. De aceea, se recomandă ca săritura anterioară îndreptării să fie mai mult lungă decât înaltă (Fig.9.44). Fig. 4. 44 Metodica însuşirii (pentru ambele îndreptări) Seria l 1). Sprijin culcat facial: flotări, cu desprinderea palmelor de pe sor, în momentul întinderii braţelor şi bătaia palmelor înainte de revenire. 2). Stând pe mâini: îndoiri şi întinderi rapide de braţe, cu ajutorul unui partener care îl apucă pe executant de glezne. Acelaşi exerciţiu, la scara fixă sau la perete, cu şi fără ajutor. 3). Atârnat răsturnat la scara fixă: îndoirea maximă a corpului din articulaţiile coxo-femurale (cu picioarele întinse) şi revenire energică. 4). Stând pe cap: îndoirea corpului din articulaţiile coxo-femurale, până la atingerea solului, cu vârfurile picioarelor şi revenirea în poziţia iniţială. 5). Culcat dorsal îndoit, palmele sprijinite pe sol în dreptul capului: extensia energică din articulaţiile coxo-femurale, cu întinderea simultană a braţelor şi trecerea în pod. Se execută la început cu ajutor, apoi fără. 6). Aşezat cu spatele la scara fixă, picioarele depărtate şi îndoite, sprijin pe talpă, braţele sus, apucat de şipcă: ridicare în stând depărtat cu corpul în extensie. 7). Acelaşi exerciţiu, împingere din braţe şi păşire înainte, cu corpul în extensie amplă. Seria a ll-a 1). Stând pe cap, cu corpul îndoit, cu spatele spre o saltea rulată înaltă de 40-50 cm, cu capul la o distanţă de 20-30 cm, de saltea: deplasarea bazinului spre saltea, şi în momentul pierderii echilibrului (atingerea saltelei cu spatele), extensia energică din articulaţiile coxo-femurale, acţionând cu picioarele întinse sus, cu împingere puternică din braţe şi trecere în pod. 902). îndreptare de pe cap de pe 4, 3 sau 2 saltele suprapuse, cu ajutor (său de pe orice plan mai înalt decât aterizarea). 3). Stând pe capacul unei lăzi (în lungime), săritură şi îndreptare de pe cap, cu ajutor, de pe trambulina aşezată orizontal (în lungime şi aşezată cu un capăt pe ladă), acoperită, cu o saltea. 4). îndreptare de pe cap, pe sol, cu şi fără ajutor. 5). Introducerea procedeului tehnic într-o combinaţie simplă: Ex.: îndreptare de pe cap cu elan; rostogolire lungă; săritură dreaptă cu întoarcere de 180° şi aterizare în stând. Ajutorul se acordă din lateral, cu o mână la braţ (aproape de umăr), iar cu cealaltă la spate, aproape de şezut. Greşeli de execuţie: -lipsa coordonării între acţiunea de împingere şi cea de îndreptare (întindere) pe care trebuie să o execute braţele, picioarele, bazinul şi trunchiul; -executarea mişcării de îndreptare, înaintea pierderii echilibrului; -insuficienta împingere cu mâinile în sol; -în timpul ridicării, capul este tras în piept, în loc să fie lăsat în extensie; -picioarele sunt proiectate în sus, sau sub corp, în loc să acţioneze oblic înainte, în sus, în continuarea liniei trunchiului; -picioarele se îndoaie din genunchi în momentul în care iau contact cu solul, la aterizare. Îndreptare din culcat dorsal, cu sprijinul mâinilor pe sol Descriere tehnică: din culcat dorsal, ridicarea picioarelor (întinse) peste cap, cu îndoirea şi sprijinirea mâinilor cu palma în jos, în dreptul capului, în această fază, şezutul, este ridicat de la sol, iar greutatea corpului repartizată pe umeri, ceafă şi mâini. Din această poziţie, se efectuează „zvâcnirea" picioarelor în prelungirea trunchiului, o dată cu întinderea braţelor prin împingerea energică în sol, cu proiectarea bazinului înainte şi în sus, trunchiul rămânând arcuit (în extensie amplă), cu capul pe spate. în final, picioarele ajung pe sol, iar bazinul este împins, în continuare, înainte şi în sus pentru oprirea în stând (Fig.4.45). Fig. 4.45 Ajutorul se acordă din lateral, se intervine în timpul ridicării corpului, împingându-l pe executant în sus şi înainte, la nivelul omoplaţilor şi bazinului. Îndreptare cu sprijinul mâinilor pe coapse 91 Se execută asemănător elementului precedent, cu singură deosebire: că braţele în loc să se sprijine şi să împingă pe sol, se sprijină şi împing pe coapse (Fig. 4.46). Fig. 4.46 Variante de îndreptări: -îndreptare de pe ceafă, din rostogolire înainte; -îndreptare de pe ceafă, din stând pe mâini; -îndreptare din stând pe mâini, prin echer; -îndreptare de pe cap, cu întoarcere de 180°; -îndreptare de pe ceafă, din răsturnare înapoi etc. 9.2.5. Salturi Caracteristici Saltul reprezintă o ratare liberă a corpului în jurul axei proprii (transversală sau orizontală), în urma acţiunii de desprindere de pe sol, după care se efectuează aterizare tot pe picioare, într-o poziţie cât mai apropiată de cea iniţială. în orice salt, după desprindere, are loc mişcarea de ratare a corpului în aer, de pe picioare-pe picioare. Saltul este o mişcare complexă alcătuită din mai multe acţiuni, ce se execută în mod simultan, cu o viteză mare şi cu un efort apreciabil. Este considerat ca una dintre cele mai grele mişcări din gimnastica acrobatică, necesitând o serie de calităţi motrice, aptitudini psihomotrice, psihice şi moral-volitive, dezvoltate la un nivel superior, într-un proces îndelungat de instruire. Salturile se pot executa: -înainte; -înapoi; - lateral (după direcţie); -grupat; - echer; - corpul întins (după poziţia corpului); -fără întoarceri şi cu întoarceri (după acţiunea executată de gimnast în timpul zborului). Salt grupat înainte Descriere tehnică: Stând trei-cinci paşi de alergare urmaţi de o săritură pe ambele picioare, timp în care braţele se ridică sus şi îndoite, trunchiul fiind pe verticală. Urmează desprinderea (prin rulare de la călcâie spre vârfuri) şi întinderea picioarelor concomitent cu întinderea şi balansarea braţelor sus apoi înapoi în jos. în continuare, braţele se balansează energic înapoi-sus, după care se face gruparea genunchilor la piept, cu aplecarea capului înainte. După rotaţia în jurul axului transversal al corpului, picioarele se deschid spre înainte-jos, pentru aterizare, iar braţele se ridică înainte-sus. Aterizarea se poate face pe două picioare sau pe un picior, celălalt rămânând ridicat înainte-sus, pentru a executa în continuare alte elemente (Fig.4.47). 92 Fig. 4. 47 Metodica însuşirii Seria I. 1). învăţarea mişcării braţelor de pe loc şi din săritură. 2). Rostogolire înainte cu accentuarea grupării în final. 3). Rostogolire înainte cu corpul grupat, pe un plan înclinat. 4). Săritură în adâncime cu ridicarea genunchilor la piept, prinderea lor cu mâinile, întinderea lor pentru aterizare în stânci. Seria a ll-a 1). Elan doi-trei paşi, bătaie pe trambulină elastică (semielastică), ratare liberă înainte în aşezat, pe mai multe saltele suprapuse. 2). Salt înainte de pe loc sau cu elan, cu apucarea de braţele ă doi parteneri care stau lateral, în poziţia depărtat, cu un braţ îndoit (se apucă de braţ la nivelul cotului). 3). Elan doi-trei paşi şi salt înainte cu ajutor şi fără, pe saltele suprapuse. 4). Salt înainte cu şi fără ajutor. Ajutorul se acordă din lateral, cu mâna apropiată sub piept, iar cu cea depărtată la ceafă. Procedee de execuţie a saltului înainte grupat (în funcţie de lucrul braţelor): -Salt înainte cu balansarea braţelor, de jos prin înainte- sus, care necesită un elan mai lung şi mai energic; -Salt înainte, cu braţele sus în momentul bătăii. Se execută mai mult pe loc, după alte elemente acrobatice; -Salt înainte, cu ducerea braţelor prin jos, înapoi, sus. Este forma cea mai utilizată în combinaţii. Greşeli de execuţie: -bătaie cu genunchii îndoiţi; -contactul prelungit cu solul; -corpul înclinat accentuat înainte în timpul bătăii; -lipsa de înălţare; -mişcarea sau rotaţia braţelor se întârzie; -deschiderea timpurie (subrotaţie) sau tardivă (suprarotaţie) etc. Salt întins înainte pe un picior (Danilova) Procedeul este specific fetelor, necesitând detentă şi mobilitate mare a coloanei vertebrale, la nivelul regiunii lombare. Descriere tehnică: se poate executa de pe loc şi cu elan. Desprinderea picioarelor de pe loc se face succesiv şi se realizează din pasul săltat premergător. în faza de zbor, corpul este extins, iar picioarele mult depărtate în plan sagital, aproape de sfoară, viteza piciorului de 93balans este foarte mare, iar braţele contribuie într-o măsură importantă la realizarea rotaţiei complete, printr-un balans înapoi-sus, dar şi la echilibrarea dinamică (Fig.4.48). Fig. 4. 48 Metodica însuşirii Seria l. 1). Pas săltat, aplecarea trunchiului înainte, simultan cu balansarea unui picior înapoi şi ridicarea pe vârful celuilalt, partenerul oprind umerii executantului. 2). Pas săltat, cu balansarea energică a braţelor prin jos-înapoi. 3). Răsturnare înainte, pe un picior, cu viteză mărită a mişGărji picioarelor. Seria a ll-a 1). Salt înainte, pe un picior, de pe trambulină, cu ajutor. 2). Pas săltat şi salt înainte, pe un picior, cu aterizare pe două-trei saltele suprapuse cu şi fără ajutor. 3). Executarea independentă a elementului. 4). Includerea elementului în combinaţii. Ex.: Danilova înainte; roata laterală; întoarcere 90° şi finalizare printr-o „poză" la alegere. Ajutorul se dă din lateral, cu o mână la spate sau pe coapsa piciorului de bătaie. Greşeli de execupe: -insuficientă împingere de pe piciorul de sprijin; -aplecarea sau îndoirea exagerată a trunchiului înainte; -lipsa extensiei şi ducerii capului înapoi; -balansarea insuficientă şi lentă a braţelor înapoi; -îndoirea piciorului de sprijin la aterizare. Variante de salt înainte -salt grupat înainte zburat; -salt înainte în echer; ,-salt înainte cu întoarcere 180°; -salt întins înainte; -salt grupat înainte, din roata întoarsă, cu 1/2 întoarcere (apel înainte grupat) Salt înapoi Se poate executa: -de pe loc sau cu elan; -cu corpul grupat, în echer, întins; -fără întoarcere, cu întoarcere de diferite grade (360°, 540°, 720°, 900°, 1080°) 94 Salt grupat înapoi (de pe loc) Descriere tehnică: din stând cu braţele sus, executantul îndoaie foarte puţin genunchii şi coboară braţele jos-înapoi, după care urmează avântarea (balansarea) braţelor prin înainte-sus, concomitent cu săritură înaltă. în această săritură, corpul se înclină foarte puţin înapoi (5-10°). După terminarea impulsiei, abdomenul este retras şi capul urmăreşte braţele cu privirea periferică. Aproape de punctul cel mai înalt al traiectoriei, executantul ridică genunchii la piept, spre umeri, iar braţele simulează prinderea gambelor. După % din rotare, are loc degruparea, cu ridicarea braţelor sus, în vederea aterizării (Fig.4 .49). Fig. 4. 49 Metodica însuşirii Seria I. 1). Stând pe bancă: săritură înapoi, în adâncime, şi din nou pe bancă, cu balansarea braţelor sus. 2). Stând cu braţele sus: grupare în stând pe un picior, apucând cu mâinile gamba piciorului liber (ridicat). 3). Săritură pe verticală de pe trambulina elastică (semi) şi grupare cu ajutor la spate. Seria a ll-a 1). Salt înapoi cu ajutor, cu aterizare în grupat, pe un plan înclinat format din saltele suprapuse. 2). Salt grupat înapoi, la trambulina elastică, cu ajutorul a doi parteneri. 3). Salt grupat înapoi, la trambulina semielastică, cu ajutor (din lateral), partenerul apucând executantul cu mâinile încrucişate, o mână pe abdomen şi una pe spate. 4). Salt grupat înapoi cu ajutor. 5). Roata întoarsă şi salt grupat înapoi, cu ajutor. 6). Includerea elementului în combinaţii. Ex.: Rondad flic-flac; salt grupat înapoi, săritură dreaptă şi aterizare în stând. Ajutorul se acordă din lateral astfel: mâna dreaptă (dacă partenerul se află în stânga executantului) acţionează în regiunea omoplaţilor, iar cealaltă pe treimea superioară a coapsei, în regiunea spaţiului popliteu. Partenerul dirijează înălţarea, gruparea şi răsturnarea executantului, prin oprirea deplasării trunchiului înapoi. Acţiunea mâinilor se schimbă pe măsură ce gimnastul trece de momentele dificile, urmărind o aterizare sigură. Variante -salt grupat înapoi din roata întoarsă; 95 -salt grupat înapoi din răsturnare înapoi; -salt grupat înapoi cu întoarcere de 180° şi 360°. Salt întins înapoi Descriere tehnică: saltul întins se execută din alergare (elan) şi este precedat de pas săltat, roată întoarsă sau răsturnare înapoi. Desprinderea de pe sol trebuie să fie foarte energică, în timp ce braţele se balansează înainte- sus. Corpul se întinde progresiv şi, aproape de punctul maxim al înălţării, începe rotaţia. După înălţarea corespunzătoare, braţele se îndoaie spre piept şi corpul se extinde uşor, datorită acţiunii capului, care se duce uşor înapoi, în partea descendentă a traiectoriei, braţele se întind lateral-sus, iar aterizarea se realizează cu genunchii uşor îndoiţi, cu amortizare (Fig.4.50) Fig. 4. 50 Metodica însuşirii Seria I. 1). Roata întoarsă şi săritură dreaptă cu braţele sus, cu ajutor la nivelul omoplaţilor. 2). Aşezat pe bara joasă: cădere înapoi în stând, cu corpul întins, cu ajutor la umeri şi piept. 3). Salt întins înapoi, la trambulina elastică sprijinită de bancă, cu ajutor. Seria a ll-a 1). Alergare trei-cinci paşi: roată întoarsă şi salt întins înapoi cu ajutor. 2). Alergare, roată întoarsă, răsturnare înapoi şi salt întins înapoi. Ajutorul se acordă din lateral, asemănător cu saltul grupat înapoi. Greşeli de execuţie: -lipsa ridicării braţelor sus (până după urechi); -înclinarea (extensia) prea devreme a trunchiului înapoi (se pierde înălţimea); -lipsa împingerii umerilor şi a capului înapoi; -extensie exagerată în timpul zborului etc. d) Sumar În cadrul acestui modul au fost prezentate fişele de mişcare pentru toate elementele cuprinse în programele şcolare, dar şi o serie de elemente care pot fi însuşite la nivel şcolar, cum sunt: 96 e) Sarcini şi teme ce vor fi notate 1.Ce înţelegeţi prin exerciţii acrobatice statice? 2.Precizaţi clasificările utilizate în prezentarea exerciţiilor acrobatice statice! 3.Precizaţi sistematizarea exerciţiilor acrobatice dinamice. 4.Prezentaţi fişele de mişcare pentru elementele statice cuprinse în programa şcolară pentru ciclul gimnazial 5.Prezentaţi fişele de mişcare pentru răsturnările cuprinse în programa şcolară pentru ciclul gimnazial. 6.Alcătuiţi linii acrobatice diversificate, pentru elevii de gimnaziu, separat pentru băieţi şi fete. Notă: Fişele de mişcare şi liniile acrobatice create vor fi adunate într-un dosar şi evaluate in vederea acceptării intrării studentului la examen. f) Bibliografie modul 1.Fekete, J. 1996, Gimnastica de bază, acrobatică şi sărituri; Ed. Librăriile Crican, Oradea, pag.188 - 228 2.Pascan, I., Nuţ, A.R., Negru , N. I., 2008, Metodica predării gimnasticii în şcoală, Ed. Casa Cărţii de Ştiinţă, Cluj-Napoca, pag. 86 -142. 3.Paşcan, I., 2003, Gimnastica acrobatică în ciclul gimnazial, Ed. Casa Cărţii de Ştiinţă, Cluj-Napoca, pag. 98 -168. Modul 5: Metodologia săriturilor, cu sprijin, cuprinse în programele şcolare. a) Scopul şi obiectivele modulului Scopul acestui modul constă în prezentarea bazelor tehnice şi metodice ale săriturilor cu sprijin. Ca obiective, se vor atinge următoarele: ·Prezentarea clasificării săriturilor; ·Prezentarea bazelor tehnice ale fazelor săriturilor cu sprijin; ·Prezentarea bazelor metodice ale fazelor săriturilor cu sprijin; ·Prezentarea tehicii şi a metodologiei de însuşire a săriturilor, cuprinse în curricula şcolară, la nivel de gimnaziu. b) Scurtă recapitulare a conceptelor prezentate anterior 97În cadrul modulului 4 au fost prezentate, în primul rând, fişele de mişcare pentru toate elementele acrobatice cuprinse în programele şcolare, dar şi o serie de elemente care pot fi însuşite la nivel şcolar. Elementele acrobatice studiate au fost grupate în: ·Elemente statice cu caracter de mare mobilitate – podul şi sfoara; ·Elemente acrobatice cu caracter de echilibru din poziţia stând – cumpenele; ·Elemente acrobatice cu caracter de echilibru şi forţă cu corpul răsturnat – stând pe omoplaţi, stând pe cap, stând pe mâini; ·Elemente acrobatice dinamice – rulări, rostogoliri, răsrurnări, îndreptări şi salturi c) Conţinutul informaţional detaliat Săriturile din gimnastica şcolară 1. Săriturile – Prezentare generală Săriturile prin natura lor “au o influenţă pozitivă asupra întregului organism: dezvoltă sistemul osteo-ligamentar, intensifică circulaţia şi respiraţia contribuind la îmbunătăţirea stării funcţionale a organismului în general”. (Adina Stroescu,1968). Săriturile ocupă un loc important în programa şcolară deoarece prin conţinutul lor se asigură în mare măsură îndeplinirea obiectivelor educaţiei fizice. Deoarece în cadrul săriturilor elevii sunt puşi în faţa unor obstacole a căror depăşire implică un anumit risc, acest lucru contribuie cu siguranţă la educarea unor calităţi de voinţă cum sunt curajul, hotărârea, perseverenţa etc. Prin varietatea lor, săriturile pot fi incluse în anumite părţi din structura lecţiei, cum ar fi cea de pregătire a organismului pentru efort (activarea marilor funcţii) sau în partea fundamentală. În activitatea de educaţie fizică aparatele necesare efectuării săriturilor sunt următoarele: - plasa elastică, trambulina elastică şi semielastică - capră, ladă, cal 2. Clasificarea săriturilor În lucrarea intitulată ” Gimnastica de bază, acrobatică şi sărituri ” (1996), autorul Fekete Janos realizează următoarea clasificare: Criterii de clasificare a săriturilor construite  Din punct de vedere a elanului săriturile se clasifică în: Sărituri fără elan: în lungime, în înălţime, în adâncime Sărituri cu elan: oblic, perpendicular Din punct de vedere al bătăii săriturile se împart în: Sărituri cu bătaie pe un picior; Sărituri cu bătaie pe două picioare; Sărituri cu bătaie pe un picior şi aterizare pe două; Sărituri cu bătaie pe ambele picioare şi aterizare pe unul; După traiectoria centrului general de greutate: Sărituri în lungime; Sărituri în înălţime; 98 Sărituri în adâncime; În funcţie de obstacolele şi aparatele peste care se execută săriturile: Sărituri peste banca de gimnastică; Sărituri peste capră, ladă, cal, masă de sărit; Sărituri peste obstacole vii: partener în culcat, sprijin culcat, sprijin pe genunchi, stând pe omoplaţi cu picioarele depărtate, stând pe cap cu picioarele depărtate, stând pe mâini cu picioarele depărtate. În funcţie de poziţia aparatului: Sărituri peste aparat în lungime sau lăţime; În funcţie de sprijinul mâinilor pe aparat: Sărituri cu sprijin succesiv; Sărituri cu sprijin simultan (sărituri directe şi cu răsturnare); În funcţie de numărul fazelor care intră în structura săriturii: Sărituri cu sprijin, propriu-zise (conţin toate fazele săriturilor); Sărituri pregătitoare (care conţin doar anumita faze); Sărituri diverse, pregătitoare pentru dezvoltare unor calităţi motrice; Săriturile cu sprijin propriu-zise la rândul lor se clasifică în: Sărituri directe - cu sprijin plutitor; - în sprijin depărtat; - în sprijin ghemuit; - în sprijin cu corpul îndoit; - în sprijin cu corpul întins: cu întoarcere 180-360-540 grade în jurul axului longitudinal; Sărituri cu răsturnare - înainte (cu întoarcere şi cu salt); - lateral (cu întoarcere şi cu salt); - înapoi (cu întoarcere şi cu salt); În lucrarea intitulată “Săriturile în gimnastică”(1976), autorul N. Covaci, realizează o altă clasificare a săriturilor cu sprijin: Sărituri directe Sărituri cu picioarele depărtate Sărituri cu picioarele depărtate, fără întoarcere; Sărituri cu picioarele depărtate, cu întoarcere; Sărituri cu picioarele îndoite Sărituri cu picioarele îndoite, fără întoarcere; Sărituri cu picioarele îndoite, cu întoarcere; Sărituri cu corpul îndoit Sărituri cu corpul îndoit, fără întoarcere; Sărituri cu corpul îndoit, cu întoarcere; Sărituri cu corpul întins Sărituri cu corpul întins, fără întoarcere; Sărituri cu corpul întins, cu întoarcere - Sărituri cu corpul întins, cu întoarcere în jurul axei longitudinale; - Sărituri cu corpul întins, cu întoarcere în jurul axei transversale; 99 - Sărituri cu corpul întins, cu întoarcere în jurul ambelor axe (longitudinală şi transversală); Sărituri prin răsturnare Sărituri prin răsturnare, fără întoarcere în primul zbor Sărituri prin răsturnare, fără întoarcere în ambele zboruri; Sărituri prin răsturnare, cu întoarcere în zborul al doilea - Sărituri prin răsturnare, cu întoarcere în jurul axei longitudinale în zborul al doilea; - Sărituri prin răsturnare, cu întoarcere în jurul axei transversale în zborul al doilea; - Sărituri prin răsturnare, cu întoarcere în jurul axelor longitudinală şi transversală în zborul al doilea; Sărituri prin răsturnare, cu întoarcere în primul zbor Sărituri prin răsturnare, cu întoarcere în jurul axei longitudinale în primul zbor Sărituri prin răsturnare, cu întoarcere în jurul axei longitudinale în primul zbor; Sărituri prin răsturnare, cu întoarcere în jurul axei longitudinale în primul zbor şi în jurul oricărei axe în zborul al doilea - Sărituri prin răsturnare, cu întoarcere în jurul axei longitudinale în ambele zboruri; - Sărituri prin răsturnare, cu întoarcere în jurul axei longitudinale în primul zbor şi în jurul axei transversale în zborul al doilea; - Sărituri prin răsturnare, cu întoarcere în jurul axei longitudinale în primul zbor şi în jurul axei antero-posterioare în zborul al doilea; - Sărituri prin răsturnare, cu întoarcere în jurul axei longitudinale în primul zbor şi în jurul axelor longitudinală şi transversală în zborul al doilea; Sărituri prin răsturnare, cu întoarcere în jurul axei transversale în primul zbor Sărituri prin răsturnare, cu întoarcere în jurul axei transversale în primul zbor; Sărituri prin răsturnare, cu întoarcere în jurul axei transversale în primul zbor şi întoarcere în jurul oricărei axe în zborul al doilea - Sărituri prin răsturnare, cu întoarcere în jurul axei transversale în primul zbor şi întoarcere în jurul axei longitudinale în zborul al doilea; - Sărituri prin răsturnare, cu întoarcere în jurul axei transversale în ambele zboruri, - Sărituri prin răsturnare, cu întoarcere în jurul axei transversale în primul zbor şi întoarcere în jurul axelor longitudinală şi transversală în zborul al doilea; 3. Bazele tehnice ale săriturilor cu sprijin În componenţa săriturilor cu sprijin putem distinge următoarele etape: elanul, bătaia propriu-zisă, zborul 1, sprijinul mâinilor pe aparat, zborul 2 şi aterizarea. 3.1. Elanul Constă într-o alergare uniform accelerată, realizată în scopul acumulării unei energii orizontale, de acesta depinzând lungimea traiectoriei de zbor. Alergarea se efectuează pe pingea având trunchiul înclinat puţin înainte la aproximativ 5-15 grade, braţele îndoite 100balansându-se energic în plan sagital, privirea fiind orientată înainte. Lungimea elanului şi viteza acestuia vor fi proporţionale cu înălţimea aparatului, şi gradul de dificultate al elementului tehnic ce urmează a fi efectuat. 3.2. Bătaia pe trambulină Este compusă din pasul sărit şi bătaia propriu-zisă. Pasul sărit este “specific săriturilor cu bătaie pe două picioare şi constă dintr-un pas sărit efectuat la 1-2 m. înainte de trambulină. În acest moment corpul se desprinde de la sol, iar piciorul liber se lansează înainte uşor îndoit din articulaţia genunchiului. Celălalt picior i se alătură, trunchiul înclinându-se din articulaţia coxo-femurală”. (Rusu, Ileana şi colab.,1995) Bătaia propriu-zisă constă într-o impulsie puternică la nivelul membrelor inferioare, simultan cu proiecţia braţelor din înapoi prin înainte sus şi îndreptarea corpului. Scopul bătăii este acela de a aduce centrul de greutate în concordanţă cu specificul săriturii. Contactul cu trambulina se realizează pe pingea având corpul încordat. În momentul contactului cu trambulina se produce o flexie la nivelul membrelor inferioare, urmată de o extensie după ce corpul a trecut de momentul verticalei. Efectuând o analiză biomecanică a bătăii pe trambulină distingem trei elemente importante: - unghiul de atac (A) - sectorul de bătaie (B) - unghiul de desprindere (C) (fig. 5.1.) B AC Fig. 5.1. 3.3. Zborul întâi El durează din momentul desprinderii de pe trambulină până în momentul atingerii aparatului cu mâinile, fiind rezultatul transformării energiei orizontale într-una ascensională şi / sau de rotaţie în urma desprinderii de pe trambulină. Primul zbor este caracterizat de o fază ascendentă, un punct maxim la care se ajunge şi o fază descendentă. În timpul zborului corpul se află în uşoară extensie, având călcâiele deasupra capului, braţele în prelungirea trunchiului şi privirea orientată înainte. Traiectoria primului zbor este în funcţie de natura săriturii. Sprijinul mâinilor pe aparat (bătaia a II-a) Începe odată cu atingerea aparatului şi se termină în momentul desprinderii de pe aparat. Calitatea şi intensitatea impulsului în aparat influenţează direct traiectoria, viteza şi amplitudinea zborului doi. În momentul contactului cu aparatul membrele superioare realizează o blocare la nivelul articulaţiei scapulo-humerale urmată de o impulsie puternică. În 101timpul sprijinului braţele sunt întinse, formând cu trunchiul un unghi cât mai deschis, degetele uşor depărtate şi orientate înainte (cu excepţia unor sărituri din grupele Tsukahara şi Yurcenko). 3.4. Zborul al II- lea Este o deplasare a corpului din momentul desprinderii de pe aparat, până în momentul aterizării. Pentru a putea executa anumite acţiuni în timpul zborului (flexie, grupare, întoarceri, rotări) este necesar ca traiectoria acestuia să fie cât mai înaltă. O înălţime optimă a zborului permite executantului să-şi pregătească aterizarea prin deschiderea corpului şi orientarea privirii spre locul de aterizare. 3.5. Aterizarea Este momentul în care se termină zborul al doilea şi corpul ia contact cu suprafaţa de aterizare printr-o amortizare la nivelul membrelor inferioare (tripla flexie). Contactul cu solul se realizează iniţial pe pingea cu vârfurile uşor orientate spre exterior şi se termină pe toată talpa, braţele sunt orientate oblic-înainte-sus iar privirea înainte. Pentru ca aterizarea să se realizeze în condiţii optime, executantul trebuie să aibă o bună orientare în spaţiu, echilibru dinamic şi în acelaşi timp musculara membrelor inferioare să fie suficient dezvoltată. 4. Bazele metodice ale săriturilor În literatura de specialitate actuală întâlnim recomandarea ca metodica predării săriturilor să fie începută prin însuşirea aterizării urmată de învăţarea elanului, bătăii pe trambulină, primul zbor, sprijinul pe aparat şi zborul al doilea. 4.1. Aterizarea – exerciţii metodice propuse. Stând, adoptarea şi menţinerea poziţiei de aterizare. (fig. 5.2.) Fig. 5.2. Stând cu braţele înapoi jos, ridicare pe vârfuri, revenire şi luarea poziţiei de aterizare. Stând, sărituri pe ambele picioare, la semnal desprindere pe verticală şi aterizare. Stând, sărituri pe ambele picioare, la semnal desprindere pe verticală cu întoarcere în jurul axei longitudinale (45-90-180-360 grade) şi aterizare. Sprijin ghemuit, săritură pe verticală şi aterizare. Sprijin ghemuit, săritură pe verticală cu întoarcere în jurul axei longitudinale (45-90-180-360 grade) şi aterizare. Rostogolire înainte grupat, săritură pe verticală şi aterizare. Rostogolire înainte grupat, săritură pe verticală cu întoarcere în jurul axei longitudinale (45-90-180-360 grade) şi aterizare. 102 Stând transversal pe banca sau lada de gimnastică, săritură în adâncime şi aterizare. (fig. 5.3.) Fig. 5.4. Stând transversal pe banca sau lada de gimnastică, săritură în adâncime cu întoarcere în jurul axei longitudinale (45-90-180-360 grade) şi aterizare. Stând transversal pe banca sau lada de gimnastică, săritură în adâncime cu picioarele în ghemuit sau depărtat şi aterizare. Atârnat la bara fixă, desprindere de pe bară şi aterizare. 4.2. Elanul – exerciţii metodice propuse Stând, ridicarea alternativă a genunchilor înainte. Stând cu braţele îndoite, balansarea braţelor în plan sagital. Alergare pe loc. Alergare pe loc cu joc de gleznă. Stând facial la o distanţă de 1 m. cu mâinile sprijinite pe perete, alergare cu joc de gleznă. Alergare pe loc cu pendularea gambelor înapoi. Alergare cu pendularea gambelor înapoi pe o distanţă 10-15 m. Alergare cu genunchii sus pe o distanţă de 10-15 m. Alergare pe linie marcată. Alergare pe semne desenate. Alergare cu trecere peste obstacole (mingi medicinale cu dimensiuni reduse) Alergare lansată. Alergare cu schimbarea tempoului. Alergare cu întinderea unui cordon elastic fixat la un capăt de spalier, iar la celălalt de mijlocul elevului. Alergare în pantă sau în rampă. 4.3. Bătaia – exerciţii metodice propuse Pasul sărit Stând pe piciorul de bătaie, săritură pe două picioare. Stând pe piciorul de bătaie, celălalt sprijinit pe vârf înapoi, săritură peste o linie trasată pe sol şi aterizare pe două picioare. Stând pe piciorul de bătaie, celălalt sprijinit pe vârf înapoi, săritură peste un obstacol şi aterizare pe două picioare. 2-3 paşi de alergare, săritură peste banca de gimnastică şi aterizare . 103 Bătaia propriu-zisă Sărituri succesive pe loc pe ambele picioare. Sărituri peste obstacole aşezate la o distanţă de aproximativ 1m. Stând, pas înainte, săritură pe ambele picioare concomitent cu rotarea braţelor înapoi şi oprirea lor înainte sus. Stând pe piciorul de bătaie, celălalt sprijinit pe vârf înapoi, braţele înapoi jos, săritură peste un obstacol, bătaie pe ambele picioare concomitent cu ridicarea energică a braţelor prin înainte sus, desprindere şi aterizare.  Stând pe piciorul de bătaie, celălalt sprijinit pe vârf înapoi, braţele înapoi jos, săritură pe trambulină, bătaie pe ambele picioare concomitent cu ridicarea energică a braţelor prin înainte sus, desprindere şi aterizare. Elan progresiv, bătaie pe trambulină, desprindere şi aterizare. Elan progresiv, săritură peste un obstacol aşezat la o distanţă de aproximativ 1m. faţă de trambulină, bătaie pe trambulină, desprindere şi aterizare. Elan progresiv, bătaie pe trambulină şi desprindere cu trecere în rostogolire peste calupuri de saltele la o înălţime de 1m. (fig. 5.5.) Fig. 5.5. 4.4. Zborul I – exerciţii metodice propuse Ghemuit cu braţele înainte, săritură înainte cu sprijin pe mâini concomitent cu ridicarea picioarelor în sprijin plutitor şi revenire în poziţia iniţială. Ghemuit cu braţele înainte, săritură cu rostogolire lungă înainte şi revenire la poziţia iniţială. Stând, săritură înainte cu sprijin pe mâini şi revenire în stând ghemuit. Stând, săritură în stând pe mâini cu aşezarea mâinilor pe sol sau pe o suprafaţă ridicată, având corpul în sprijin plutitor, revenire în stând prin corbet. Culcat facial cu abdomenul pe capra de gimnastică, braţele în continuarea trunchiului, mâinile apucă o şipcă a scării fixe, îndoirea şi extinderea corpului din articulaţia coxo-femurală (fig. 5.6.) 104 Fig. 5.6. Alergare, bătaie pe trambulină, desprindere cu balansarea braţelor din înapoi prin înainte sus şi revenire pe trambulină. Alergare, bătaie şi săritură lungă peste sfoară, urmată de o rostogolire înainte grupat pe calupul de saltea ( 1m.). (fig. 5.7.) Fig. 5.7. Alergare, bătaie pe trambulină, săritură şi cădere în culcat facial pe saltele suprapuse (1,5 m). (fig. 5.8.) Fig. 5.8. 4.5. Sprijinul mâinilor pe aparat – exerciţii metodice propuse Sprijin culcat facial, ridicarea şi coborârea umerilor. Sprijin culcat facial, împingere în braţe, bătaie din palme şi revenire. Sprijin culcat facial cu picioarele sprijinite pe banca de gimnastică, împingere în braţe, bătaie din palme şi revenire. Stând ghemuit, cu braţele înainte, săritură înainte în sprijin plutitor pe braţe şi revenire. Stând pe perechi faţă în faţă cu braţele înainte sus, dezechilibrarea corpului spre înainte urmată de o împingere la nivelul braţelor, luând contact la nivelul palmelor cu partenerul şi revenire. Stând facial cu braţele înainte sus la o distanţă de 1m. faţă de perete, dezechilibrarea corpului spre înainte, împingere în braţe şi revenire. (fig. 5.9.) 105 Fig. 5.9. Stând facial cu braţele înainte sus la o distanţă de 1m. faţă de scara fixă, dezechilibrarea corpului şi săritură înainte, împingere în braţe şi revenire.(fig. 5.10.) Fig. 5.10. Stând, sărituri succesive în stând pe mâini cu revenire la poziţia iniţială (pentru avansaţi). (fig. 5.11.) Fig. 5.11. 106 Stând pe mâini pe bancă (cutie de ladă sau trambulinã), corbetare şi revenire în stând. (fig. 5.12.) Fig. 5.12. Sprijin ghemuit pe capătul apropiat al lăzii, săritură în sprijin plutitor cu picioarele depărtate, împingere în braţe şi aterizare. (fig. 5.13.) Fig. 5.13. Stând pe mâini din elan cu sprijinul mâinilor pe trambulina elastică, împingere din braţe, săritură înainte pe saltele suprapuse şi rostogolire înainte grupat. (fig. 5.14.) Fig. 5.14. 107 4.6. Zborul II – exerciţii metodice propuse Sprijin ghemuit pe capacul de ladă, săritură în adâncime având corpul în extensie şi aterizare (fig. 5.15) Fig. 5.15. - Sprijin ghemuit pe capacul de ladă, săritură în adâncime având corpul în extensie, cu întoarcere de 90-180 grade şi aterizare. Sprijin ghemuit pe lada de gimnastică, săritură în extensie pe verticală şi aterizare. (fig. 5.16.) Fig. 5.16. Elan 2-3 paşi, răsturnare înainte cu aşezarea mâinilor pe o trambulină elastică plasată cu capătul apropiat pe o bancă de gimnastică şi aterizare în culcat dorsal pe 2-3 saltele suprapuse. (fig. 5.17.) Fig. 5.17. Stând cu braţele sus pe capătul apropiat al lăzii de gimnastică, răsturnare înainte prin stând pe mâini şi aterizare. Stând cu braţele sus pe capătul apropiat al lăzii de gimnastică, răsturnare laterală prin stând pe mâini şi aterizare. 108 5. Prevederile programei şcolare la nivel de gimnaziu Faptul ca România trece momentan printr-o perioadă de tranziţie poate fi observat şi la nivelul sistemului educaţional. Ţinând cont de conţinutul unor sisteme educaţionale occidentale, ministerul de resort din ţara noastră elaborează programe şcolare cuprinzând cerinţe specifice fiecărei discipline. Programa şcolară pentru educaţie fizică şi sport conţine cerinţe şi obiective specifice fiecărui ciclu din învăţământ. În cadrul programei şcolare gimnastica prin mijloacele proprii ocupă un rol important, fiind o disciplină obligatorie datorită eficienţei sale în organizarea colectivului, dezvoltarea fizică armonioasă a elevilor, dezvoltarea capacităţilor condiţionale, coordinative şi intermediare. De asemenea gimnastica mai contribuie la formarea deprinderilor motrice de bază şi utilitar aplicative, precum şi la însuşirea unui număr mare şi diversificat de elemente tehnice specifice. Programa şcolară pentru educaţia fizică prevede atât elemente tehnice din gimnastica acrobatică cât şi din sărituri, acestea fiind în concordanţă cu particularităţile elevilor. În lucrarea de faţă ne vom axa atât pe săriturile cuprinse în programa şcolară la nivelul claselor V-VIII cât şi pe săriturile care ar putea fi efectuate cu elevii care prezintă un nivel superior de dezvoltare al calităţilor psihomotrice. Săriturile prezentate în programa şcolară la nivel de gimnaziu sunt următoarele: Clasa a V-a - Săritură în sprijin depărtat peste capră - Săritură în sprijin ghemuit pe lada, aşezată transversal Clasa a VI-a - Săritură în sprijin ghemuit pe lada aşezată transversal urmată de săritură cu extensie - Săritură în sprijin depărtat peste capră cu întoarcere 90 de grade Clasa a VII-a - Săritură în sprijin depărtat peste capră cu întoarcere 90 de grade - Săritură în sprijin depărtat pe lada aşezată transversal, trecere în sprijin ghemuit, urmată de coborâre prin săritură în extensie Clasa a VIII-a - Săritură cu rostogolire înainte pe lada aşezată longitudinal - Săritură în ghemuit pe lada aşezată transversal, urmată de săritură cu extensie şi întoarcere 180 de grade - Săritură în sprijin ghemuit peste capră 5.1. Descrierea tehnică şi metodica învăţării săriturilor din programa şcolară: 5.1.1. Săritură în depărtat peste capră Descrierea tehnică: Săritura constă dintr-un elan de aproximativ 10-15m. urmat de o bătaie pe trambulină, desprinderea şi înclinarea corpului înainte cu întinderea braţelor spre aparat. În momentul în care palmele ating suprafaţa de sprijin, picioarele se depărtează lateral, bazinul se ridică concomitent cu împingerea energică în aparat, urmată de o ridicare a trunchiului spre verticală. În timpul zborului II, braţele se ridică lateral sus, privirea este orientată înainte iar picioarele se apropie, pregătind aterizarea. (fig. 5.18.) 109 Fig. 5.18. Etapele metodice de învăţare 1. Sprijin ghemuit, săritură în sprijin plutitor cu picioarele depărtate şi revenire la poziţia iniţială 2. Stând pe trambulina aşezată la distanţă mică faţă de aparat, cu mâinile sprijinite pe acesta, bătăi succesive cu ridicarea bazinului 3. Stând pe trambulina aşezată la distanţă mică faţă de aparat, cu mâinile sprijinite pe acesta, bătăi succesive cu ridicarea bazinului şi depărtarea picioarelor lateral 4. Stând pe trambulina aşezată la distanţă mică faţă de aparat, cu mâinile sprijinite pe acesta, bătăi succesive cu ridicarea bazinului, depărtarea picioarelor lateral şi oprire pe aparat în şezând depărtat 5. Din aşezat depărtat pe aparat, împingere în braţe desprindere de pe aparat şi aterizare 6. Elan 2-3 paşi, săritură în depărtat peste capra ridicată la o înălţime redusă, cu ajutor 7. Elan 6-8 paşi, săritură în depărtat peste capra ridicată la o înălţime redusă, cu ajutor 8. Efectuarea săriturii complete fără ajutor Ajutorul Acesta se acordă din faţa aparatului, luând priză la nivelul braţelor elevului trăgându-l peste aparat. Greşeli de execuţie 1. Elevul are membrele inferioare relaxate în timpul bătăii pe trambulină 2. Bazinul nu este ridicat la nivelul aparatului în primul zbor 3. Împingere ineficientă pe aparat datorită luării contactului cu aparatul pe braţe îndoite 4. Traiectoria zborului II este scurtă şi joasă 5. Lipsa extensiei la nivelul trunchiului după desprinderea de pe aparat 6. Aterizare joasă 5.1.2. Săritură în ghemuit peste lada aşezată transversal Descrierea tehnică: Săritura constă dintr-un elan , bătaie pe trambulină, înclinarea trunchiului înainte, ridicarea picioarelor spre orizontală. În momentul sprijinului pe aparat, corpul se grupează prin îndoirea picioarelor la piept, trecerea lor printre braţe, urmată de o împingere energică în braţe concomitent cu extensia corpului şi ridicarea braţelor lateral sus.(fig. 5.19.) 110 Fig. 5.19. Etapele metodice de învăţare: 1. Culcat dorsal, ridicarea energică a genunchilor la piept şi revenire 2. Atârnat la spalier, ridicarea genunchilor la piept şi revenire 3. Din sprijin ghemuit, săritură înainte în sprijin pe braţe cu revenire la poziţia iniţială 4. Deplasări succesive cu sărituri înainte din ghemuit în ghemuit 5. Stând pe trambulina situată la distanţă mică faţa de aparat, mâinile sprijinite pe acesta, bătăi succesive pe trambulină cu ridicarea genunchilor la piept 6. Stând pe trambulină, cu mâinile pe aparat, săritură în sprijin ghemuit pe ladă 7. Sprijin ghemuit pe ladă, împingere energică din braţe cu trecerea picioarelor printre acestea şi aterizare 8. Elan 2-3 paşi săritură în ghemuit peste ladă aşezată la o înălţime mică, cu ajutor. Suprafaţa de sprijin va fi acoperită cu o saltea 9. Elan 2-3 paşi, săritură în ghemuit peste ladă cu ajutor 10. Elan 8-10 paşi, săritură în ghemuit peste ladă cu ajutor 11. Săritură completă fără ajutor Ajutorul se acordă din lateral, apucând elevul cu o mână de antebraţ, iar cu cealaltă la nivelul bazinului purtând elevul spre zona de aterizare. Greşeli de execuţie: 1. Elevul are membrele inferioare relaxate în timpul bătăii pe trambulină 2. Bazinul nu este ridicat la nivelul aparatului în primul zbor 3. Elevul nu ridică suficient genunchii la piept în primul zbor 4. Împingerea este defectuoasă datorită braţelor îndoite pe aparat 5. După împingere, corpul nu se înalţă suficient în zborul II 5.1.3. Săritură în sprijin ghemuit pe lada aşezată transversal urmată de săritură cu extensie Descrierea tehnică: După un elan de 8-10 paşi şi bătaie pe trambulină, se realizează o desprindere a corpului spre înainte cu aşezarea mâinilor pe aparat la nivelul umerilor având degetele orientate înainte. În momentul în care mâinile iau contact cu aparatul, se ridică bazinul, picioarele se grupează sprijinindu-le pe aparat. Odată ce picioarele ating aparatul braţele se ridică oblic- înainte-sus, această acţiune fiind urmată de o impulsie puternică la nivelul membrelor inferioare prin întinderea lor. Corpul se extinde pe verticală, privirea este orientată înainte pregătind aterizarea. (fig. 5.20.) 111 Fig. 5.20. Etapele metodice de învăţare 1. Stând, săritură în extensie pe verticală şi aterizare 2. Sprijin ghemuit, săritură în extensie cu ridicarea braţelor prin înainte sus şi aterizare 3. Sprijin ghemuit pe capacul de ladă săritură în adâncime având corpul în extensie 4. Stând pe trambulină cu mâinile sprijinite pe ladă, bătăi succesive cu ridicarea membrelor inferioare spre orizontală 5. Stând pe trambulină cu mâinile sprijinite pe ladă, bătăi succesive cu ridicarea genunchilor la piept 6. Stând pe trambulină cu mâinile sprijinite pe ladă, bătăi succesive cu ridicarea genunchilor la piept şi sprijinul tălpilor pe aparat 7. Stând facial la aproximativ 1m. faţă de banca de gimnastică, săritură în sprijin ghemuit urmată de săritură în adâncime şi aterizare 8. Stând facial la aproximativ 1m. faţă de ladă (dimensiuni reduse, 2-3 segmente) săritură în sprijin ghemuit urmată de săritură în adâncime şi aterizare 9. Elan 2-3 paşi, bătaie pe trambulină, săritură în sprijin ghemuit pe ladă (dimensiuni reduse, 2-3 segmente), săritură în adâncime şi aterizare 10. Elan 6-8 paşi, săritură în sprijin ghemuit pe lada aşezată transversal urmată de săritură în extensie cu ajutor 11. Efectuarea săriturii integrale fără ajutor Ajutorul Se acordă din lateral faţă de aparat, prinzând elevul cu o mână de braţ iar cealaltă se aşează în regiunea lombară purtând elevul spre zona de aterizare Greşeli frecvente 1. Grupare insuficientă la nivelul membrelor inferioare 2. Sprijinul pe aparat se realizează pe braţe îndoite 3. Zborul doi este lipsit de amplitudine 5.1.4. Săritură în sprijin depărtat peste capră cu întoarcere 90° Descrierea tehnică Săritura constă dintr-un elan de aproximativ 10-15m. urmat de o bătaie pe trambulină, desprinderea şi înclinarea corpului înainte cu întinderea braţelor spre aparat. În momentul în care palmele ating suprafaţa de sprijin, picioarele se depărtează lateral, bazinul se ridică concomitent cu împingerea energică în aparat, urmată de o ridicare a trunchiului spre verticală. În timpul zborului doi corpul efectuează o întoarcere de 90 de grade (stânga – dreapta), întoarcere declanşată de ridicarea şi ducerea braţului opus întoarcerii pe direcţia de întoarcere. (fig. 5.21.) 112 9 0 Fig. 5.21. Etapele metodice propuse 1. Stând, săritură dreaptă pe verticală şi aterizare 2. Stând cu braţul drept (stâng) sus, palma orientată înainte, ridicarea braţului opus spre palma braţului drept (stâng) cu o uşoară răsucire a trunchiului spre braţul ridicat iniţial 3. Stând, săritură dreaptă şi întoarcere 90 de grade (dreapta – stânga) 4. Stând pe trambulina aşezată la distanţă mică faţă de aparat, cu mâinile sprijinite pe acesta, bătăi succesive cu ridicarea bazinului 5. Stând pe trambulina aşezată la distanţă mică faţă de aparat, cu mâinile sprijinite pe acesta, bătăi succesive cu ridicarea bazinului şi depărtarea picioarelor lateral 6. Elan 2-3 paşi, săritură în depărtat peste capra ridicată la o înălţime redusă, şi întoarcere 90 de grade spre dreapta ( stânga) cu ajutor 7. Elan 6-8 paşi, săritură în depărtat peste capra ridicată la o înălţime redusă, şi întoarcere 90 de grade spre dreapta (stânga) cu ajutor 8. Efectuarea săriturii peste aparatul ridicat la înălţimea corespunzătoare cu ajutor 9. Efectuarea săriturii fără ajutor Ajutorul Este asemănător cu cel de la săritura cu trecere simplă prin depărtat peste capră, doar că profesorul încearcă să imprime elevului o mişcare de rotaţie pe verticală. Greşeli frecvente 1. Braţele sunt îndoite pe aparat 2. Acţiunea braţelor este incompletă în zborul al doilea 3. Întoarcerea este incompletă 5.1.5 Săritură în sprijin depărtat pe lada aşezată transversal, trecere în sprijin ghemuit, urmată de coborâre prin săritură dreaptă. Descrierea tehnică a mişcării Săritura constă dintr-un elan, bătaie pe trambulină ca şi în cazul celorlalte sărituri, ridicarea bazinului şi depărtarea picioarelor concomitent cu aşezarea mâinilor pe aparat şi oprirea picioarelor în sprijin depărtat pe aparat. Din această poziţie se trece în sprijin ghemuit, urmată de desprinderea pe verticală a trunchiului, simultan cu ridicarea braţelor lateral sus şi aterizare. (fig. 5.22.) 113 Fig. 5.22 Etapele metodice de însuşire 1. Sprijin ghemuit, săritură înainte în sprijin depărtat cu trecere în sprijin ghemuit 2. Sprijin ghemuit, săritură înainte în sprijin depărtat cu trecere în sprijin ghemuit, urmată de săritură dreaptă cu aterizare 3. Stând facial la aproximativ 1m. distanţă faţă de banca de gimnastică, săritură în sprijin depărtat cu trecere în sprijin ghemuit, urmată de săritură dreaptă în adâncime şi aterizare 4. Stând pe trambulină cu mâinile sprijinite pe lada aşezată transversal, bătăi succesive cu depărtarea picioarelor lateral 5. Stând pe trambulină cu mâinile sprijinite pe lada, săritură în sprijin depărtat pe ladă, trecere în sprijin ghemuit 6. Elan 2-3 paşi, săritură în sprijin depărtat pe ladă, trecere în sprijin ghemuit 7. Elan 6-8 paşi, săritură completă cu ajutor 8. Efectuarea săriturii complete fără ajutor Ajutorul Se acordă din faţă prinzând elevul la nivelul umerilor, cu scopul de a-l aduce în sprijin pe ladă. În timpului zborului II, profesorul se retrage înapoi sau lateral, fiind pregătit să intervină în momentul aterizării. Greşeli de execuţie 1. În timpul sprijinului depărtat, genunchii şi braţele sunt îndoite 2. Zborul II este lipsit de amplitudine 3. Aterizarea este joasă ( îndoirea exagerată a genunchilor) 5.1.6. Săritură cu rostogolire înainte pe lada aşezată longitudinal, (pregătitoare pentru săritura cu rostogolire înainte cu desprindere) Descrierea tehnică Săritura cuprinde un elan, bătaie pe trambulină cu o uşoară desprindere şi răsturnare a corpului spre verticală. În momentul în care mâinile se sprijină pe aparat, braţele se flectează, capul se apleacă înainte cu bărbia în piept, spatele se rotunjeşte iar picioarele se grupează, efectuându-se o rostogolire înainte. Această poziţie se menţine până în momentul în care bazinul atinge capătul depărtat al lăzii. Printr-o extensie energică a corpului şi ridicarea braţelor înainte sus, elevul se desprinde de pe aparat, pregătind aterizarea. (fig. 5.23.) 114 Fig. 5.23. Etapele metodice de însuşire 1.Sprijin ghemuit, efectuarea de rostogoliri înainte grupat 2.Stând facial lângă saltelele suprapuse aşezate longitudinal, efectuarea unei rostogoliri înainte grupat 3. Şezând, rulare înapoi, revenire cu blocarea picioarelor la 45 de grade şi uşoară desprindere a bazinului de pe sol 4. Culcat dorsal pe saltele suprapuse, rulare înapoi, revenire şi desprindere de pe saltele, cu aterizare în stând 5. Elan, bătaie pe trambulină şi rostogolire lungă înainte grupat pe mai multe saltele suprapuse 6. Elan, bătaie, săritură cu trecere peste o ştachetă aşezată la capătul apropiat al saltelelor suprapuse, şi rostogolire înainte grupat 7. Sprijin ghemuit pe lada aşezată longitudinal la o înălţime medie, rostogolire înainte grupat şi aterizare 8. Stând pe trambulină, bătaie şi rostogolire înainte grupat peste lada acoperită cu o saltea şi aterizare 9. Elan 2-3 paşi, efectuarea săriturii cu ajutor peste lada având înălţime medie 10. Elan 6-8 paşi, efectuarea săriturii complete cu ajutor peste aparatul ridicat la înălţimea corespunzătoare 11. Efectuarea săriturii complete fără ajutor Ajutorul Se acordă din lateral, sprijinind executantul la nivelul coapselor, efectuând o acţiune de rotare şi ridicare a acestuia spre înainte Greşeli frecvente 1.Aşezarea mâinilor pe aparat imediat după desprinderea de pe trambulină 2.În timpul rostogolirii, corpul nu este grupat suficient 3.Lipsa desprinderii de pe aparat în zborul al doilea 4.Înaintea aterizării, trunchiul se găseşte înapoia verticalei 5.1.7 Săritură în ghemuit pe lada aşezată transversal, urmată de săritură cu extensie şi întoarcere 180° Descrierea tehnică După un elan de 8-10 paşi şi bătaie pe trambulină, se realizează o desprindere a corpului spre înainte cu aşezarea mâinilor pe aparat la nivelul umerilor având degetele orientate înainte. În momentul în care mâinile iau contact cu aparatul, se ridică bazinul, picioarele se grupează sprijinindu-le pe aparat. Odată ce picioarele ating aparatul un braţ se ridică prin înainte sus, iar celălalt se ridică spre direcţia de întoarcere (braţele acţionează simultan), 115această acţiune fiind însoţită de o impulsie puternică la nivelul membrelor inferioare prin întinderea lor. Corpul se extinde pe verticală, se întoarce 180 de grade (dreapta-stânga), urmând aterizarea. (fig. 5.24.) Fig. 5.24. Etape metodice propuse 1. Stând, săritură dreaptă pe verticală şi aterizare 2. Stând cu braţul drept (stâng) sus, palma orientată înainte, ridicarea braţului opus spre palma braţului drept (stâng) cu o uşoară răsucire a trunchiului spre braţul ridicat iniţial 3. Stând, săritură dreaptă şi întoarcere 90 de grade (dreapta – stânga) 4. Stând, săritură dreaptă şi întoarcere 180 de grade (dreapta – stânga) 5. Stând pe trambulina aşezată la distanţă mică faţă de aparat, cu mâinile sprijinite pe acesta, bătăi succesive cu ridicarea bazinului 6. Stând pe trambulina aşezată la distanţă mică faţă de aparat, cu mâinile sprijinite pe acesta, bătăi succesive cu ridicarea genunchilor la piept 7. Stând pe trambulina aşezată la distanţă mică faţă de aparat, cu mâinile sprijinite pe acesta, bătăi succesive cu ridicarea genunchilor la piept şi trecere în sprijin ghemuit pe ladă 8. Sprijin ghemuit pe ladă, săritură în adâncime cu întoarcere 90 de grade (dreapta – stânga) 9. Sprijin ghemuit pe ladă, săritură în adâncime cu întoarcere 180 de grade (dreapta – stânga) 10. Săritură în sprijin ghemuit pe lada aşezată transversal şi săritură dreaptă cu întoarcere 90 de grade 11. Săritură în sprijin ghemuit pe lada aşezată transversal şi săritură dreaptă cu întoarcere 180 de grade Ajutorul Se acordă din lateral prinzând elevul cu o mână de braţ, iar cu cealaltă la nivelul regiunii lombare, urmând ca în partea a doua să se asigure aterizarea. Greşeli frecvente 1.Braţele se îndoaie în momentul contactului cu aparatul 2.În timpul întoarcerii în aer, corpul este relaxat 3.Lipsa orientării în spaţiu 5.1.8. Săritură în sprijin ghemuit peste capră Descrierea tehnică 116 Elanul şi bătaia pe trambulină sunt identice cu cele de la săritura în depărtat. În momentul sprijinului pe aparat, spatele se rotunjeşte, bazinul se ridică iar genunchii se aduc la piept. Contactul cu aparatul la nivelul braţelor este energic, ceea ce determină trecerea membrelor inferioare înainte printre braţe, urmată de extensia trunchiului, ridicarea braţelor prin înainte sus simultan cu întinderea picioarelor şi pregătirea aterizării. (fig. 5.25.) Fig. 5.25. Etapele metodice propuse 1.Sprijin ghemuit, săritură cu trecerea picioarelor înainte printre braţe în aşezat 2.Stând facial cu mâinile sprijinite pe banca aşezată transversal, săritură cu trecerea picioarelor înainte printre braţe şi aterizare în ghemuit 3.Sprijin ghemuit pe capră, împingere în aparat şi trecerea picioarelor înainte printre braţe cu aterizare 4. Elan 2-3 paşi, bătaie pe trambulină sprijinul braţelor pe saltele suprapuse (1m.) aşezate transversal, trecerea picioarelor înainte printre braţe şi aterizare în aşezat 5.Stând pe trambulina elastică, cu mâinile sprijinite pe aparat săritură în ghemuit peste capră 6.Elan 2-3 paşi săritură în ghemuit peste aparat cu ajutor 7.Elan 6-8 paşi, săritură în ghemuit peste aparat cu ajutor 8.Efectuarea săriturii fără ajutor Ajutorul Se acordă din lateral prinzând elevul cu o mână de braţ, iar cu cealaltă la nivelul regiunii lombare, purtându-l peste aparat Greşeli frecvente 1.Elevul nu ridică bazinul suficient în primul zbor 2.În timpul sprijinului, corpul nu se grupează suficient 3.Impulsul în aparat se realizează pe braţe îndoite 4.În timpul zborului doi, corpul nu se extinde, aterizarea fiind joasă. d) Sumar În cadrul acestui modul au fost prezentate: Taxonomia săriturilor, Cele mai importante aspecte tehnice ale săriturilor cu sprijin; Exerciţii metodice pentru însuşirea fazelor săriturilor cu sprijin; Metodologia însuşirii săriturilor cu sprijin pentru ciclul gimnazial. e) Sarcini şi teme ce vor fi notate 1.Prezentaţi cele mai cunoscute criterii de clasificare a săriturilor construite. 117 2.Precizaţi cele mai semnificative caracteristici tehnice pentru fiecare fază. 3.Selectaţi şi creaţi exerciţii metodice pentru însuşirea fiecărei faze a săriturilor cu sprijin. 4.Studiaţi tehnica şi metodica săriturilor cuprinse în curriculă, pentru fiecare clasă, din ciclul gimnazial. Notă: Exerciţiile selectate şi create vor completa dosarul (de la modulul 4,) urmând să fie evaluate in vederea acceptării intrării studentului la examen. f) Bibliografie modul 1.Fekete, J. 1996, Gimnastica de bază, acrobatică şi sărituri, Ed. Librăriile Crican, Oradea, pag. 235 -259 2.Pascan, I., Nuţ, A.R., Negru , N. I., 2008, Metodica predării gimnasticii în şcoală, Ed. Casa Cărţii de Ştiinţă, Cluj-Napoca, pag. 165 -188. 3.Paşcan, I., 2009, Gimnastica în şcoală, Ed. Napoca Star, Cluj-Napoca, pag. 133 – 141. Modul 6: Metododologia organizării, predării şi creării jocurilor, piramidelor şi parcursurilor specifice, în cadrul lecţiei, folosind mijloacele gimnasticii. a) Scopul şi obiectivele modulului Scopul acestui modul este de a prezenta o serie de mijloace specifice gimnasticii pentru atragerea copiilor în practicarea acestei ramuri sportive. Ca obiective, se vor atinge următoarele: ·Prezentarea caracteristicilor jocurilor acrobatice. ·Prezentarea unor exemple concrete de jocuri acrobatice pentru dezvoltarea forţei specifice necesară însuşirii elementelor acrobatice. ·Prezentarea unor exemple concrete de jocuri acrobatice pentru însuşirea elementelor acrobatice. ·Prezentarea exerciţiilor acrobatice în grup (piramide) accesibile în şcoală la diferite vârste. ·Prezentarea unor parcursuri aplicative, accesibile la nivelul şcolar. b) Scurtă recapitulare a conceptelor prezentate anterior În cadrul modulului au fost prezentate obiectivele amintite anterior. c) Conţinutul informaţional detaliat 1. Jocuri acrobatice Sunt cele mai indicate mijloace pentru atragerea copiilor spre practicarea exerciţiilor acrobatice. 118 Jocul, sub diferitele lui aspecte, stă la baza creşterii, dezvoltării şi educaţiei copilului. Activitatea fizică sub formă de joc este cea mai răspândită şi în acelaşi timp, cea mai plăcută. Valoarea educativă a jocului constă, în principal, în aceea că participanţii, înarmându-se cu anumite reguli de desfăşurare, ale jocului participă, în acelaşi timp, creator la toate acţiunile lui. Prin joc, elevii dobândesc o serie de deprinderi de mişcare şi educative, care le servesc ulterior, atât în activitatea sportivă, cât şi în viaţa de toate zilele. Exerciţiile acrobatice, datorită complexităţii tor şi a faptului că solicită coordonarea neuromusculară la maximum, impun folosirea cu elevii a unor mijloace pregătitoare cât mai atractive. Aceasta trebuie să constituie una din problemele de bază ale procesului instructiv- educativ la gimnastica acrobatică. Jocurile cu caracter acrobatic au o mare pondere în dezvoltarea calităţilor motrice de bază, dar şi în formarea calităţilor motrice specifice. Contribuie de asemenea !a învăţarea, consolidarea şi perfecţionarea mai eficientă a tuturor elementelor acrobatice accesibile în şcoală. Ţinând cont de caracteristicile enumerate, vom prezenta în continuare, doar câteva din jocurile cu caracter acrobatic, cu speranţa ca ele vor contribui la atragerea elevilor pentru practicarea gimnasticii acrobatice (indiferent de nivel) precum şi la îmbogăţirea conţinutului activităţii educaţiei fizice şcolare. 1.1. Exerciţiu sub forma de joc pentru dezvoltarea forţei specifice necesară însuşirii elementelor acrobatice Echerul Executanţii se află în poziţia aşezat în linie pe un rând, sau pe mai multe rânduri. La comandă se execută ridicarea picioarelor (întinse şi apropiate), în aşezat echer, fără sprijin pe mâini (Fig.6.1). Cine menţine mai mult timp această poziţie, câştigă. Fig. 6.1 Indicaţii metodice - Echerul este corect executat dacă: picioarele, ridicate la un unghi de 45°, sunt întinse, fără ca „jucătorul" să atingă solul (cu picioarele sau cu mâinile) sau să cadă înapoi pe spate. Variante -Acelaşi exerciţiu, cu precizarea clară a poziţiei braţelor în diferite direcţii întinse, sau îndoite; -Acelaşi exerciţiu, jucătorii ridicându-se la comandă, în echer din culcat dorsal; Acelaşi exerciţiu, cu ridicare şi oprire în aşezat echer, după întoarcere (rulare, rostogolire laterală) de 90°, 180° sau 360° cu pornire din poziţia culcat facial sau dorsal. Echerul pivotat 119 Două sau trei echipe cu executanţii aşezaţi echer, în şir, câte unul, la distanţe de aproximativ 1 m, cu sprijin înapoi pe mâini. Primul jucător" din fiecare echipă execută o pivotare de 180° spre stânga, pe şezut. La terminarea întoarcerii, atinge picioarele ridicate în echer ale executantului următor din şir, care, primind această atingere laterală, pivotează pe şezut, tot cu întoarcere de 180°, însă în partea opusă (dreapta), ş.a.m.d., până la ultimul executant din şir (Fig. 6.2). Fig. 6.2 Întrecerea este câştigată de echipa care, în condiţii corecte, de echilibru, termină prima. Indicaţii metodice -După întoarcerea pe şezut, fiecare executant menţine poziţia de aşezat-echer până la sfârşitul jocului; -Se penalizează atingerea solului cu picioarele, sau îndoirea accentuată a genunchilor; -De-a lungul şirului, pivotarea (predarea ştafetei) se va face alternativ (stânga, dreapta). Variante Acelaşi exerciţiu, cu repetarea completă, până la revenirea, din nou, în poziţia iniţială. Ultimul întorcându-se pe şezut 360°. Seceratul Colectivul este împărţit pe mai multe echipe, în linie, aflându-se în poziţia sprijin ghemuit, cu intervale de 0,50 m între ei. Executantul din faţă, din fiecare echipă se deplasează spre coada rândului (flancul opus), purtând un obiect (baston, măciucă sau minge medicinală rostogolită) pe sub picioarele partenerilor. Aceştia sunt obligaţi să ridice picioarele cât mai sus, deplasând bazinul deasupra punctelor de sprijin pentru a feri obiectul care trece pe dedesubt, rămânând un moment numai în sprijin, pe mâini (Fig. 6.3). Fig. 6.3 Jocul se desfăşoară sub formă de întrecere, rezultatul stabilindu-se comparativ, în funcţie de cel mai mic număr de penalizări. 120 Indicaţii metodice -Se penalizează orice atingere cu picioarele, în momentul trecerii obiectului; -Urmărindu-se menţinerea corpului în sprijin pe mâini, cât mai mult timp, jocul se va repeta într-un ritm din ce în ce mai lent, în funcţie de nivelul de pregătire Variante -Acelaşi exerciţiu, cu trecerea obiectului respectiv, în continuare, de 2-3 ori, sub formă de „dute-vino"; -Acelaşi exerciţiu, cu trecerea a două obiecte deodată; ele sunt trecute pe sub picioarele executanţilor, menţinându-se un anumit interval. Sprijin pe mâini Elevii sunt adunaţi în cerc cu faţa spre interior, în poziţia sprijin ghemuit, picioarele depărtate, cu genunchii în afara braţelor. La semnal, elevii execută simultan impulsul şi ridicarea picioarelor de pe sol, deplasarea bazinului deasupra punctelor de sprijin, echilibrându-se pe mâini şi menţinând corpul în această poziţie, cât mai mult timp. Câştigă cel care menţine mai mult poziţia sprijin pe mâini. Indicaţii metodice -Coatele pot fi întinse sau îndoite; -Se poate considera ca întrerupere a execuţiei cea mai mică dezechilibrare, adică prima deplasare pe mâini; -Menţinerea este mult ajutată prin sprijinirea coapselor şi a gambelor flexate, cu partea din interior, pe coate. Variantă. -Acelaşi exerciţiu, cu deplasare până la o anumită distanţă fixată prin comandă, sub formă de întrecere (poziţia de sprijin pe mâini, echilibrat, se menţine tot timpul deplasării) Transportul omului de lemn Elevii sunt împărţiţi în grupe de câte 8-10, în linie pe un rând, cu interval mare între grupe. Din această formaţie, jucătorii trec în poziţia culcat dorsal, unul lângă altul, cu braţele înainte, picioarele uşor depărtate şi îndoite din genunchi, tălpile sprijinite pe sol. Primul (ultimul), din fiecare grupă, se ridică şi se sprijină cu mâinile pe genunchii celui de lângă el, iar acesta îi apucă picioarele şi i le ridică în sus, menţinându-l în poziţia sprijinit (în culcat facial). Apoi se deplasează cu mâinile pe genunchii următorului, picioarele fiindu-i trecute pe braţele acestuia s.a.m.d. Ajuns la capătul formaţiei se aşează lângă ultimul, porneşte următorul şi jocul continuă astfel. Câştigă echipa care termină prima fără penalizări (în caz de cădere) (Fig. 6.4). 121 Fig. 6.4. Variante Jucătorii, împărţiţi în grupe (echipe), ca şi jocul anterior, iau poziţia culcat dorsal, unul lângă altul, dar cu capul la picioarele celuilalt, braţele înainte. Cel care urmează să fie transportat este ridicat de către cel de jos pe braţe şi menţinut cu trunchiul încordat, la orizontală, cu faţa în sus, după care este trecut mai departe (Fig. 6.5) Fig. 6.5 Indicaţii metodice -Cel transportat trebuie să fie, tot timpul, cu corpul întins şi încordat: -Cei care transportă trebuie să conlucreze cu mare atenţie mai ales la primirea şi trecerea celui transportat, având braţele întinse. Fereşte-ţi mâna Doi executanţi se află în sprijin culcat facial, faţă în faţă despărţiţi de o linie trasată pe sol. Prin deplasări (păşiri) scurte cu mâinile, alternativ sau simultan, prin împingere în braţe, după îndoirea uşoară a coatelor, se urmăreşte lovirea reciprocă peste palme (Fig.6.6.). Fig. 6. 6. Fiecare jucător se va feri de loviturile adversarului, căutând în acelaşi timp prilejul de a ataca tot timpul. Câştigă cel care loveşte (sau atinge) de mai multe ori. Bate palmele! Elevii sunt împărţiţi pe echipe de 4-5 executanţi, în sprijin culcat facial înalt, cu mâinile sprijinite pe banca de gimnastică. La semnal, prin îndoirea şi întinderea puternică a braţelor, se execută bătaia palmelor deasupra băncii şi revenirea în sprijin culcat facial cu braţele îndoite, mâinile sprijinite pe bancă. 122 Jocul se desfăşoară sub forma de întrecere, câştigă echipa care are executantul cu cele mai multe bătăi din palme la o desprindere. Indicaţii metodice: -La revenire cu mâinile pe bancă, se recomandă amortizarea prin îndoirea braţelor; -Se penalizează poziţia incorectă a corpului, atât în sprijin, cât şi după împingere (corp îndoit din articulaţiile coxo-femurale sau hiperextensie). Variante -Acelaşi exerciţiu cu bătaia palmelor înapoia cefei sau la spate; -Aceiaşi exerciţiu, cu răsucirea trunchiului spre stânga sau spre dreapta şi bătaia palmelor în faţa trunchiului etc. Crocodilii la plimbare Executanţii sunt împărţiţi pe două sau mai multe echipe. Jucătorii, din fiecare echipă, se găsesc în şir, câte unul, în poziţia sprijin culcat facial, la distanţa de aproximativ 1,20-1,30 m. La semnal, primul executant din fiecare echipă se deplasează pe mâini prin păşire în sprijin culcat facial, executând un arc de cerc spre stânga, atingând cu umărul stâng umărul din aceeaşi parte a executantului următor. Jucătorul atins preia ştafeta şi execută aceeaşi deplasare cu păşire pe mâini în partea opusă, jocul continuându-se până la ultimul (Fig.6.7). Câştigă echipa care termină prima, aflându-se, în final, cu executanţii în şir, câte unul, cu faţa în sens opus, în sprijin culcat Fig. 6.7. Indicaţii metodice -Tot timpul jocului braţele sunt întinse şi corpul încordat; -Deplasarea în arc de cerc se face numai pe mâini, picioarele rămânând pe loc şi constituind pivotul întoarcerii; -Deoarece musculatura corpului, tot timpul jocului, este contractată se recomandă ca echipele să cuprindă în jur de 4-5 executanţi, pentru a nu solicita un efort prea mare. Variantă Acelaşi exerciţiu, din sprijin culcat înapoi (dorsal). Schimbă-ţi poziţia! Executanţii din două echipe aşezate în linie, se află spate în spate, la o distanţă de aproximativ 0,50 m, în poziţia sprijin culcat facial. La semnal, toţi elevii execută păşire succesivă pe sol, cu picioarele, printre mâini, ajungând în poziţia sprijin culcat înapoi. Câştigă echipa mai rapidă şi mai omogenă. Indicaţii metodice. 123 -Se penalizează orice desprindere a mâinilor de pe sol la trecerea picioarelor printre braţe; -Pentru uşurarea trecerii picioarelor, bazinul se ridică cât mai sus, braţele rămânând întinse. Variante -Acelaşi exerciţiu, trecerea dintr-o poziţie într-alta efectuându-se cu „aruncarea" picioarelor direct printre braţe (fără desprinderea mâinilor de pe sol); -Acelaşi exerciţiu, cu „aruncarea" picioarelor prin lateral. în acest caz, intervalui dintre executanţi va fi mărit. Aruncarea piciorului se face în aceeaşi parte, cu desprinderea braţului respectiv, în timp ce greutatea corpului rămâne pe braţul opus (doar temporal). Roaba în trei Colectivul este împărţit în grupe de câte trei jucători. Doi din fiecare grupă trec în sprijin culcat facial, trunchiul înclinat, picioarele sprijinite pe braţele celui de-al treilea, care se află în stând, înapoia lor, cu mâinile pe şolduri (Fig.6.8). Fig. 6. 8. La semnal, grupele (echipele) se deplasează înainte până la un semn dinainte stabilit. Câştigă grupul care străbate traseul primul (păstrând tot timpul poziţiile sus menţionate). De fiecare dată, jucătorii din cadrul grupei îşi schimbă locurile între ei. Roaba lungă Jucătorii, în număr de 3-4-5, în formaţie pe un şir, se aşează în sprijin culcat facial. Ultimul rămâne în stând ţinând picioarele celui dinaintea lui ridicate, începând de la primul la penultimul, fiecare îşi sprijină picioarele pe umerii celui dinapoia lui şi, din această formaţie, se deplasează numai pe braţe (Fig. 6.9). Fig. 6.9 124 Jocul se desfăşoară sub formă de întrecere între echipe. Câştigă cine străbate traseul stabilit, mai repede şi mai corect, fără penalizări. Regulamentul îl stabileşte profesorul în funcţie de pregătirea colectivului de elevi. 1.2. Exerciţii sub formă de joc pentru însuşirea tehnicii elementelor acrobatice Rulare înapoi şi înainte grupat Două echipe se află în linie, cu executanţii faţă-n faţă; în poziţia sprijin ghemuit. La semnal, se execută rulare înapoi (pe spate), revenire cu rulare înainte grupat, braţele înainte. Se execută simultan sub formă de întrecere. Câştiga echipa cu execuţia cea mai omogenă. Indicaţii metodice -în timpul rulării (înapoi, înainte), spatele se. rotunjeşte, genunchii sunt îndoiţi la piept şi mâinile pe gambe, sub genunchi; -La revenire, se penalizează ajutorul cu mâinile pe sol (dacă este cazul). Variante -Acelaşi exerciţiu, pornind din poziţia stând, braţele lateral sus, cu trecere în ghemuit braţele înainte, rulare înapoi pe spate, revenire (rulare înainte) în ghemuit, braţele înainte şi ridicare în stând, cu braţele lateral sus. , Pe echipe câştigă cea care totalizează cele mat multe execuţii corecte (cel mai mare punetaj). Atenţie la lumânare! Executanţii a două echipe se află în linie faţă-n faţă, în poziţia sprijin ghemuit (sau aşezat). La comandă, jucătorii execută rulare înapoi şi oprire în stând pe omoplaţi (cu sau fără sprijinul mâinilor pe şold). Se atribuie câte un punct executanţilor care s-au oprit corect, din primul moment, în stând pe omoplaţi. Câştigă echipa care totalizează cel mai mare număr de puncte. Indicaţii metodice - în poziţia stând pe omoplaţi, corpul trebuie să fie cât mai drept, fără flexie din şold. Transportul buştenilor Colectivul de elevi se împarte în echipe de 5-7 jucători, aşezaţi pe un rând, la interval de 15-20 cm unul de altul şi la o distanţă de 3-4 m între echipe. Ultimul din fiecare echipă (flancul stâng) rămâne în picioare, iar ceilalţi trec în culcat facial, cu braţele sus. între jucătorii culcaţi trebuie să se păstreze intervalul de 15-20 cm. Cel rămas în picioare trece şi el în culcat facial cu braţele sus, însă transversal peste ceilalţi coechipieri, la nivelul bazinului. La comandă, toţi componenţii echipei încep să se rostogolească lateral spre dreapta (stânga). în momentul rostogolirii, „buşteanul" este transportat înainte. Când acesta l-a depăşit pe primul din formaţie, trece în culcat facial (ajungând prfmul) iar ultimul, la rândul lui devine „buştean". Jocul continuă până când toţi vor fi transportaţi (Fig.6.10) 125 Fig. 6.10 Indicaţii metodice -Jucătorii trebuie să se rostogolească în mod uniform simultan şi continuu, păstrând direcţia în timpul deplasării; -întrecerea între echipe constă în următoarele: o Ordine şi disciplină în timpul jocului; o Sincronizarea şi păstrarea direcţiei de înaintare; o Cine reuşeşte să termine mai repede şi corect transportul „buştenilor". Jocul este accesibil, începând cu elevii din ciclul primar. Se poate desfăşura în sala de gimnastică sau afară, pe un teren cu iarbă (curat). Tăvălugul Jucătorii sunt aşezaţi pe perechi, în linie, pe două rânduri, la interval de 1 -2 m între perechi. Rândul nr. 1 (din faţă) trece în culcat dorsal, cu capul la picioarele celor din rândul nr. 2, iar cei din rândul 2 trec în sprijin înainte pe braţe. Jucătorii se apucă reciproc de glezne cu braţele întinse şi se rostogolesc spre dreapta sau stânga, prin îndoirea braţelor, ajungând fiecare, alternativ, în poziţia culcat dorsal sau în sprijin culcat facial (braţele întinse)(Fig.6.11). Fig.6.11 I n d i c a ţ i i m e t o d i c e -în d o ire a ş i în tin d e re a b ra ţe lo r s e e x e c u tă în a c e la ş i tim p d e că tre c e i d o i ju că to ri; -R o sto g o lire a la tera lă se e x e cu tă cu c o rp u l în tin s; -J o c u l c e r e o s i n c r o n i z a r e p e r f e c t ă î n t r e c e i d o i e l e v i ( p a r t e n e r i ) , e i t r e b u i e s ă a i b ă , a p r o x i m a t i v , a c e e a ş i g r e u t a t e , în ă lţim e, p reg ătire m o tric ă şi ap titu d in i p sih o m o tric e. Sari peste cel mai apropiat! Elevii se împart în grupe de câte 3. Componenţii fiecărei formaţii se găsesc în poziţia culcat facial, cu interval de aproximativ un pas între ei. Jucătorul din stânga (nr. 1), prin 126impuls din braţe şi picioare, execută o săritură, spre interior, peste nr. 2 (de la mijloc), rostogolindu-se, în continuare, lateral spre dreapta în afară spre nr. 3. în acest timp, nr. 2, prin rostogolire laterală spre stânga, trece în locul lui nr. 1. Nr. 3 din dreapta, sare peste nr. 1, şi ajungând la mijloc, se rostogoleşte în afară, spre stânga, către nr. 2. Acesta (nr. 2.) trece din nou la mijloc, prin săritură, şi se rostogoleşte lateral spre dreapta. Jocul continuă, astfel, fiecare executant trecând pe la mijloc, schimbând şi locurile între ei (Fig.6.12). Fig. 6.12 Variantă Jucătorii împărţiţi în grupe de cate 3, sunt aliniaţi în şir, la distanţă de 2 paşi între ei. Nr. 1 se află în poziţia stând faţă în faţă cu nr. 2, de la mijloc, şi cu nr. 3. între grupe se lasă un interval de 2-3 m. Jocul este început de cel din mijloc. Acesta execută rostogolirea înainte grupat, îi ia locul nr.1, care sare peste el cu picioarele depărtate, şi apoi se rostogoleşte, şi ia locul lui 3. Acesta sare peste nr. 1 şi se rostogoleşte spre nr. 2. în tot timpul jocului, executanţii îşi schimbă locurile prin săritură înainte (Fig. 6.13) Fig. 6.13 Indicaţii metodice Acest joc ca şi tăvălugul se poate organiza cu succes, cu elevii din ciclul gimnazial. Tancul Jucătorii, pe perechi, se aliniază în linie pe două rânduri, cu intervale şi distante între executanţi. Rândul din spate (nr. 2) se află în stând depărtat, cel din faţă (nr.1) trece în culcat dorsal cu picioarele depărtate. Rândul nr.1 ridică picioarele (depărtate) sus, iar jucătorii din ambele rânduri se apucă reciproc cu mâinile de deasupra gleznelor. Din această poziţie nr. 2 începe rostogolirea înainte (prin îndoirea genunchilor şi aplecarea trunchiului înainte), fără să-şi desprindă mâinile de pe picioarele partenerului. 127 în momentul rostogolirii numărului 2, numărul 1 este tras şi ridicat de jos, după care continuă şi el aceeaşi mişcare (Fig.6.14). Jocul continuă, astfel, până la un punct, sau este oprit de către profesor. Mişcarea se poate executa şi în sens invers (rostogolire înapoi). Perechea care se rostogoleşte mai repede şi mai corect este declarată câştigătoarea cursei. Indicaţii metodice -Jocul se recomandă să se organizeze în sală, pe saltele sau afară, pe un teren acoperit cu iarbă; -Poate fi executat cu elevii din ciclul gimnazial; Fig.6.14. -Rostogolirile să se efectueze printr-o scurtă săltare (săritură) rotunjind spatele, cu bărbia în piept; -În timpul rostogolirii, picioarele coboară prin cedare pe sol cât mai aproape de şezut cu genunchii depărtaţi. Şenila Colectivul clasei este împărţit în echipe de câte 8-10 jucători, aşezaţi în şir la o lungime de braţ. Prin depărtarea picioarelor şi aplecarea trunchiului înainte, duc braţul stâng înainte şi dreptul înapoi printre picioare, apucându-se de mâini. Din această poziţie, primul se rostogoleşte înainte, fără să se desprindă de mână, ajungând în culcat dorsal cu picioarele depărtate. Ceilalţi din echipă înaintează păstrând lanţul de braţe, iar când al doilea ajunge lângă primul executant, îndoaie şi el trunchiul, efectuând aceeaşi rostogolire. Când al doilea trece şi el în poziţia culcat dorsal, cu picioarele depărtate, primul apropie picioarele, uşurând astfel deplasarea colegilor. Jocul continuă, astfel, până în momentul când ultimul ajunge lângă primul, îl ia de mână, îl ridică şi înaintează până se ridică toţi, formând un lanţ închis, asemănător unei şenile puse în mişcare. Indicaţii metodice întrecerea pe echipe va consta din următoarele: -care „şenilă" înaintează mai repede până la un anumit punct, stabilit dinainte; -care „şenilă" reuşeşte să parcurgă întreaga distanţă fără să se rupă. Jocul se poate desfăşura cu elevii din ciclul primar, gimnazial şi liceal, în sala de gimnastică (pe saltele sau covor). Pantera urmărită Executanţii a două echipe stau pe şiruri în faţa saltelelor, la o distanţă aproximativ de 4 m. 128 în faţa fiecărui rând de saltele, câte doi parteneri (dacă se poate elevi scutiţi) formează, cu braţele întinse şi mâinile apucate reciproc, câte o fereastră cu deschidere foarte mare. La semnal, primii din fiecare echipă execută succesiv alergare şi bătaie pe ambele picioare, o săritură lungă şi înaltă prin fereastră, urmată de rostogolire înainte grupat pe saltea, ridicare rapidă şi părăsirea saltelei revenire prin alergare la coada şirului. Următorul porneşte imediat după ce primul părăseşte salteaua, ş.a.m.d. până la ultimul. Câştigă echipa cea mai rapidă şi cu cele mai corecte execuţii (Fig.6.15) Fig. 6.15 Indicaţii metodice -Se penalizează atingerea braţelor (care formează fereastra) cu corpul; -După rostogolire, fiecare executant părăseşte imediat salteaua pentru a nu împiedica execuţia următorului; -După săritură, mâinile iau contact cu solul, şi apoi, prin îndoirea braţelor, aplecarea capului (bărbia în piept) şi flexarea corpului, se execută o rostogolire, cât jnai grupat. Jocul se recomandă pentru elevii din ciclul gimnazial, începând din clasa a VIl-a (băieţi). Variante -Acelaşi exerciţiu, prin fereastra formată cu ajutorul unui cerc, susţinut de un elev scutit (la diferite înălţimi); -Acelaşi exerciţiu, cu săritură peste lada, aşezată transversal (cu sau fără fereastră deasupra). Atenţie la semnal! Colectivul clasei este împărţit (în funcţie de numărul elevilor) în trei sau patru echipe. Echipele se află în linie, în poziţie sprijin ghemuit, cu intervale de două lungimi de braţe între executanţi, având distanţe de aproximativ doi metri între ele (între echipe). În cadrul fiecărui echipe, jucătorii numără câte doi, începând cu flancul drept (fig.6.16). 129 Fig. 6.16 La semnalul sonor, voce (emiterea unei cifre 1, 2, 3 etc.) numerele 1, din fiecare echipă, execută o rostogolire înainte grupat, iar nr. 2 o rostogolire înapoi grupat. Se acordă puncte pentru cele mai corecte execuţii, după care se revine la poziţia iniţială. La semnalul vizual (ridicarea sus, a unui braţ baston, steguleţ etc.) nr. 1 se ridică, fac un pas înainte şi execută cumpănă facială (înainte) cu braţele lateral, menţinut 2 secunde, nr. 2 execută rulare înapoi cu trecere şi oprire în stânci pe omoplaţi. Se acordă, din nou, puncte pentru cele mai reuşite execuţii, după care se revine din nou în poziţia iniţială. La semnalul sonor (bătaie din palme, fluier etc), nr. 1 execută o rostogolire înainte cu trecere în culcat dorsal şi podul de jos; nr. 2 execută o rostogolire înapoi cu picioarele întinse şi mult depărtate. Se acordă, de asemenea, punctaj pentru cele mai corecte execuţii. Câştigă echipa care în urma celor trei semnale, totalizează punctaj maxim. Indicaţii metodice -Ordinea în care sunt date semnalele depinde de profesor. Un semnal poate fi repetat şi de două sau de trei ori, conducătorul încercând să introducă „momente" de surpriză (schimbând tot timpul ordinea semnalelor); -Pentru evaluarea corectă a jocului, este bine ca profesorul să fie ajutat de către elevii scutiţi; - Jocul se recomandă pentru elevii din ciclul gimnazial, începând din clasa a Vl-a, dar, în funcţie de pregătirea lor motrică, profesorul poate introduce elemente şi procedee tehnice mai dificile sau, din contră, alteţe mai puţin pretenţioase 2. Piramide: exerciţii acrobatice în grup Sunt exerciţii acrobatice de echilibru şi forţă, executate în grup, în conţinutul cărora intră exerciţii statice executate pe unul sau mai multe etaje, executanţii având/ rol de susţinere sau menţinere pe poziţii. Piramidele sunt accesibile tuturor elevilor şi niveluri de pregătire, întrucât există multiple posibilităţi de compunere şi combinare. Se pot folosi cu succes în lecţiile de educaţie fizică, pentru diversificarea activităţii, dar mai ales cu ocaziile serbărilor şcolare şi ale demonstraţiilor sportive. 130 în construirea lor, se pot folosi şi obiecte portative sau diferite aparate de gimnastică (cal, capră, ladă, paralele, bârna), dar şi unele suporturi special construite pentru ca executanţii să se poată urca la înălţimi diferite. Piramidele se pot construi cu trei sau mai mulţi executanţi, dispuşi în mai multe etaje. Pentru a se păstra echilibrul, piramida trebuie construită în aşa fel, încât proiecţia centrului de greutate să cadă pe suprafaţa de sprijin a piramidei. Pentru a se realiza acest lucru, este necesar ca fiecare elev să-şi menţină propriul echilibru, dar, în acelaşi timp, să- şi coordoneze acţiunile cu toţi ceilalţi executanţi. Acest lucru cere din partea fiecăruia un simţ de echilibru static, dar şi dinamic, bine dezvoltat. Gradul de dificultate al piramidei este direct proporţional cu numărul executanţilor, cu dificultatea elementelor şi numărul etajelor (nivelelor), şi invers proporţional cu mărimea bazei de susţinere. în construirea piramidelor este important ca fiecare elev sa-şi cunoască precis jocul şi sarcina pe care o are de rezolvat. De asemenea, fiecare executant trebuie să fie conştient de faptul că de execuţia lui depinde construirea şi stabilitatea întregii piramide. Pentru construirea piramidelor se recomandă învăţarea principalelor urcări. Acestea sunt: 1). Urcarea din lateral-înapoi în stând. Cel care se urcă îl apucă pe susţinător de mâini, punând piciorul stâng pe genunchiul stâng al acestuia, în continuare, cu ajutorul partenerului, se urcă cu piciorul drept pe umărul drept şi apoi cu piciorul stâng pe umărul stâng. 2). Urcarea din faţă sau spate în stând. Se execută cu un uşor impuls pe. unul sau pe ambele picioare cu desprindere. 3). Urcare din lateral, pe genunchi. 4). Urcarea din faţă, prin săritură, în stând pe umeri se execută cu impuls în sol şi cu mult ajutor din partea partenerului. Succesiunea învăţării unei piramide -denumirea piramidei; -desenarea (schiţa sau fotografia) sau demonstrarea piramidei; -împărţirea executanţilor pe locurile dinainte stabilite, conform cu posibilităţile fizice şi tehnice şi numerotarea lor; -explicarea sarcinilor fiecărui executant, corespunzător succesiunii de construire a piramidei (pe timpi); -învăţarea separată a poziţiilor şi mişcărilor, individual şi în grupuri mai mici (a căror acţiune este legată); -învăţarea piramidei pe părţi şi a acordării ajutorului; -asamblarea părţilor pentru construirea piramidei propriu-zise; -executarea piramidei cu numărătoare, şi apoi cu muzică (dacă este cazul); -desfacerea piramidei; cu numărătoare, în ordinea inversă construirii ei. Variante de piramide accesibile elevilor, în şcoala gimnazială (Fig.6.17) 131 132 d) Sumar În cadrul acestui modul au fost prezentate: caracteristicile jocurilor acrobatice, exemple concrete de jocuri pentru dezvoltarea forţei specifice, necesară însuşirii elementelor acrobatice, exemple concrete de jocuri acrobatice pentru învăţarea elementelor acrobatice, succesiunea alcatuirii unei piramide şi tehnologia alcătuirii parcursurilor aplicatice. e) Sarcini şi teme ce vor fi notate 1.Daţi exemple de jocuri, pentru dezvoltarea forţei specifice, necesară însuşirii elementelor acrobatice. 2.Daţi exemple de jocuri pentru consolidarea şi perfecţionarea elementelor acrobatice. 3.Alcătuiţi şi prezentaţi piramide, cu efective diferite, accesibile elevilor de gimnaziu. 4.Creaţi parcursuri aplicative ţinând cont de baza didactică existentă şi de pragătirea copiilor. Notă: Jocuril selectate şi create vor completa dosarul în vederea acceptării intrării studentului la examen. f) Bibliografie modul Pascan, I., Nuţ, A.R., Negru , N. I., 2008, Metodica predării gimnasticii în şcoală, Ed. Casa Cărţii de Ştiinţă, Cluj-Napoca, pag. 143 -164. Paşcan, I., 2003, Gimnastica acrobatică în ciclul gimnazial, Ed. Casa Cărţii de Ştiinţă, Cluj- Napoca, pag. 169 -195. Modul 7 Evaluarea în gimnastica şcolară. a) Scopul şi obiectivele modulului Scopul acestui modul este prezentarea criteriilor şi metodelor de evaluare în gimnastică. Ca obiective, se vor atinge următoarele: ·Pretentarea etapelor evaluării. ·Sublinierea factorilor variabilităţii aprecierii şi notării ·Criteriile de evaluare la gimnastică. ·Prezentarea metodelor de verificare. ·Prezentarea metodelor de apreciere şi notaresau de acordare de calificative. b) Scurtă recapitulare a conceptelor prezentate anterior În cadrul modulului nr 6 au fost prezentate următoarele obiective mai importante: 133 ·Prezentarea unor exemple concrete de jocuri acrobatice pentru dezvoltarea forţei specifice necesară însuşirii elementelor acrobatice. ·Prezentarea unor exemple concrete de jocuri acrobatice pentru însuşirea elementelor acrobatice. ·Prezentarea tehnologiei şi metodologiei de alcătuire a exerciţiilor acrobatice în grup (piramide) accesibile în şcoală la diferite vârste. ·Prezentarea tehnologiei şi metodologiei de alcătuire a parcursurilor aplicative, accesibile la nivelul şcolar. c) Conţinutul informaţional detaliat Evaluarea în gimnastica şcolară Primele cercetări ştiinţifice în problema examinării şi notării au fost iniţiate de psihologul H. Pieron în 1922. Autorul a atribuit denumirea de docimologie acestei preocupări, după cuvintele din limba greacă: dokime (probă, încercare), dokimaze (examinez) şi logos (ştiinţă) – deci ştiinţa despre probe, examene. Întrucât orce probă sau examen se încheie cu o apreciere numerică sau verbală, în sfera de preocupări a docimologiei didactice intră: „studiul sistematic al examenelor, analiza ştiinţifică a modurilor de notare, a variabilităţii notării la examinatori diferiţi şi la acelaşi examinator, a factorilor subiectivi ai notării, precum şi a mijloacelor menite să contribuie la asigurarea obiectivităţii examenului” (Pavelcu, V., 1968, p. 9. după Ionescu, M., 1998, p.129). Abordarea docimologiei, a problematicii şi a tehnicilor ei specifice are consecinţe de mare complexitate pentru că, în fond nu este vorba numai de examinarea şi notarea, de orientarea şcolară şi profesională, de indicarea locului potrivit fiecărui individ în sistemul de relaţii şi valori sociale, ci are are o mare importanţă pentru progresul unei societăţi şi al unei naţiuni. Un examen obiectiv înseamnă (Ionescu, M., 2000, p.299): O soluţie mai bună; O folosire mai raţională a capitalului uman; O orientare rapidă şi corectă, selecţie. 1. Etapele evaluării În orice proces instructiv-educativ evaluarea presupune, în unitate şi contradicţie dialectică, trei elemente componente sau trei faze, trei etape, trei secvenţe etc: verificarea, aprecierea, notarea sau acordarea de calificative. 1.1. Verificarea este procesul sau actul prin care subiectul execută o probă, care poate avea natură diferită, ceea ce determină mai multe tipuri de verificare: Verificare orală; Verificare scrisă; Verificare practică. În gimnastica şcolară predomină verificarea practică. Prin verificarea practică se urmăreşte identificarea capacităţii de aplicare a ceea ce se dobândeşte sau se dezvoltă în procesul instructiv-educativ şi în activitatea independentă de practicare a exerciţiilor fizice. 1.2. Aprecierea este a doua fază a evaluării din punct de vedere cronologic/temporal. Chiar dacă mai este numită şi „evaluare propriu-zisă” aprecierea nu acoperă actul de evaluare. Aprecierea se face fie prin folosirea unor expresii verbale (foarte bine, bine, satisfăcător, rău, neconvingător etc.), fie prin folosirea unor simboluri numite note. 134 În „Dicţionarul de pedagogie”, din 1979 (conform Cârstea, Gh., 2000, p.188), se subliniază că aprecierea este „act psihopedagogic de determinare prin note, calificative, puncte, clasificări etc. a rezultatelor instructiv-educative obţinute de un elev la un obiect de studiu”. Aprecierea este condiţionată de natura probei la care este verificat subiectul. În esenţă, ea constă în reflectarea realităţii execuţiei subiectului în conştiinţa celui care face aprecierea şi emiterea unor judecăţi de valoare, verbal sau scris. În cazul gimnasticii şcolare probele de verificare nu sunt măsurabile ci doar observabile, aprecierea poate avea mai multe sau mai puţine aspecte de subiectivism. Cu cât competenţa profesională a cadrului didactic este mai bună, cu atât sunt mai reduse aspectele subiective ale aprecierii. Autoaprecierea presupune focalizarea atenţiei asupra propriilor prestaţii/execuţii, bune sau rele, reuşite sau nereuşite. Prin autoapreciere obiectivă, formată în timp, subiectul este conştient de capacitatea sa, de disponibilităţile sale psihice sau fizice. De asemenea, subiecţii se compară unii cu alţii în privinţa „volumului exersării, rapidităţii, fluenţei şi preciziei, posibilităţilor combinatorii etc.” (Cârstea, Gh., 2000, p.190). Autoaprecierea înseamnă, între altele, şi autocontrol. Ea se manifestă spontan şi dirijat. Dirijarea contribuie la dezvoltarea proceselor de autocunoaştere şi la conştientizarea învăţării motrice sau a îmbunătăţirii calităţilor motrice. Elevii trebuie incitaţi, provocaţi etc., să compare autoaprecierile cu aprecierile conducătorului procesului instructiv-educativ, considerate – în principiu – obiective şi corecte. 1.3. Notarea sau acordarea de calificative este ultima fază a evaluării, tot din punct de vedere temporal şi nu al importanţei. Se afirmă că acestă fază este rezultatul unităţii dialectice dintre primele două faze: verificarea şi aprecierea. Ea se materializează prin acordarea de note sau – în mod curent şi permanent – de calificative: bine, rău, foarte rău, exact, inexact, suficient, insuficient etc. În ţara noastră, la nivelul ciclului primar, nu se mai acordă note ci calificative (excelent, foarte bine, bine, suficient, insuficient), care se consemnează în catalog şi foaia matricolă. Când se acordă note, literatura de specialitate precizează faptul că, trebuie avute în vedere cele trei funcţii principale ale acestora şi – pe cât posibil – să fie respectate în unitatea şi interdependenţa lor. Aceste funcţii sunt: Funcţia didactică, care subliniază ca prin notă să fie surprins mecanismul intern al procesului de instruire, nivelul de însuşire de către subiecţi a componentelor şi subcomponentelor modelului de educaţie fizică şi sport. Nota, prin valoarea sa, trebuie să fie reperul principal al ameliorării sau optimizării procesului de instruire. Funcţia educativă, care subliniază – în esenţă – faptul că prin notă trebuie să fie determinată, la subiect, o atitudine activă, conştientă, pozitivă faţă de educaţie fizică şi sport. Funcţia socială, care decurge din celelalte funcţii anterioare. Nota îndeplineşte această funcţie numai dacă ierarhizează valoric subiectul, dacă îi poate oferi acestuia direcţia cea mai sigură de evoluţie pe plan profesional. 2. Factori ai variabilităţii aprecierii şi notării Practica docimologică scoate în evidenţă numeroase disfuncţii şi dificultăţi în evaluarea corectă şi obiectivă a rezultatelor şcolare. 135 Cele mai multe situaţii generatoare de erori şi fluctuaţii în notare privesc activitatea profesorului. Situaţiile cele mai des întâlnite şi efectele perturbatoare sunt următoarele (Cucoş, C., 1996, p.110): Efectul „halo”. Aprecierea se realizează prin extinderea unor calităţi secvenţiale la întreaga conduită didactică a elevului. Aprecirea unui elev, la o anumită materie, se face potrivit situaţiei obţinute la alte discipline. Efectul are ca bază psihologică faptul că impresia parţială iradiază, se extinde asupra întregii personalităţi a elevului. Elevii cei mai expuşi acestui efect pot fi elevii de frunte sau cei slabi. Efectul Pygmalion sau efectul oedipian. Aprecierea rezultatelor obţinute de un elev este inflienţată de părerea pe care profesorul şi-a format-o despre capacităţile acestuia, părere care a devenit relativ fixă. Ecuaţia personală a examinatorului. Fiecare cadru didactic îşi structurează criterii proprii de apreciere. Unii profesori sunt mai generoşi, ezitând valorile de „sus” ale scării valorice, alţii sunt mai exigenţi, exploatând cu precădere valori intermediare sau de „jos”. O serie de profesori folosesc nota în chip de încurajare, de stimulare a elevului, alţii recurg la note pentru a măsura obiectiv sau chiar pentru a constrânge elevul în a depune un efort suplimentar. Unii apreciază mai mult originalitatea soluţiilor, alţii conformitatea cu informaţiile predate. Efectul contrast. În mod curent, profesorii au tendinţa să opereze o comparare şi o ierarhizare a elevilor. Se întâmplă ca, de multe ori, acelaşi rezultat să primească o notă mai bună, dacă urmează după evaluarea unui rezultat mai slab sau să primească una mediocră dacă urmează imediat după răspunsurile (execuţiile) unui subiect care sunt excelente. Efectul ordine. Din cauza unor fenomene de inerţie, profesorul menţine cam acelaşi nivel de apreciere pentru o suită de răspunsuri care, în realitate, prezintă anumite diferenţe calitative. Examinatorul are tendinţa de a nota identic mai multe lucrări diferite, dar consecutive, fără necesarele discriminări valorice. Eroarea logică. Constă în substituirea obiectivelor şi parametrilor importanţi ai evaluării prin scopuri secundare, cum ar fi acurateţea şi sistematicitatea expunerii, efortul depus de elev pentru a ajunge la anumite rezultate (fie ele chiar şi mediocre), gradul de conştiinciozitate etc. abaterea se justifică uneori, dar ea nu trebuie să devină o regulă. Efectele apar şi prin imlicarea factorilor de personalitate, atât cei care ţin de profesor, cât şi cei care ţin de elevi. Starea de moment, oboseala şi factorii accidentali pot favoriza, de asemenea, apariţia unor erori de evaluare. 3. Criteriile de evaluare la gimnastică şcolară Indiferent de subsistemele specifice, cele mai importante criterii sunt următoarele (Cârstea, Gh., 2000, p.192): Performanţa motrică, adică rezultatul la la probele de control măsurabile. Progresul realizat de subiect. Dificultatea constă în aceea că progresul este întotdeauna mai mare la cei cu nivel iniţial mai mic şi este mai mic la cei cu nivel iniţial mai mare. Deci, nu se poate ghida exclusiv după mărimea cifrică sau calitativă a ratei de progres. Cantitatea şi mai ales calitatea elementelor însuşite în raport cu prevederile programei de studiu. Capacitatea subiectului de a aplica în practică elementele însuşite, adică – capacitatea de generalizare. Capacitatea de practicare independentă a exerciţiilor fizice de către subiect. 136 Capacitatea subiectului de restructurare, ansamblare etc, a elementelor însuşite. Nivelul cunoştinţelor teoretice, însuşite de subiect, privind practicarea exerciţiilor fizice. Atitudinea subiectului faţă de educaţie fizică şi sport, concretizată prin frecvenţa la lecţii, participare la acţiunile competiţional-sportive, modul de îndeplinire a unor sarcini organizatorice etc. Nivelul de dezvoltare fizică a subiectului. 4. Metodele de evaluare În funcţie de fazele actului de evaluare, pentru educaţie fizică şi sportul şcolar metodele se clasifică în două categorii principale: metode de verificare; metode de apreciere şi notarte sau acordare de calificative. 4.1. Metode de verificare Trecere probelor de motricitate prevăzute în „Sistemul Naţional Şcolar de Evaluare la disciplina Educaţie Fizică şi Sport” în funcţie de obţiunile profesorului şi elevilor privind probele prevăzute. Trecerea unor probe de motricitate, stabilite de fiecare profesor pentru orele de educaţie fizică din Curriculum-ul la decizia şcolii şi pentru orele extracurriculare, conform principiului autonomiei. Măsurarea unor indici de dezvoltare fizică. Executarea de către elevi a unor deprinderi şi priceperi motrice în condiţii analoage probei, ramurei sau activităţii respective. Executarea de către elevi a unor deprinderi şi priceperi motrice în condiţii concrete de concurs. Îndeplinirea de către elevi a unor sarcini speciale de natură organizatorică sau metodico-didactică: conducerea unor verigi din lecţie; conducerea gimnasticii zilnice; responsabil cu aducerea unor materiale din magazie etc. Observarea curentă a elevilor şi înregistrarea datelor observaţiei: reacţia la efort; atitudini comportamentale pe ansamblu şi în situaţii deosebite etc. 4.2. Metode de apreciere şi notare sau acordare de calificative Metoda aprecierii verbale, atunci când aprecierea este însoţită, permanent, de acordare de calificative: foarte bine , bine, satisfăcător, insuficient etc. Metode de apreciere şi notare sau acordare de calificative nonverbale, mai precis scrise, când se acordă şi note sau calificative, care se trec în catalog: Metoda aprecierii, notării sau acordării de calificative pe baza unor norme sau baremuri cuprinse în anumite tabele valabile pe plan naţional, zonal sau chiar local – numită şi metoda absolută. Metoda aprecierii, notării sau acordării de calificative prin compararea rezultatelor obţinute doar la nivelul unei clase de elevi – numită şi metoda relativă. 137 Metoda de apreciere, notare sau acordare de calificative pe baza progresului individual. Metoda de apreciere, notare sau acordare de calificative pe baza nivelului de execuţie tehnică sau tactică a unor deprinderi şi priceperi motrice în condiţii de exersare parţială sau globală. Metoda de apreciere, notare sau acordare de calificative în funcţie de modul în care elevii îndeplinesc unele sarcini speciale de natură organizatorică sau metodico-didactică. c)Sumar În cadrul acestui model au fost prezentate: etapele evaluării, factorii variabilităţii aprecierii şi notării, criteriile de evaluare la gimnastică, metodele de verificare, de apreciere şi notare sau de acordare de calificative. d) Sarcini şi teme ce vor fi notate 1.Precizaţi etapele evaluării. 2.Prezentaţi efectele perturbătoare ai aprecierii şi notării şi situaţiile cele mai des întâlnite. 3.Arătaţi situaţii concrete pentru aplicarea criteriilor de evaluare în gimnastică. 4.Prezentaţi situaţii concrete pentru aplicarea metodeloe de verificare, de apreciere şi notare a elevilor, in lecţia de educaţie fizică cu tematică din gimnastică. e) Bibliografie modul 1.Pascan, I., Nuţ, A.R., Negru , N. I., 2008, Metodica predării gimnasticii în şcoală, Ed. Casa Cărţii de Ştiinţă, Cluj-Napoca, pag. 53 - 58. 2.Ionescu, M., 2000, Demersuri creative în predare şi învăţare, Ed. Presa Universitară Clujeană, Cluj-Napca, pag. 296 – 311. 3.Cucoş, C., 1996, Pedagogie, Ed. Polirom , Iaşi, pag. 99 – 114. III.Anexe a) Bibliografia completă a cursului 1.Alexei Mircea, (2006), Abordarea interdisciplinară în sport, Editura Napoca Star, Cluj-Napoca. 2.Băiaşu, N. Gh., (1985), Gimnastica, Editura Sport-Turism, Bucureşti. 3.Bejat, M., (1981), Creativitatea în ştiinţă, tehnică şi învăţământ, Editura Didactică şi Pedagogică, Bucureşti. 4.Buruian, L., (2003), Educaţia fizică şi şcolarul mic, Tg-Mureş. 5.Cărstea, Gh., (2000), Teoria şi metodica educaţiei fizice şi sportului, Editura Anda, Bucureşti. 6.Colibaba-Evuleţ, D., Bota, I., (1998), Jocuri sportive – teorie şi metodică, Editura Aldin, Bucureşti. 7.Covaci, N., (1976), Săriturile în gimnastică, Editura Sport-Turism, Bucureşti. 8.Creţu, D., Nicu, A., (2004), 138 9.Cucoş, C., (1996), Pedagogie, Editura Polirom, Iaşi. 10.Dulamă, M., E., (2006), Metodologie didactică, Editura Clusium, Cluj- Napoca. 11.Farkas, Gy., (1998), Sporttorna, Editura Papir Press Egyesűlés, Budapest. 12.Fekete, J., (1996), Gimnastica de bază, acrobatică şi sărituri, Editura Librăriile Crican, Oradea. 13.X X X, (2001), Ghid metodologic de aplicare a programei de educaţie fizică şi sport, învăţământ primar, gimnazial şi liceal, M.E.C. Consiliul Naţional Pentru Curriculum, Bucureşti. 14.Grigore, V., (2001), Gimnastica artistică, Editura Semne, Bucureşti. 15.Ionescu, M., (2000), Demersuri creative în predare şi învăţare, Editura Presa Universitară Clujeană, Cluj-Napoca. 16.Ionescu, M., (2007), Instrucţie şi educaţie, ediţia a III-a revăzută şi adăugită, Editura „Vasile Goldiş” University Press, Arad. 17.Ionescu, M., (coord), (1998), Educaţia şi dinamica ei, Editura Tribuna Învăţământului, Bucureşti. 18.Ionescu, M., Chiş, V., (coordonatori), (2001), Pedagogie, Editura Presa Universitară Clujeană, Cluj-Napoca. 19.Ionescu, M., Radu, I., (coordonatori), (2001), Didactica modernă, Editura Dacia, Cluj-Napoca. 20.Luca, A., (1997), Gimnastica în ciclul gimnazial, Editura Dosoftei, Iaşi. 21.Luca, A., (1998), Gimnastica în şcoală, Editura Universităţii Al. I. Cuza, Iaşi. 22.Negru, I., Nuţ, R., A., (2006), Săriturile din gimnastica şcolară, Universitatea Babeş-Bolyai, Cluj-Napoca 23.Paşcan, I., (1996), Gimnastica acrobatică în şcoală, Editura Presa Universitară Clujeană, Cluj-Napoca. 24.Paşcan, I., (2003), Gimnastica acrobatică în ciclul gimnazial, Editura Casa Cărţii de Ştiinţă, Cluj-Napoca. 25. Pascan, I., Nuţ, A.R., Negru , N. I., 2008, Metodica predării gimnasticii în şcoală, Ed. Casa Cărţii de Ştiinţă, Cluj-Napoca. 26.Paşcan, I., (2006), Gimnastica în şcoală, Editura Napoca Star, Cluj-Napoca. 27.X X X, (1999), Programe şcolare pentru clasele a V-a – a VIII-a, Aria curriculară Educaţie fizică şi sport, M.E.C.,Bucureşti. 28.X X X, (2001), Programe şcolare pentru liceu, Aria curriculară Educaţie fizică şi sport, M.E.C. Bucureşti. 29.X X X , (2003), Programe şcolare revizuite, Educaţie fizică, clasele I – II, M.E.C.T., Bucureşti. 30.X X X, (2004), Programe şcolare pentru clasa a III-a, Educaţie fizică, M.E.C., Bucureşti. 31.X X X, (2005), Programe şcolare pentru clasa a IV-a, Educaţie fizică, M.E.C., Bucureşti. 32.Rusu, I., Paşcan, I., Grosu, E.F., Cucu, B., (1998), Gimnastica, Editura G.M.I., Cluj-Napoca. 33.X X X, (1999), Sistemul Naţional Şcolar de Evaluare la disciplina Educaţie Fizică şi Sport, M.E.N., Bucureşti. 34.Slemin, A.M., (1976), Pregătirea tinerilor gimnaşti, Editura Sport-Turism, Bucureşti. 35.Scarlat, E., Scarlat, M.B., (2002), Educaţie fizică şi sport, Editura Didactică şi Pedagogică, Bucureşti. 139 36.Stroescu, A., (coord), (1968), Gimnastica, Editura Didactică şi Pedagogică, Bucureşti. 37.Tuduşciuc, I., (1977), Gimnastica acrobatică, Editura Sport-Turism, Bucureşti. 38.Tuduşciuc, I., (1984), Gimnastica sportivă, Editura Sport-Turism, Bucureşti. . b)Scurtă biografie a titularului de curs Prof. univ. dr. Paşcan Ioan este absolvent al Institutului de Educaţie Fizică şi Sport, Bucureşti, (denumire actuală: Universitatea Naţională de Educaţie Fizică şi Sport), doctor în ştiinţe ale educaţiei la Facultatea de Psihologie şi Ştiinţe ale Educaţiei, Universitatea „Babeş- Bolyai”, Cluj-Napoca. Domenii de competenţă: bazele gimnasticii, gimnastica formativă, gimnastica de bază, gimnastica în şcoală, măiestrie în gimnastică artistică, dezvoltarea potenţialului creativ la elevi prin mijloacele activităţilor motrice. Competenţele de cercetare ştiinţifică sunt demonstrate prin publicarea a peste 70 de lucrări ştiinţifice în publicaţii recunoscute şi participarea la un granturi naţional, dar şi realizarea a 10 cărţi legate de domeniile de competenţă. ŞEF CATEDRĂ TITULAR DE DISCIPLINĂ 140 CUPRINS I. Informaţii generale despre curs......................................................3 II. Suport de curs ..................................................................................6 Modul nr. 1............................................................................................6 Modul nr. 2...........................................................................................21 Modul nr. 3..........................................................................................36 Modul nr. 4..........................................................................................44 Modul nr. 5......................................................................................... 97 Modul nr. 6.........................................................................................117 Modul nr. 7.........................................................................................132 Anexe .................................................................................................137 141